
- Domnule 
Alecu Reniţă, la 
a 30-a aniversa- 
re de la apariția 
revistei NATU- 
RA, am vrea să 
știm cum apreciază chiar fondatorul ei 
rolul și locul acestei publicaţii în spațiul 
mediatic contemporan al R.Moldova. 


Revista naţională NATURA este 
unul dintre copiii frumoşi ai Mișcării 
de Renaștere şi Eliberare Naţională din 
Basarabia. Certificatul ei de naștere 
a fost scris în zilele când Chișinăul 
inhala aerul libertăţii, iar mulțimile 
în mișcare şi încrezătoare în victorie 
scandau în unison - Limbă, Alfabet, 
Tricolor! În codul genetic, în ADN-ul 
publicaţiei, din prima clipă au intrat 
aspiraţiile, luminile şi încrederea mol- 
dovenilor în libertate şi în reîntregirea 
neamului românesc. În acele timpuri 
de confruntări acerbe şi revendicări 
fundamentale, ecologia devenise 
un cuvânt atât de nobil şi încăpător, 
încât oricine avea curajul să se zbată 
pentru un drept furat intra în rândul 
luptătorilor pentru o cauză comună, 
trecând, mai întâi, botezul în cohorta 
neformală a verzilor. Din 1985, de la 
o prezenţă foarte modestă în spaţiul 
public, ecologia a ajuns în scurt timp 
să fie sinonim cu natura, istoria, limba, 
neamul, cultura, arta etc. În multe 


Eu nu strivesc corola de minuni a lumii 


Lucian Blaga 


Alecu RENIȚĂ, deputat în primul Parlament al R. Moldova, 


gazete republicane şi unionale rubrica 
„Ecologia sufletului” găzduia mărturii 
cutremurătoare şi făcea furori de la 
Chişinău până la Moscova și Sahalin. 
Când a venit ziua să schițez programul 
editorial pentru încă nenăscuta publi- 
caţie de mediu, conceptul de ecologie a 
sufletului, de salvare a ființei naționale 
s-a revărsat peste toate paginile şi s-a 
aşezat pentru totdeauna la temelia 
revistei NATURA. Educaţia ecologică 
cuprindea doar un segment dintr-un 
univers. Știu cu precizie că îmi propu- 
sesem ca sufletul Basarabiei să emane 
lumină, adevăr, căldură şi dragoste 
din fiecare număr, iar acel strălucitor 
vers al lui Lucian Blaga - eu nu strivesc 
corola de minuni a lumii — să devină 
crezul tuturor celor care vor lucra sau 
vor scrie vreodată la NATURA. 


- Vă mai amintiţi cine v-a susținut 
ideea unei publicaţii de ecologie, 
turism şi cultură, dar şi cum a fost 
lansat primul număr al ei? 


- Ideea lansării unei gazete sau 
reviste specializate de mediu o auzisem 
prin 1983, când publicistul și scriitorul 
Gheorghe Malarciuc reuşise să cree- 
ze Secţia ecologie în cadrul Uniunii 
Jurnaliștilor din Moldova. De câte 
ori trecea pe la „Literatura şi Arta”, 
dar o făcea des (unde activam la acea 
vreme), îmi spunea că noi, verzii, tre- 
buie să avem gazeta noastră şi dânsul 


o să mă ajute s-o facem cea mai bună 
din Moldova. Gheorghe Malarciuc nu 
numai că susținea, dar prin "87-88 mă 
convingea să lansăm cât mai repede 
NATURA. Sincer, în acele zile istorice, 
nu mă puteam rupe de la săptămânal, 
deoarece „Literatura şi Arta” se trans- 
formase în tribuna Mişcării de Renaş- 
tere Naţională şi toată Moldova, dar și 
cenzura, stătea cu ochii pe materialele 
noastre, iar majoritatea absolută a 
articolelor bătăioase şi mobilizatoare, 
treceau prin secția mea. Tirajul săptă- 
mânalului explodase de la 10 mii de 
exemplare la 260 de mii! În anul 1989 
aproape că nu ieşeam din redacţie - 
saci cu zeci de mii de semnături pentru 
limbă şi alfabet ocupau birourile sec- 
ţiei publicistică. În taină, convenisem 
cu Nicolae Dabija, Ion Vatamanu, Leo- 
nida Lari, Axentie Blanovschi şi Vlad 
Pohilă să particip și la editarea unui 
alt săptămânal - „Glasul Națiunii”. 
Ce timpuri, ce oameni de aur! Mol- 
dova fierbea, comitetul central turba. 
Cei mai valoroși scriitori, jurnaliști, 
cineaști, oameni de creaţie, intelectu- 
ali fraternizau între ei, unindu-se și 
transformându-se într-o singură ființă 
şi într-o singură voce. Adeseori zorii 
de ziuă ne prindeau în redacţie, între 
teancurile de scrisori, semnate de un 
număr tot mai mare de patrioţi. După 
31 august 1989, când limba română și 


preşedintele Mişcării Ecologiste din Moldova, directorul revistei NATURA 


alfabetul latin revenise acasă, am decis 
să-mi împart prea puţinul timp şi cu 
viitoarea publicaţie de mediu. Însă 
au început alegerile pentru „Sovietul 
Suprem” de la Moscova, apoi în cel 
de la Chișinău. Abia în ianuarie 1990, 
după câteva dezbateri principiale, 
definitivasem conceptul gazetei. Câţi- 
va „verzi elitiști”, cu titluri ştiinţifice, 
pledau insistent ca NATURA să devină 
o revistă academică. Am fost categoric 
împotrivă, fiindcă viziunea mea se axa 
pe „ecologia sufletului, naturii şi fiinţei 
naționale”. Gheorghe Malarciuc şi 
Grigore Vieru m-au susținut, ei fiind 
naşii de botez, salutând apariţia publi- 
caţiei NATURA de pe prima pagină a 
primului număr. Chiar dacă la începu- 
tul anului 1990, aveam două sau trei 
numere scrise, nu le tipărisem la timp 
din cauza tipografiei. La începutul lui 
florar am văzut tipărită pe hârtie velină 
NATURA şi am înfiat-o pe viață. Stră- 
lucea ca un zâmbet de copil adus de la 
maternitate. Pe 6 mai 1990, la „Podul 
de flori” aveam câteva exemplare, pe 
care le-am dăruit din suflet fraților 
de la Huşi, Albiţa și Iași. Pe acel Pod 
al speranţelor şi unităţii româneşti, 
între flori, bucurii și îmbrățişări, am 
serbat cu tot neamul, Ziua de naștere 
a publicaţiei NATURA. 


Continuare în pag. 8 


mai a fost sărbătorit şi în acest an cu surle și cu trâmbiţe, 

iar în Chişinău - cu steaguri și claxoane de mașini - toate 

pe fundalul unei stări de urgenţă din care nu se mai 
înţelegea nimic. Pe mine personal mă dezgustă felul în care este 
marcată această sărbătoare la noi - nu atât evenimentul, pe care-l 
consider drept o foaie de turnesol în cazul istoriei noastre - cât 
mai degrabă bâlciul spart pe care îl organizează autoritățile, 
uitând comod de existenţa veteranilor în toate celelalte 364 zile 
ale anului. Cu cât mai puţini veterani rămân în viață de la an la 
an, cu atât bâlciul e mai grotesc şi mai deșert. 


Silvia URSUL 


Aşa că am 
grijă ca 9 mai 
să nu mă prindă 
prin Chișinău. 
De obicei o iau pe dealuri şi admir 
frumuseţea naturii alături de pri- 
eteni. Pentru mine, luna mai este 
făcută pentru a savura întinderea 
verde, fragedă şi mişcătoare, ce 
inundă orice peisaj rural. În această 
ultimă lună a primăverii aproape 
toate colțișoarele respiră a proas- 
păt şi freamătă de viață: un boboc 
de floare ce stă să se desfacă, un 
cuibuşor de pasăre ascuns discret 
prin rămurele, un ochi de apă rămas 
de la ultima ploaie din care s-a adă- 
pat un animal însetat - mereu sunt 
în căutare de aceste surprize mici 
care îmi îmbogățesc viaţa. Cel mai 
frumos moment al zilei este în zori, 
când răcoarea nopții se ridică uşor 
în văzduhul de culoarea mierii şi 
păsările se grăbesc să salute Soarele 
ce pune în mișcare întreaga suflare 
a Pământului. E atâta poezie în orele 
acelea crude ale dimineţii, e atât de 
seducătoare imaginea Naturii care 
se pregăteşte pentru o nouă zi, atât 
de multe coarde sensibile răsuceşte 
tabloul acesta al unei dimineţi 
proaspete, încât statul acasă nu mai 
are nici o şansă: câştigă tălpile care 
nu-și găsesc astâmpărul... 

O coincidenţă interesantă a decis 
să vizitez frumoasele locuri ale 
Şerpenilor cu puţin timp înainte de 
evenimentul de 9 mai. Acel dor de 
ducă, exacerbat după izolarea din 


carantină, m-a determinat să ajung în 
aceste părți în care nu fusesem încă, 
spre ruşinea mea. 

Aşa se face că într-o zi răcoroasă 
am ajuns pe malul înalt și abrupt al 
Nistrului, de unde am avut posibilita- 
tea să observ un peisaj de o frumuseţe 
crudă: fluviul cu unduirile sale largi 
(aici la Şerpeni, meandrele Nistrului 
au una dintre cele mai mari curburi 
în partea de sud-est a republicii) şi o 
pădure încântătoare ce se înălța de pe 
malul opus, îngustă, verde, proaspătă 
şi dreaptă, aproape ca pădurile dese 
din Finlanda ce împrăștie răcoare. 
Locul părea abia-abia atins de pri- 
măvară: nuanțele de verde deschis se 
contopeau cu albastrul Nistrului și 
al cerului, iar covorul de iarbă de la 
picioarele mele parcă stătea încă pe 
gânduri: să treacă la verdele omni- 
prezent sau să mai păstreze un pic din 
cenușiul tern al lunii martie? Arbuștii 
cu rădăcinile înfipte în peretele verti- 
cal al Nistrului îşi deschideau florile 
şi frunzele, adăpostind de ochii lumii 
gălăgia imposibilă a păsărilor ce-și 
stabileau teritoriile în aceste tufișuri 
întinse: vrăbii, sfrâncioci, sticleți, 
presure, pitulici și cinteze. 

De acolo de unde mă aflam, 
vedeam ca în palmă Nistrul undu- 
indu-se ca un şarpe, iar dincolo de 
el, pământurile ce se întindeau mai 
departe spre est, acolo unde alte 
sate moldovenești își duc viaţa sub 
drapelul auto-proclamatei Republici 
Moldovenești Nistrene. „Uite, acolo 
este Butor, iar mai încoace spre Nistru 
este India - periferia Butorului”, îmi 
explică Alex, ghidul care m-a adus 
aici. Buneii şi ambii părinţi ai lui 
sunt din această localitate, iar el şi-a 


2 O călătorie de mii de mile începe cu un pas. Laotse 


petrecut verile copilăriei înotând în 
Nistru, de pe malul stâng. Din acest 
loc privim la satul care își vede de-ale 
lui, înconjurat de păduri și terenuri 
agricole, iar imaginea ne dă un sens 
de familiaritate plăcut - cu toții avem 
un sat drag pe care îl admirăm de 
undeva dintr-o culme de deal şi pe 
care îl considerăm leagănul copilă- 
riei noastre. După conflictul armat 
din 1992, Alex merge din ce în ce 
mai rar la baştina părinților: „E un 
sentiment ciudat, e ca și cum trăiai 
în casa ta și treceai dintr-o cameră în 
alta când doreai, dar uite că după '92 
vine cineva și spune că de aici încolo 
nu mai ai voie să intri în camera 
cutare, că-i a lui deja, tu trebuie să 
ceri voie de-acum încolo. Locul unde 
ti-ai trăit ieri copilăria a devenit azi 
locul unde ești privit ca intrus” - trage 
concluziile Alex. Vorbele sale sunt 
luate de vânt și se așază peste peisajul 
seducător ce ni se aşterne la picioa- 
re, adăugând o notă de amărăciune 
întregului tablou: primăvara renaşte 
în fiecare an peste aceleași răni vechi 
ale Nistrului. 

Dar o rană mai veche decât con- 
flictul transnistrean este cea provoca- 
tă de al doilea război mondial. Aici, la 
Şerpeni, s-au purtat lupte crâncene în 
august 1944, între armata germană şi 
cea sovietică, soldate cu moartea a cel 
puţin 20 000 ostași din ambele tabere. 
Oare câţi soldaţi au murit în acea zi 
cu tabloul ameţitor al Nistrului în 
ochi și minte? Oare au fost gata să-și 
jertfească viaţa și frumusețea acelei 
zile de vară pe altarul războiului ce 
părea că nu se mai termină? 

Pe locul acestei bătălii sângeroase 
s-a construit în anii 2004-2005 un 
complex memorial. Astăzi complexul 
arată impozant, fiind alcătuit din 
două valuri de pământ aranjate pe 
cerc, care simbolizează două părți 
beligerante. În centrul cercului, la 
intersecţia a două axe perpendi- 
culare, se află Focul veşnic, iar de 
jur-imprejur sunt plasate blocuri și 
plăci de granit cu inscripții comemo- 
rative. Răceala de piatră a locului era 
diluată de cântece vesele de păsări: 
prin tufişurile decorative de tuia se 
întreceau în cântece florinții și câne- 
parii, adăugând nuanţe vii la granitul 
solemn, iar prin aleile atent îngrijite 
se luau la harță graurii și vrăbiile care 
cuibăresc în orice colțişor al Republi- 
cii Moldova. 

Cu toate acestea, frumusețea 
Nistrului în acest loc m-a impresi- 
onat mult mai tare decât complexul 
memorial care a fost ridicat - risc 
să spun - în scopuri politice. Aici, la 
Şerpeni, consider că Natura a oferit 
jertfelor războiului un altar mult mai 
frumos decât orice s-ar fi gândit omul 
să construiască pentru a glorifica 
latura militară a unui război iscat de 
oameni fără scrupule. 

De jos, la capătul pantei ce coboa- 
ră spre Nistru, întregul peisaj se vede 
cu totul altfel, mai palpabil și mai viu. 


Pădurea transnistreană musteşte de 
viață, cu plopi înalți și drepți care își 
mai trăiesc odată tinereţea, cu miros 
de scoarță și mușchi primăvăratic ce 
rămâne întipărit în simțuri chiar și 
după ce am plecat din acele locuri. 
Mai târziu am aflat că în această 
pădure se adăposteau fugarii din al 
doilea război mondial, iar 50 de ani 
mai târziu aici era casa celor care 
fugeau de urgia conflictului trans- 
nistrean. 

În ziua aceea de început de mai, 
când natura pregătea scena pentru 
venirea strălucitoare averii, păşunile 
erau deja pline de verdeață și stropite 
cu insule de romaniță printre care 
pășteau vitele oamenilor din sat. 

Deasupra pământului peste care a 
curs atâta sânge, acum zboară acvile 
mici şi ereți de stuf, iar ambele maluri 
ale Nistrului răsună de cântecul pri- 
vighetorii, mierlei și al grangurelui. 
Poieniţele alternează cu pâlcuri răco- 
roase de copaci, cu tufișuri de măceş 
abia înflorite - şi printre toate acestea 
trece fluviul ca o panglică răsucită 
ce desenează insule şi peninsule în 
drumul său către Marea Neagră. 


Este tabloul unei frumuseți care 
se încăpățânează să mai dăinuie după 
atâtea traume și dezastre. O imagine 
a Raiului care rămâne printre noi 
în ciuda tuturor păcatelor de mediu 
pe care le facem: tăierea pădurilor 
riverane, evacuarea apelor uzate în 
Nistru, incendierea pajiştilor şi alte 
infracţiuni comise de semenii noștri 
care nu au nicio conștiință ecologică 
sau socială. 

Nu înţeleg de ce trebuie să sărbăto- 
rim an de an propaganda militaristă 
şi un război care a adus suferință şi 
moarte şi să ignorăm comod soarta 
tragică a Nistrului din care ne hrănim 
cu toții. Câţi dintre cei care ridică în 
slăvi Ziua Victoriei fac același lucru 
cu Ziua Nistrului (sărbătorită pe 29 
mai)? Ce este mai important pentru 
poporul care suntem azi: răscolirea 
cenușii dintr-un trecut care ne-a adus 
asuprire, sau păstrarea unui mediu 
curat în care să trăim cu conștiința 
împăcată? 

Vă las cu aceste întrebări, dragi 
cititori. Poate până la anul, până la 
noi sărbători de mai, găsim răspunsul 
şi valorile care contează. 


cosc" SATELE MOLDOVEI 


Dragi cititori, mulțumim că rămâneți fideli revistei NATURA și în 
aceste timpuri deloc uşoare. Nicoleta Rebeja, Natalia Luca din or.Ialoveni 
au identificat corect fotografia publicată la concurs în numărul din luna 
mai 2020. Este vorba despre localitatea Domulgeni din raionul Florești. 

Concursul continuă! Recunoașteţi din ce localitate este imaginea de 


mai sus? 


Transmiteţi răspunsul la redacţie (prin e-mail), până la data de 10 iulie 
2020. Premiul: o cană cu logo-ul NATURA (prin tragere la sorți, din rândul 


celor care vor răspunde corect). 


NATURA - lunie 2020 a GONGI 


Consecința acţiunilor nechibzuite asupra mediului: 


n om sănătos într-un mediu 
| | curat - o zicală foarte veche, 
o cunoaștem cu toţii. Dar 
ne întrebăm, cum să ne menţinem 
sănătoși dacă mediul nu este tocmai 
curat? Discutăm cu Ion Şalaru, direc- 
tor adjunct al Agenţiei Naţionale pen- 
tru Sănătate Publică, în cadrul unui 
program amplu dedicat Zilei Mondiale 
a Mediului 2020. Evenimentul a fost 
găzduit de Asociaţia Jurnaliștilor de 
Mediu și Turism Ecologic, în partene- 
riat cu PNUD, Organizația Mondială a 
Sănătăţii, Platforma Naţională a Foru- 
mului Societăţii Civile din Parteneria- 
tul Estic şi comunitatea de mediu. 


- Dle Ion Șalaru, influenţează sau nu 
calitatea mediului sănătatea omului? 


Sus A 


- Fără îndoială că influenţează. Totul 
este într-o interdependenţă. Ultimii 
doi-trei ani, Organizaţia Mondială 
a Sănătăţii (OMS) a pus în aplicare 
principiul - „O singură sănătate”. Asta 
înseamnă că trei segmente formează 
un întreg: sănătatea omului, sănătatea 
animală și sănătatea mediului. Omul 
este parte naturii, afectat de factorii de 
mediu. Cel mai mare impact asupra 
sănătăţii îl are aerul, atât cel înconju- 
rător, cât şi cel interior. La nivel global 
aerul este considerat al doilea factor de 
risc după consumul de tutun. Anual 
decedează de consumul de tutun în jur 
de 8 milioane de persoane pe glob, iar 
din cauza aerului poluat - circa 7 mili- 
oane. Nu este o mare diferență. Mai sunt 
şi alte componente ale mediului care 
ne afectează sănătatea. Evident, omul 
contribuie la deteriorarea factorilor 
de mediu. 


- Există un top care dintre factorii 
de mediu ne influențează mai mult sau 
toți ne influențează la fel de grav, dacă 
vorbim de aer, apă sau poate sanitație? 


- Dacă e să vorbim de un anumit top, 
începem cu aerul, care condiționează 
circa 11-12% din morbiditate şi, în 
special, din decesele care se înregis- 
trează, atât la nivel global, dar şi la 
nivel naţional. Practic, aceeași pondere. 
Urmează - apa și sanitaţia - 6 la sută 
(datele OMS). Apa influenţează atât 
prin calitatea ei, dar și prin lipsa ei, 
fiindcă în lipsa apei nu poți organiza 
condiţii adecvate de igienă, iar igiena 
este foarte importantă.. 

Mediul, conform estimărilor 
OMS, ne influențează sănătatea în 
proporție de cel puţin 20 la sută. Aceas- 
tă proporție, desigur, poate să varieze 
de la o zonă geografică, de la o regiune 
la alta. Mai sunt şi alți factori care 
influențează, cum ar fi: comportamen- 
tali, socio-economici, condiţiile de trai, 
nivelul de sărăcie, sistemul de sănătate. 


- Putem găsi o legătură dintre starea 
mediului și apariția COVID-19? 

- COVID-19 a schimbat multe 
lucruri, ne-a influențat viața, obiceiuri- 
le. Fiecare am simțit, nu doar pe durata 
stării excepționale, dar și pe durata stă- 
rii de urgență în sănătate. Observăm că, 
spre regret, nu are loc o îmbunătățire, 
încă nu am atins o stabilizare a situaţiei. 
COVID-ul a scos în evidență mai multe 
slăbiciuni. Influenţa activității omului a 
dus (cu referire la OMS) la schimbarea 
habitatelor pentru animale. 


- Adică s-a intervenit în lanţul trofic? 


- Am intervenit în modul de viață al 
animalelor şi este deja dovedit că a avut 
loco transformare a acestui virus, care, 
inițial, circula printre animale. Este un 
mod elocvent de demonstrare a impac- 

lin) cujlon Şalaru; 


pentru Sănătate Publică, 


tului negativ al omului asupra habitatu- 
lui animalelor. COVID şi-a luat startul 
în natură. Odată ce omul a devenit un 
factor de transmisie a COVID-ului, 
noi, de fapt, influențăm starea de 
sănătate la nivel global. În general, 
circa 75 la sută din bolile infecțioase 
se transmit de la animal la om și acest 
lucru ne demonstrează cu prisosință 
că impactul negativ în biodiversitate se 
răsfrânge, ulterior, negativ asupra stării 
de sănătate a populaţiei. Noi vedem cu 
câte probleme se combate COVD - o 
boală necunoscută, cu impact asupra 
tuturor sferelor economice, costurile 
enorme pe care le suportă sistemul de 
sănătate pentru a trata, a investiga, a 
urmări cazurile de boală. 

Cât am stat acasă sau am lucrat la 
distanță, am putut să reflectăm mai 
mult, să facem o reevaluare a rolului 
nostru în natură, să ne gândim cum 
noi putem evita deteriorarea naturii, 
deteriorarea mediului de viață. 


- De multe ori se întâmplă, în discuţii 
cu cetățenii, să aflăm că nu percep 
poluarea mediului. Dar oare faptul că 
nu simțim niciun miros înțepător pre- 
supune că aerul este curat? Ce fel de aer 
respirăm în satele, în orașele noastre? 

- Dacă în cazul apei avem posibili- 
tatea să alegem sursa și decidem de a 
bea sau nu, în cazul aerului, din păcate, 
nu avem această alegere. Deseori nu 
cunoaştem care este calitatea aerului. 
Actualmente, nu avem un sistem auto- 
matizat de control al calităţii aerului 
în oraşe. Avem doar un singur post de 
control automatizat funcțional deplin, 
care este amplasat pe teritoriul Servi- 
ciului Hidrometeorologic de Stat. Mai 
avem două posturi automatizate, dar ele 
sunt incomplete, nu avem toți parame- 
trii. Unul e localizat în orașul Rezina, 
iar altul - în Leova. În rest, posturile 
sunt dotate insuficient şi nu ne permit 
să avem date relevante. 

În Republica Moldova, populația 
urbană în localitățile mai mari este 
afectată preponderent de calitatea aeru- 
lui înconjurător, iar populaţia rurală 
- de calitatea aerului interior. În mun. 
Chişinău avem depăşiri ale mediilor 
anuale la particule în suspensie - cei 
mai nocivi poluanţi pentru sănătate. 
Aceştia pot condiționa bolile cardiovas- 
culare, diabetul, bolile mentale, bolile 
respiratorii cronice, dar și cancerul 
pulmonar. În localităţile rurale este o 
altă situaţie. 60 la sută din locuinţele 
la sate sunt cu încălzire cu combustibil 
solid - lemnul și cărbunele, care sunt un 
factor substanțial care poluează aerul 
interior. Studiile efectuate de OMS şi 
publicate în 2019, cu referire la RM, 
denotă că anual mor până la 5400 de 
persoane din cauza aerului poluat, deci 
atât înconjurător, cât și din locuinţe, 
iar speranța medie de viaţă este redusă 
cu 5 ani din cauza calității aerului. În 
Republica Moldova, în mediu trăim cu 
cinci ani mai puţin din cauza calității 
aerului pe care-l avem. 


- Dar ce putem spune despre calita- 
tea apei în Republica Moldova? 


- Într-un cuvânt - calitatea apei 
este îngrijorătoare, ca să nu zicem 
nesatisfăcătoare sau nesigură. Avem o 
discrepanță foarte mare dintre mediul 
urban şi cel rural - cca de două ori 
este dezavantajată populaţia de la sate. 
O discrepanţă foarte mare avem sub 
aspect de sanitaţie - doar 13 la sută din 
populaţia de la sate - unul din cei mai 
scăzuți indicatori de acces în regiunea 
europeană. Putem doar să ne compa- 
răm cu țările din fosta URSS. Aceste 
diferenţe condiționează mai multe 
inechități. Populaţia rurală este mai 
vulnerabilă și expusă mai multor riscuri 
pentru că nu are acces corespunzător la 
sisteme de apă şi sanitaţie. 

COVID-19 a scos la iveală 
importanţa igienei - aceasta, însă, 
este condiționată de apă și sanitaţie. 
Recomandăm trei metode principale 
de prevenire a COVID-19. Prima: să 
menţinem distanța socială - până la 
2 metri. A doua: să respectăm igiena 
respirației, să purtăm mască. A treia: 
să ne spălăm cât mai des pe mâini și să 
ne igienizăm mâinile. Un lucru este cert 
- COVID-19 nu se transmite prin apă, 
nu suntem expuși la niciun fel de risc 
la consumul apei potabile și păstrarea 
regimului de dezinfecție a apei până la 
COVID ne asigură o apă fără riscuri 
pentru consum. 

Alimentaţia cu apă are suport 
politic, inclusiv la autorități, cât și la 
populaţie. Sanitaţia, din păcate, nu are 
suport politic. Este o chestie pe care 
noi trebuie să o educăm în continuare 
la populaţie, dar și la autorități căci este 
un lucru primordial și prin acest fapt 
noi putem salva resurse, sănătate, vieți. 


- Ce putem face, noi cetăţenii, ca să 
fie mai calitativă apa pe care o consu- 
măm, aerul pe care-l respirăm? 

- Putem contribui prin o grijă mai 
mare față de factorii de mediu, în 
primul rând, printr-un consum mai 
mic, evitând risipa de produse, apa etc. 
Autorităţile locale pot contribui prin 
o mai bună planificare urbană, prin 
dezvoltarea infrastructurii, inclusiv 
de transport ecologic, prin reducerea 
poluării. Autorităţile publice centrale 
au rolul lor prin impunerea unor pâr- 
ghii administrative, prin aplicarea unor 
politici care să stimuleze protejarea 
mediului, să descurajeze poluarea şi să 
avem o dezvoltare economică priete- 
noasă mediului. Tinerii pot contribui 
atât la transmiterea unui mesaj în 
familie, cât și prin acţiuni de redu- 
cere a poluării mediului. Și, în final, 
vedem un rol crescând al educației și 
al informaţiei. 


- Dle Ion Șalaru, vă mulțumesc. 


- Îndemn pe toți la un comporta- 
ment mai prietenos cu mediul. 


Pentru conformitate, 
Lilia CURCHI 


Trei decenii în 
apararea naturii 


e-a lungul a trei decenii de activitate, revista NATURA a inițiat, 
D împreună cu Mişcarea Ecologistă din Moldova, o serie de campanii 

media, atrăgând atenția autorităților și a cetățenilor asupra pro- 
blemelor de mediu, au bătut clopotele privind atacurile asupra pădurilor, 
stâncilor milenare, rezervațiilor și ariilor protejate etc. Vă propunem o 
selecție a câtorva campanii derulare în ultimii 30 de ani. 


1990: S.O.S. Peştera „Emil Racoviţă” 


Campanie dedicată salvării peşterii „Emil Racoviţă” derulată în anii 
1990-2007. Pe parcursul anilor 1990-2003, la insistența Mișcării Ecologiste 
din Moldova şi a redacţiei revistei „Natura”, problema peșterii „Emil Raco- 
viţă” a fost abordată și mediatizată, dar autorităţile nu au intervenit. La 1 
mai 2004, Mișcarea Ecologistă din Moldova, revista „Natura, Asociaţia 
Jurnaliștilor de Mediu și Turism Ecologic din Moldova (AJMTEM) ș. a au 
vizitat pentru documentare cariera de la Criva unde au găsit un adevărat 
dezastru: 15 grote care se aflau în perimetrul carierei erau treptat distruse 
prin explozii, iar intrarea în peşteră într-un mod enigmatic a fost inundată, 
mare fiind probabilitatea ca şi galeriile de circa 70 km să fi fost umplute cu 
apă. Din mai 2004, salvarea peşterii „Emil Racoviţă” a devenit un scop al 
ecologiștilor de la Mișcarea Ecologistă din Moldova, de la revista „Natura”, 
a altor organizații de mediu. 


1994: Fondul forestier naţional 


În mai 1994 Guvernul Sangheli, contrar legislaţiei în vigoare, transferă 
pădurile din componența Departamentului Protecția Mediului Înconjurător 
în subordinea Ministerului Agriculturii. Atunci a început o campanie care 
durează până astăzi, cu diferite probleme, de la reîntoarcerea pădurilor în 
gestiunea autorității de mediu, la stoparea tăierilor ilicite a pădurilor, arendei 
forestiere cu scop de privatizare ilegală etc. 


1995: Nu extragerii de petrol în Rezervația 
„Prutul de Jos” 


Mişcarea Ecologistă din Moldova încă în anul 1995 a informat opinia 
publică naţională și factorii de decizie despre impactul negativ asupra între- 
gului ecosistem „Prutul de Jos” în cazul admiterii exploatării zăcămintelor 
de petrol și gaze naturale din sud-vestul Republicii Moldova. 


2000: Materialele radioactive nu vor trece prin Moldova 


O campanie de presă inițiată de revista Natura și de Mişcarea Ecologistă 
din Moldova, susținută de majoritatea organizaţiilor neguvernamentale de 
mediu din R. Moldova. Se intenționa ratificarea Acordului de tranzitare a 
deşeurilor radioactive de la Centrala Nucleară din Kozlodui pe teritoriul RM 
pe o perioadă de cel puţin 20 de ani. După o largă presiune publică, Parlamen- 
tul a adoptat o poziţie clară - se interzice importul, transportul și reexportul 
pe teritoriul R. Moldova al mărfurilor radioactive, cu excepţia celor care au 
destinaţie medicală. În consecință, ratificarea Acordului de tranzitare pe 
teritoriul R. Moldova a deşeurilor nu mai poate fi pusă vreodată în discuţie. 


A 


2000: „Toltrele Prutului”, în pericol de dispariţie totală 


În partea de nord-vest a R. Moldova, în bazinul râului Prut, se află un șir 
de monumente ale naturii cunoscute sub numele de „Ioltrele Prutului”, cu o 
vechime de 12-20 milioane de ani. O parte din aceste monumente sunt luate 
sub protecţia statului. Din păcate, nu toate. Actele de barbarism continuă 
nestingherit de decenii, răspunsul și intervenţia autorităţilor fiind de scurtă 
durată, ca încurajare tacită pentru hoţii de piatră milenară. 


2007: Ecologiştii împotriva liniei Cahul - Giurgiuleşti 

În mai 2007, au fost inaugurare lucrările la calea ferată din lunca Pru- 
tului, parc natural protejat atât prin legislația Republicii Moldova, cât și 
prin convențiile RAMSAR și ESPOO, la care suntem semnatari. Liderii 
ONG-urilor de mediu au solicitat să fie sistate toate lucrările de construcție 
a tronsonului de cale ferată Giurgiuleşti - Cahul, până la obţinerea avizelor 
expertizei ecologice obștești. Proiectul de execuţie a fost elaborat „fără a se 
ţine cont de faptul că teritoriul alocat pentru construcție se află sub protecția 
Convenţiei RAMSAR privind zonele umede”, 

Acareturi distruse, copaci tăiați în nemijlocita apropiere a rezervației, 
atitudine indiferentă din partea responsabililor - aceasta am găsit la ultima 
vizită în rezervaţia ştiinţifică “Prutul de Jos”. De nenumărate ori revista 
“Natura” a scris despre pericolul ce planează asupra acestei bijuterii naturale. 


2010: Introducerea orei ecologice 


În contextul reformelor preconizate în educaţie şi modificării curriculu- 
mului şcolar a fost reluată campania privind introducerea predării cursului 
de ecologie în toate clasele instituţiilor preuniversitare ca o condiţie de bază 
pentru un învățământ modern, european. Din păcate, până astăzi acest obiec- 
tiv nu este considerat prioritar. Aceasta deşi protecția mediului înconjurător 
şi conservarea naturii reprezintă un test major pentru orice țară cu aspirații 
europene, iar ecologia a fost şi va rămâne anticamera Uniunii Europene. 


2016: Nu barajelor ucrainene pe Nistru 


În data de 13 Iulie, 2016, Cabinetul de Miniștri al Ucrainei a aprobat 
„Programul de Dezvoltare a Hidrocentralelor în Ucraina până în anul 2026“. 
Programul nu ia în considerare riscurile legate de siguranța apei potabile, 
securitatea alimentară și securitatea tehnologică de băut într-un climat în 
schimbare a deficitului de apă și a secetei. Din anul 2017, o campanie amplă 
este desfăşurată cu privire la negocierile moldo-ucrainene pe subiectul Acor- 
dului de funcționare a Complexului hidroelectric Nistrean şi construcției 
lanţului de hidrocentrale pe Nistru, în Ucraina. 


Selecție de Lilia CURCHI 


Cine nu cade nu se poate înalță. L. Blaga 

ACTUALITATEA Iunie 2020 - NATURA 


Nevoie-de ajutoru 


tarea Nistrului și importanţa protecţiei fluviului, impactul barajelor, 
al poluării și lipsei staţiilor de epurare, debitul mic al apei - sunt 
doar câteva aspecte relatate la conferinţa de presă „Nistrul în peri- 
col”, desfăşurată de Mișcarea Ecologistă din Moldova, la 31 mai 2020, cu 


ocazia Zilei Nistrului. 


„Fluviul Nistru ne oferă gratis apă, pentru 
aproape 8 milioane de nistreni. De multe 
ori noi pierdem din vedere valoarea acestei 
resurse şi considerăm că ne putem bate joc de 
ea. Cu toate acestea, indiferent de atitudinea 
noastră, fluviul, care este o fântână orizontală 
întinsă pe 1362 km, ne aduce apa zi de zi, iar 
noi uităm să ne exprimăm recunoştinţa. De 
Ziua Nistrului atenționăm, deopotrivă, cele 8 
milioane care locuiesc în bazinul hidrografic 
al Nistrului, dar și autorităţile, de importanța 
față de Nistru”, a menționat la deschiderea 
conferinței, Alecu Reniţă, președintele MEM. 

O problemă cu care se confruntă actu- 
almente Nistrul este debitul mic al apei, ca 


urmare a activității complexului hidroe- 
nergetic de la Novodnestrovsk. Preşedintele 
MEM spune că Nistrul a pierdut orice capa- 
citate naturală de a putea exista în tandem cu 
uriașul complex hidroenergetic, iar proiectul 
antiecologic demarat pe timpul Uniunii 
Sovietice, a sugrumat Nistrul. Ecologistul 
menționează că fără a fi respectat debitul 
minim de 130m*/s, Nistrul degradează și se 
transformă într-o mlaștină, ceea ce nu poate 
fi admis. 

„Numai unind eforturile şi acționând 
fără egoism național sau regional, numai cu 
o abordare comună, inclusiv o comisie mol- 
do-ucraineană activă, vom putea să admi- 
nistrăm după principii europene întregul 

bazin hidrografic nistrean și să beneficiem 
în comun de apa Nistrului, într-un context 
uriaş - social, economic, agricol, turistic’, a 
remarcat Alecu Reniță. 

Lipsa stațiilor de epurare a apei în orașele 
de pe Nistru este o altă chestiune abordată de 
Mişcarea Ecologistă în cadrul conferinţei. De 
la Soroca, Valentina Jamba, președinta A.O. 
„Eco-Sor”, a menţionat că, de 25 de ani, pe 
chestiunea stației de epurare de la Soroca s-au 
adunat kg de hârtie, cu care se face ping-pong 
între autorităţile locale și cei care diriguiesc 
republica și pun pe umerii APL o asemenea 
construcție costisitoare și de amploare. „La 
Soroca avem un grup activ și cerem necon- 
tenit răspuns de la autorităţi. Ne-au fost de 
ajutor seminarele livrate de MEM privind 
lobby şi advocacy la nivel local. De Ziua 
Nistrului, la Soroca, organizăm un flash mob, 
scandând „Soroca vrea staţie de epurare”, iar 
recipientele cu apă uzată din Nistru le vom 
duce în fața primăriei, iar când vom ajunge 


la Chișinău - în fața Guvernului. Nu putem 
crede justificărilor autorităților naționale și 
cerem să ne ajute să rezolvăm cât mai repede 
problema staţiei de epurare” a spus Valentina 
Jamba, în cadrul conferinţei de presă. 

Conferinţa „Nistrul în pericol” organizată 
de Mișcarea Ecologistă din Moldova, este 
parte a campaniei de sensibilizare a publi- 
cului cu privire la politicile de nivel naţional, 
decizii la nivel local și regional, probleme sen- 
sibile legate de protecția mediului în Repu- 
blica Moldova, realizată în cadrul proiectului 
„Lobby şi advocacy - pentru o guvernanţă de 
mediu durabilă şi democratică”, susținut de 
Programul de Granturi al Ambasadei Statelor 
Mii] Unite în Republica Moldova. 


Creşti, pădure, și te-ndeasă 


Simpozion: probleme, soluţii... rezolvări? 


] Ionel CĂPIŢȚĂ 


rei-nu vrei, așa e: „Plouă, ninge, drumul 
| nu stă!” Adică, și în perioada acestei 
nenorocite pandemii, viața merge îna- 
inte. Deci, nu-i cu barca, hai cu trenul, pentru că 
n-avem ce aștepta mană cerească, lăsând toate 
lucrurile în voia sorții, mai ales când apare o 
cât de mică posibilitate de a mișca întrucâtva 
carul din loc. Şi e bine așa, nu? Au confirmat-o chiar zilele trecute 
participanţii la Simpozionul științifico-practic „Asigurarea mana- 
gementului forestier durabil prin implementarea tratamentelor 
silvice şi promovarea regenerărilor naturale, a împăduririlor”, des- 
făşurat la Institutul de Cercetări și Amenajări Silvice din Chișinău, 
Rezervaţiile Naturale „Codrii” şi „Plaiul Fagului”, Întreprinderile 
pentru Silvicultură Străşeni și Călărași. 

La lucrările acestui simpozion au participat reprezentanți ai Minis- 
terului Agriculturii, Dezvoltării Regionale şi Mediului, conducerea 
Academiei de Ştiinţe a Moldovei, cercetători, oameni de știință de la 
Grădina Botanică Naţională (Institut) „Alexandru Ciubotaru”, de la 
Institutul de Zoologie, Institutul de Ecologie și Geografie, Institutul 
de Genetică, Fiziologie și Protecţie a Plantelor, Universitatea de Stat 
din Moldova, Universitatea Agrară de Stat din Moldova, directorii 
entităților silvice subordonate (ICAS, ÎSC Străşeni, RN Codrii, RN 
Plaiul Fagului, ÎS Călărași), colaboratori ai Agenţiei „Moldsilva” Și cu 
ce scop s-au întrunit de această dată? În primul rând, pentru a vedea 
starea la zi a lucrărilor de regenerare a pădurilor noastre și gradul de 
aplicare a tratamentelor silvice în fondul forestier gestionat de Agenția 
»Moldsilva”. Pe de altă parte, s-a urmărit scopul unei mai bune infor- 
mări a membrilor comunității academice şi ştiinţifice, a factorilor de 
decizie (din această republică) privind starea de lucruri în arboretele 
degradate, supuse procesului de regenerare, de asemenea să fie adus 
la cunoștința celor prezenţi ce măsuri concrete şi-a planificat Agenţia 
»Moldsilva” (Director general Dumitru Cojocaru, inginer silvic-șef, 
Nicolae Munteanu) întru revizuirea stării de regenerare a tuturor 
pădurilor din fondul forestier de stat. 

Anume problemele strigătoare la cer ale silviculturii noastre şi 

necesitatea imperativă a rezolvării lor, „i-au scos din casă” pe toți 


acei care au participat „cu trup şi suflet” la lucrările acestui sim- 
pozion. Printre aceste probleme sunt: degradarea continuă a eco- 
sistemelor forestiere, fragmentarea habitatelor silvice; degradarea 
şi diminuarea bonităţii stațiunilor forestiere; erodarea continuă a 
biodiversităţii forestiere etc., etc. 

Fireşte, participanţii, în alocuţiunile lor, de rând cu problemele 
enunțate, au propus şi soluţii întru dezvoltarea durabilă a acestui 
patrimoniu național. Printre acestea se numără: 

- Consolidarea potenţialului ecoprotectiv şi bioproductiv al 
pădurilor naturale existente, care prevede stoparea degradării 
acestora, conservarea, regenerarea și reconstrucția ecosistemelor 
forestiere; conservarea biodiversităţii forestiere, prin ameliorarea 
metodelor și tehnicilor de îngrijire şi gestionare a pădurilor, crearea 
coridoarelor de interconexiune între trupurile de pădure, reducerea 
presingului antropogen; extinderea suprafețelor acoperite cu vege- 
taţie forestieră, care prevede majorarea gradului de împădurire a 
teritoriului prin împădurirea a circa 130 mii ha ș.a. 

Fără doar şi poate, e un volum enorm de muncă, dar care se 
cere înfăptuit și în aceste condiţii deloc ușoare. Însă experiența 
ultimilor ani, mai ales de când Agenţia „Moldsilva” a fost trecută 
la autogestiune, ne arată că fără ajutorul substanţial necesar din 
partea statului, ar fi greu, chiar imposibil de mișcat carul din loc și 
a nu rămâne în continuare cu majoritatea problemelor existente, la 
care, cu siguranță, se vor adăuga și altele. Metode, strategii de dez- 
voltare durabilă a silviculturii moldave există, ceea ce mai lipseşte 
însă pentru a schimba lucrurile „ca în Europa”, sunt, desigur, banii. 
Deocamdată, avem ceea ce avem: doar 10,2% din teritoriul republicii 
acoperit cu păduri (care fac parte din fondul silvic de stat), pe când 
România este acoperită cu păduri 30% din teritoriul ei. Iar la nivel 
european acest indice e de 33 la sută... 

Vai, cine în lumea asta nu cunoaște ce înseamnă pădurea pentru 
om, pentru tot ce-i viu pe pământ? La noi, cum se vede, ştiu cât 
valorează acest patrimoniu doar oamenii de ştiinţă, doar cei ce stau 
de strajă pădurilor, doar cei cu suflet mare și fără bani în buzunare. 
Pe aceştia, nu pe alţii, i-am văzut la 5 iunie curent, participând la 
acest simpozion, organizat de Institutul de Cercetări și Amenajări 
Silvice din Chișinău, al cărui director e dr. Dumitru Galupa. Printre 
aceştia, am fost și eu. 


4 Nu zi niciodată „nu se poate”; dar începe cu „să vedem” Nicolae lorga 


An preajma Zilei Mondiale a Mediului, relaţia 
forero cu Natura, rolul autorităților și al 

cetățenilor în gestionarea problemelor de mediu, 
educația ecologică în schimbarea mentalităților 
colective şi importanța mass-media în contextul 
comunicării şi informării - devin semnificativ 
prioritare şi urgente. Din acest motiv, Mișcarea 
Ecologistă din Moldova, împreună cu alte două 
organizații de mediu (Centrul Naţional de Mediu 
şi Asociaţia Jurnaliștilor de Mediu și Turism Eco- 
logic) au organizat o conferință de presă tematică 
cu genericul „Problemele de mediu nu au intrat în 
carantină”. 


„Ziua Mediului este un prilej de a reveni la un şir de 
subiecte care au fost abordate pe parcursul timpului, dar care, 
din păcate, au rămas la fel de actuale, precum 30 de ani în 
urmă”, a menţionat la deschiderea conferinței, Alecu Reniţă, 
preşedintele MEM. Ecologistul a precizat că domeniul 
protecţiei mediului a fost perceput mereu drept un subiect 
marginal în spaţiul public şi în instituţiile de stat, iar aborda- 
rea dominantă de „a rezolva mai întâi alte probleme” a avut 
drept rezultate, printre altele, pierderea calității şi fertilității 
solurilor, mărirea volumului de deșeuri sau degradarea 
catastrofală a rețelelor hidrografice. 

Preşedintele MEM susține că un aspect esenţial al aces- 
tor probleme este lipsa educaţiei de mediu - un subiect pe 
care comunitatea locală de ecologişti îl aduce în atenția 
autorităților de mai bine de câteva decenii. „Noi am făcut 
lobby, advocacy şi demersuri ca educaţia ecologică să fie 
introdusă în programul școlar de toate nivelele. Subiectul este 
relevant pentru că ne confruntăm cu o mentalitate colectivă 
şi abordare batjocoritoare față de mediu. Ne folosim și de 
această ocazie - Ziua Mondială a Mediului - ca să facem 
un apel către dl Igor Șarov, ministrul Educaţiei, Culturii şi 
Cercetării, pentru ca ora de educaţie ecologică să ajungă în 
manualele de învățământ. Toate celelalte materii școlare pălesc 
în comparație cu subiectul protecției mediului înconjurător 
- această problemă globală a secolului XXP - a subliniat 
Alecu Reniţă. 

Iuliana Cantaragiu, directoare adjunctă la Centrul 
Naţional de Mediu, a abordat problema instituțiilor guver- 
namentale. Potrivit expertei, schimbarea şi îmbunătățirea 
calității mediului se bazează pe existența unor instituții 
puternice, fortificate, care înglobează specialiști în domeniu. 
„Cred că cea mai mare eroare făcută în acest domeniu a fost 
reforma administrativă din 2017 - când Ministerul Agri- 
culturii şi Ministerul Mediului au fost comasate. Problema 
protecției mediului nu a fost niciodată o prioritate guver- 
namentală în cei 30 de ani, și nu este nici măcar acum după 
reformă. De aceea avem ape de suprafață extrem de poluate, 
avem cel mai mic grad de acoperire cu păduri din regiune şi 
multe alte probleme care ne afectează mediul și sănătatea” - 
a precizat Iuliana Cantaragiu. Ea susţine că reforma nu s-a 
efectuat până la capăt, rezumându-se doar la comasarea celor 
două ministere: „Nici astăzi instituţiile subordonate nu sunt 
reformate și sunt extrem de slabe - lipseşte o viziune comună, 
deciziile se iau haotic, şi din acest motiv lucrurile nu se mişcă.” 

Lilia Curchi, directoare executivă la Asociaţia Jurnaliștilor 
de Mediu și Turism Ecologic, a adăugat că jurnaliștii consi- 
deră că problemele de mediu în Republica Moldova rămân 
descrise doar pe hârtie, în diverse strategii și documente, iar 
jurnaliştii se conving de progresul foarte mic de rezolvare 
a acestora când solicită de la autorități informaţii relevante. 
„Accesul la informaţia de mediu, pe care noi ne bazăm în acti- 
vitatea de zi cu zi, este asigurat parțial sau cu deficiențe, deși 
acest drept este garantat de Convenţia de la Aarhus, pe care 
a semnat-o şi Republica Moldova. Deseori, suntem nevoiţi să 
batem din uşă în uşă pentru a accesa informaţia”, a precizat 
Lilia Curchi. Jurnalista a adăugat că deși există multe proble- 
me de mediu care trebuie abordate, „nu este dedicat spațiu de 
emisie la televiziunea sau radio public - o situaţie ce nu mai 
poate fi admisă pentru că cetățenii se informează pe larg din 
sursele mass-media. Această criză trebuie să ne pună pe gân- 
duri- ce facem mai departe cu mediul înconjurător - în special, 
așteptăm răspuns de la autorități”, a încheiat Lilia Curchi. 

Conferinţa „ Problemele de mediu nu au intrat în caran- 
tină”, organizată de Mișcarea Ecologistă din Moldova, este 
parte a campaniei de sensibilizare a publicului cu privire la 
politicile de nivel național, decizii la nivel local și regional, 
probleme sensibile legate de protecţia mediului în Republica 
Moldova, realizată în cadrul proiectului „Lobby şi advocacy 
- pentru o guvernanță de mediu durabilă şi democratică”, 
susținut de Programul de Granturi al Ambasadei Statelor 
Unite în Republica Moldova. 


Aurelian SILVESTRU 


ăzmuiate de ape, mai 
multe dealuri au alu- 
necat la vale, răscolind 


pământul şi scoțând la suprafață vestigii ale unei 
lumi demult apuse. Un vârf de suliță pe care îl ridic 
din lut îmi aminteşte de strămoșii noștri geți care 
au locuit cândva aici şi de la care ne-au rămas un 
şir întreg de mituri şi legende. 

Se spune că pe timpuri un trib de massageţi s-a 
aciuat tocmai în vecinătatea Mării Caspice, unde a 
găsit condiţii bune pentru păstorit. Locurile erau 
pustii, dar liniștite. De la un timp, însă, micul popor 
a simțit asupra sa privirea lacomă a unui suveran, 
pe nume Syrus, supranumit regele lumii. Acesta 
devenise rege al Persiei, după ce luase cu forța tronul 
bunicului său, pe care îl omorâse într-un război 
nedrept. 

Pe atunci, massageții erau conduși de regina 
Tomis (sau 'Tomyris) care, după cum mărturisesc 
istoricii, i-a trimis lui Syrus următorul mesaj: 
»Mărite rege al perșilor! Ştiu că ţi-ai pus în gând să 
dai năvală peste noi, de aceea te sfătuiesc să renunti 
la planurile tale. Domneşte peste poporul tău și 
împacă-te cu gândul că peste al meu domnesc eu!” 

Syrus ştia că massageţii nu erau bogați și nu 


A 
d 


avea ce lua de la ei, dar, în lungile sale expediţii, se 
obișnuise ca toată lumea să-i stea la picioare și nu 
putea admite ca o regină oarecare să-l înfrunte cu 
atâta demnitate. Așa că, vrând să învingă cât mai 
repede, a recurs la următorul şiretlic... 

După prima confruntare cu massageții a întins 
în tabăra sa o masă mare pentru ospăț, punând pe 
ea tot felul de bucate, dar mai cu seamă - un vin 
amestecat cu ierburi halucinogene. Apoi a lăsat în 
tabără trupele cele mai slabe şi s-a retras. Curând, 
un detașament de massageți, condus de prințul 
moştenitor, a năvălit asupra taberei, a cucerit-o 
şi, crezându-se în siguranță, a sărbătorit victoria 
la masa lui Syrus. Într-un târziu, turmentaţi de-a 
binelea, voinicii au adormit, iar, noaptea, persanii 
s-au întors în tabără și i-au făcut prizonieri. 

Când a aflat că unicul ei fiu a nimerit în capcana 
lui Syrus, regina massageților i-a trimis încă un 
mesaj: „Mă adresez din nou cu vechea rugăminte, i-a 
vorbit ea prin gura trimisului său. Dă-mi fiul înapoi, 
părăseşte țara mea şi mulțumeşte-te cu biruințele pe 
care le-ai avut deja”. 

Înfuriat, Syrus a strigat de pe tronul său: 

- Nu voi pleca nicăieri de aici, până când nu voi 
nimici şi ultimul dintre supușii ei! 


Aflând că Syrus îl foloseşte ca momeală în nego- 
cierile cu mama sa, prințul moștenitor s-a sinucis. 
Vestea morții lui a umplut de jale poporul massaget. 
Şi atunci, toți ca unul au pus mâna pe arme și s-au 
năpustit asupra armatei uriașe a lui Syrus. Erau mult 
mai puțini ca perșii şi se părea că nu au nicio şansă 
de izbândă. Dar, în furia lor cumplită, știau că luptă 
pentru ţară, împotriva unor agresori care veniseră 
să le-o calce în picioare şi asta le-a înzecit puterile. 

După o zi de luptă, armata persană a fost măce- 
lărită. În mijlocul ei zăcea trupul lui Syrus. Regina 
massageților și-a adunat ostașii și le-a spus: 

- Vedeţi trupul desfigurat al acestui rege înfumu- 
rat? E ceea ce îi așteaptă pe toți împărații lumii care 
se cred prea mari pentru ca să-i respecte pe cei mici! 

La scurtă vreme după moartea lui Syrus, impe- 
riul persan s-a destrămat, iar cronicarii vremii 
au dat vina pentru acest dezastru pe nesăbuința 
suveranului. 

Forţa poporului nu constă atât în număr, cât în 
puterea spiritului ce îl ajută să rămână în picioare. 
În faţa marilor primejdii, ca și în fața marilor puteri, 
există două feluri de a te comporta: 

- unul, umilitor și ruşinos, pe care îl acceptă doar 
cei ce merită să fie tratați ca niște robi; 

- şi altul, plin de demnitate și noblețe, pe care 
îl arată cei ce ştiu că Ţara şi Independenţa sunt 
sinonime absolute! 

Onoarea se măsoară cu voința de a nu pune în 
cârcă altora propriile noastre responsabilități față 
de Patrie. 


NATURA -unie 2020 ÎMPREUNĂ 


Dincolo de zid 


Un oraș 
de ciment 


inişte. 

S -a 
ăsat 

atâta linişte 
de parcă 
toată ome- 
nirea a dis- 
părut într-o secundă. Şi n-a 
mai rămas decât ea - Liniştea. 
Priveşti un oraş gol, un oraş plin 
de ciment, unde doar clădirile 
mai stau în picioare ca niște 
felinare stinse. Şi doar ici-colo 
câte-un om, dar și acela cu ochii 
înspăimântați se fereşte de tine 
ca de lepră. Frica s-a instalat în 
minte, în inimă şi-n suflet ca o 
tumoare. Şi orice gând care te 
sfătuie s-o înfrunți, îl împingi 
înapoi şi-l refuzi, de parcă 
am vrea să nu gândim sau să 


Silvia URSUL 


e la începutul lunii mai 

şi până acum am primit 

numeroase apeluri și 
mesaje legate de pui de păsări 
găsiți la sol şi consideraţi orfani. 
Situaţiile de acest fel sunt nor- 
male - puii de păsări părăsesc 
cuibul, încearcă să zboare și 
mai cad pe jos. Evident, există şi 
excepții, când din cauza furtuni- 
lor, incendiilor, tăierilor igieni- 
ce de copaci sau reparațiilor din 
imobile puii au fost înstrăinați 
de părinți sau de cuib. 

Însă în articolul de faţă vom 
vorbi despre restul situaţiilor: 
cele în care oamenii găsesc 
pui perfect sănătoși, complet 
acoperiţi de pene şi capabili să 
se descurce singuri, dar aflați la 
sol din neputinţă de a da deo- 
camdată din aripi. Cel mai des 
vom găsi pui de pițigoi, grauri, 
coțofene, ciori - specii care cui- 
băresc prin copaci în preajma 
oamenilor - dar uneori se pot 
întâlni și pui de bufniţe care stau 
prin iarbă și așteaptă părinții să 
vină să-i hrănească. 

De multe ori, oamenii care 
au luat acasă acești pui şi-au 
motivat gestul prin faptul 
că „puiul părea abandonat”, 
„erau pisici prin preajmă”, „a 
bătut vântul şi el a căzut de la 
înălțime”, În astfel de cazuri noi 
insistăm ca puiul să fie ridicat şi 
amplasat undeva în siguranță 
(putem să îi confecționăm un 
cuib improvizat din ce găsim în 
jur) şi apoi monitorizat timp de 
o oră-două pentru a vedea dacă 
restabilește comunicarea cu 


părinţii sau dacă există pericole 
ce îi ameninţă siguranța. Reco- 
mandăm preluarea puiului doar 
în cazul în care acesta e rănit, 
are traume vizibile, a fost atacat 
sau e evident că a rămas orfan. 
Mulţi oameni nu înţeleg pe 
deplin imensa responsabilitate 
pe care şi-o asumă aducând 
acasă un pui de pasăre sălbatică. 
Acesta trebuie hrănit foarte des 
(în funcție de vârsta pe care o 
are, intervalul de hrănire varia- 
ză de la 15 până la 60 minute), 
iar alimentaţia corectă este 
crucială pentru supraviețuirea 
acestuia. Este absolut interzi- 
să hrănirea puiului cu pâine, 
cereale, carne fiartă sau brânză 
de vaci - așa cum am aflat din 
diverse grupuri de Facebook. 
Toţi puii de păsări sălbatice au 
nevoie de proteine de origine 
animală, şi în cazul majorității 
sunt potrivite diverse insecte - 
nu toate, însă părinţii puilor ştiu 
foarte bine ce hrană să aducă la 
cuib. O alimentaţie incorectă 
înseamnă în primul rând pene 
şi oase bolnăvicioase şi deci 
şanse minime de supraviețuire 
ca adult. De asemenea, este 
interzisă forțarea puiului să bea 
apă: aceasta poate pătrunde în 
plămâni şi provoacă sufocarea 
animalului (procentul de apă de 
care are nevoie un pui se conţine 
în mâncarea oferită acestuia). 
De asemenea, un aspect pe 
care mulți nu îl menționează 
deloc este atașarea puiului de 
omul care l-a îngrijit - sună 
drăguţ și emoţionant pentru 
noi, dar pentru viitorul adult 
de pasăre care trebuie eliberat 

Bogres (eni Fota VA, Ajer 


în natură și reintegrat printre 
semenii lui nu e deloc plăcut. 
Acesta riscă să nu-și recunoască 
semenii din aceeași specie, să nu 
poată interacționa cu ei sau să 
nu fie în stare să parcurgă cap- 
coadă un ritual de imperechere 
din cauza că îi lipsesc abilități 
sociale pe care în mod normal 
le învaţă de la părinți. 

Dacă am luat acasă puiul de 
pasăre din diverse motive (de 
exemplu, era furtună, sau afară 
se însera), e nevoie să îl ținem 
izolat, într-o cutie întunecoasă, 
cu un prosop de hârtie sub el 
(nu textil, căci îşi poate încâlci 
ghearele) şi eventual cu o sticlă 
de apă caldă alături, în caz că nu 
se poate încălzi de unul singur. 
Puiul trebuie ținut departe de 
orice agitaţie domestică: priviri- 
le, atingerile, deranjul constant 
îi produc o stare de stres uriașă 
pe care puiul nu ştie cum să o 
depăşească. Din acest motiv, 
nu trebuie să permiteți accesul 
copiilor curioși sau a animalelor 
domestice în preajma puiului. 

Puiul trebuie întors acolo 
de unde a fost luat cât mai 
repede posibil, de exemplu, a 
doua zi dimineaţa sau după 
ce furtuna a trecut. El trebu- 
ie redat părinţilor, pentru că 
doar aceștia îl pot îngriji cum 
se cuvine. Putem apela la un 
medic veterinar sau specialist 
de reabilitare numai în cazul în 
care puiul este rănit. 

Urmând aceste sfaturi, veți 
avea posibilitatea mult mai 
mare să ajutaţi cu adevărat un 
pui de pasăre, fără a-i periclita 
dezvoltarea. 


oprim absolut toate gândurile. 
Aşteptăm noaptea cu nerăbdare 
crezând că durerea nu ştie să se 
adune şi-n somn. Şi numai lui 
- somnului, îi mai poate fi milă 
de tristeţea ce-a pus stăpânire 


pe oameni. Numai acolo se pot 
împreuna toate visele lumii. 

Şi numai acolo ne putem 
întâlni, îmbrățișa, să ne ţinem 
de mână şi să ne bucurăm de 
râsetul copiilor noștri. Nu. Nu 
ăştia suntem noi! E timpul să nu 
mai lăsăm frica să ne muște de 
tâmple. Nici să evităm oglinda 
care ne privește. E timpul să 
lăsăm iarba să crească printre 
pietre. Și noi, să ne învingem 
pe noi şi să ne amintim cine 
suntem! 


Firul ierbii 


La capătul laţului... 


Ion BRADU 


m întâlnit-o într- 

o primăvară de 

martie, stătea 

singuratică pe un ciot 

din curtea liceului şi citea. Scurta ei roşie și 
bereta violacee, trasă adânc peste cap, con- 
trastau puternic cu peisajul şters al grădinii. 
Din când în când se ridica şi făcea, ca să se 
încălzească, câte un cerc larg în jurul stadio- 
nului. Apoi iarăși se așeza şi citea, luptând cu 
vântul care-i smucea furios cartea din mâini. 

Într-o zi am numărat peste douăzeci de 
asemenea cercuri. Atunci, se pare, am îndrăz- 
nit: „Ce autor citiți?”. „Este un manual, învăţ 
engleza, - mi-a mărturisit ea, - fiica mea-i la 
Londra...” „Vă-nţeleg, - i-am zis, - am şi eu o 
fiică la Londra. Doar că pentru mine e prea 
târziu... Călătoriile mele au luat sfârșit” Așa 
am început să ne spunem poveştile noastre 
de viaţă, cu o încredere și empatie reciprocă, 
izbucnite spontan. Fără măcar să ne știm 
numele. În momentul când am ajuns la 
controversatele pregătiri de nuntă ale Anei, 
interlocutoarea mea a dispărut. N-am mai 
văzut-o, posibil că vreo câteva toamne , timp 
în care curtea liceului tânjind după ea, s-a 
urâțit şi mai mult. 

Şi iată că mai alaltăieri, pe timpul ciclo- 
nului de la început de vară, când tocmai 
mi-o închipuiam într-o stație de metrou din 
Londra sau de mână cu fiica sa, la Madame 
Tussauds, deodată a reapărut. Așezată pe 
aceeaşi cioată. Echipată cu aceeași scurtă 
roșie și beretă. Cu același vânt din față. Ca 


o garanţie că toate lucrurile stau trainic pe 
loc. Doar că rafalele ciclonului îi rupeau 
din mână o altă carte, „Capătul Laţului” de 
Joseph Conrad, celebrul explorator şi marele 
scriitor britanic. Iar curtea liceului era cu 
desăvârșire pustie. 

Pandemia ne-a pus față în față. „Dumne- 
zeule, credeam că sunteți în Anglia!?,Ei, nu! 
- mi-a răspuns, pe jumătate vinovată, pe altă 
jumătate curioasă. Dar nunta, ce s-a întâm- 
plat cu nunta?” Părea, cel puţin așa am fost 
tentat să cred, că în lunga ei absenţă doar la 
asta s-a gândit. Tăcut i-am întins de departe 
mobilul și mi-am mutat privirile peste curtea 
sură și tăcută. Lung a privit filmările de la 
nunta Anei. O dată. De zeci de ori. Cu meti- 
culozitatea și perseverenţa unei femei care în 
câțiva ani a învăţat engleza de una singură, 
doar cu cartea unui clasic, pentru ca într-un 
sfârşit să zică scurt: „Frumoasă!” „Toate 
miresele sunt frumoase!” - am replicat. 
„Greşeşti, este o frumuseţe fericită!, a prins 
deodată să mă tutuiasca. - Nu toate miresele 
pe lumea asta sunt și fericite” 

Apoi s-a ridicat şi-a plecat, îndepărtându- 
se, ca ultima corabie, condusă de căpitanul 
Whalley, nemuritorul personaj închipuit 
de Joseph Conrad, pe învolburatele mări 
ale vechiului Regat. Iar eu am rămas des- 
cumpănit să mă întreb: nu cumva în această 
ultimă replică a ei se ascunde naufragiul 
unui ideal de viață? Nu asta am vrut noi: să 
avem copii fericiți? Nu pentru asta ne-am 
jertfit? Şi atunci de ce ni-i frică de el, mai să 
nu-l pronunțăm, de ce nu-l trăim, până la 
ultima fibră, de parcă la prima atingere ar 
trebui să murim. 


Piatra de încercare a caracterului omenesc este timpul. Menander 

SCOALA OP une: NATURA 


Silvia STRĂTILĂ 


ondiţiile de dezvoltare intelectuală pe 

care le are astăzi un tânăr sunt nemăr- 

ginite. Dorinţă şi bani să fie. De fapt, 
lipsa banilor nu încurcă dorința de a învăța, 
însă această opinie proprie și cred nu lipsită 
de obiectivitate, fiindcă are destule argumente, 
nu va fi susținută de cei care cred mai mult 
în puterea banului decât în rolul învățăturii. 
Convingerea mea că la baza cunoașterii și 
creșterii intelectuale nu trebuie să fie banul, 
ci dragostea de carte, deprinderi de muncă 
intelectuală, poate chiar (eu l-aș exclude pe 
acest „poate”) autodidacticismul, educaţia 
(creştină), în primul rând, din familie, se spri- 
jină pe mai multe temeiuri raționale. Primul 
argument este un temei real că generaţia de 
aur a României interbelice - de la Constantin 
Noica, Emil Cioran şi Alexandru Paleologu 
până la Nicolae Steinhardt, Monica Lovi- 
nescu sau Virgil Ierunca - mai este un reper 
de inteligență pentru secolul al XXI-lea. 
Cultura în Basarabia postbelică şi-a păstrat 
echilibrul datorită generaţiei lui Grigore 
Vieru, care era formată din tineri, descendenţi 
din familii modeste, chiar sărace, veniți la 
Chișinău să înveţe. Se desprindeau din robia 
pământului, dar au devenit domni ai cărții cu 


marea dorință să obţină facultăți intelectuale. 
Modelul generaţiei șaizeciste a avut probabil 
o influență asupra generaţiei „Ochiului al 
treilea” de la Nicolae Dabija, Leonida Lari, 
Arcadie Suceveanu, Vasile Romanciuc până 
la Nicolae Popa, Irina Nechit, Emilian Gala- 
icu-Păun. Chișinăul postbelic, rusificat până 
în măduva oaselor, ostil valorilor naţionale, 
supus unui regim auster nu îi încuraja pe 
tinerii studioși să rămână opaci la cultură. 
Fructul interzis, adică lectura cărților bune 
în limba română, interesul să învețe, implica- 
rea în activități educative nu erau un scop în 
sine de a deveni mai cool, de a-și etala, vinde 
frumuseţea sau inteligența pentru a atrage cât 
mai multe tag-uri, pentru a ieși în evidenţă, 
fără să le pese dacă ceea ce prezentau era și 
valoros. Şcoala era un crez. Oare cenzura 
de atunci împiedica oportuniștii să devină 
eroi? Nu, nu sunt un paseist să cred că omul 
cărturar era apreciat și respectat. Nu era ca în 
Franţa - e interzis să se interzică - existau prea 
multe tabuuri. Mă întreb însă dacă tânărul 
de azi, născut în plină democraţie, își asumă 
pe deplin etichetele unui Phonnete homme? 
Etichetele omului onest sunt calea respectului 
de a reface cărarea de la om la om. ÎI citesc (cu 
mare admiraţie) şi citez pe distinsul profesor 
universitar clujean de la Universitatea „Babeş- 
Bolyai”, Adrian Papahagi, ce înseamnă să fii 
cool, să te distingi de turmă, să fii cunoscut 
ca să ai respectul posterității: „A fi popular 


înseamnă să te pliezi pe gustul poporului 
sau a unei părți a lui. Să te înregimentezi. Să 
sacrifici nuanțe. Să te aliniezi la ultimul hash- 
tag în vigoare. Să fii cool şi la modă. Să devii 
vulgar (nu în sensul obscenității, ci al calităţii 
gândurilor). Te salvezi dacă trăieşti mereu în 
preajma adevărului. Găsești adevărul, în doze 
contradictorii, care cer mult discernământ, la 
marii autori, de la Homer la Soljenițin”. 

Subiectul în cauză să scriu despre modele, 
exemple reale pentru unii tineri care se cred 
trendi sau vedete doar că acum site-urile de 
socializare le oferă această posibilitate, vine din 
indignarea mea (cred și a multor colegi) cum 
își tratează profesorii. Libertatea fără morală 
îi face pe unii, prea mulți pe un metru pătrat, 
să ia drept normă o exprimare rudimentară, 
licenţioasă, prin asta considerând că-și eta- 
lează maturitatea. Bullying-ul din multe școli 
al elevilor împotriva profesorilor pe motiv că 
tema lecţiei nu e interesantă, disciplina cerută 
de profesor e deranjantă, cursurile sunt prea 
încărcate etc., vine din tendința de desconges- 
tionarea programei școlare. Nu se mai studiază 
latina, filozofia, psihologia, religia - deci, cum 
să nu existe pervertire în limbajul tinerilor, în 
comportamentul lor dacă disciplinele clasice 
cu caracter moralizator, care te ajută să crești 
spiritual, sunt periferizate? Fără morală, per- 
misivitatea excesivă îl duce pe om în „himera 
colectivistă a „lumii perfecte”, scrie intelectu- 
alul şi scriitorul Mihail Neamţu. 


Gimnaziul Todirești, a doua casă pentru elevi 


FE Z Pa. * 
K 


a prima vedere, Gimnaziul 
fes este o şcoală ca 

toate celelalte instituții din 
satele Moldovei noastre. Şi totuşi, 
ceva o deosebeşte. De fapt, sunt 
mai multe lucruri care o fac să fie 
mai altfel decât o altă şcoală din 
localitățile rurale. Aici educația 
este colaterală cu o instruire bună. 
Elevii, chiar dacă au posibilitatea 
să aleagă atâtea școli apropiate din 


lupte pentru dobândirea lucrurilor 
frumoase. 

Un sfert de veac pe care îl poate 
trăi un om în şcoală se datorează 
profesorului care este capabil să 
păstreze consecutivitatea educaţiei 
în şcoală. Această idee mi-o suge- 
rează profesoara Olga Dolinschi 
de la care aflu că la ei în instituție 
dinastia de profesor s-ar putea 
să prindă rădăcini. Are câteva 


Chișinău, nu o fac, rămân fideli 
şcolii din satul lor de baştină, pen- 
tru că şi aici au profesori buni, iar 
cine este interesat de carte învață 
bine oriunde. 

Şcoala din Todireşti, ca multe 
alte sate, în care iluminismul 
datorită cărții a ajuns mai târ- 
ziu, s-a înființat în 1900, ceea ce 
înseamnă că todireştenii aveau 
elevi în ciclul primar. Avantajaţi 
sau nu de distanța mică dintre sat 
şi Chişinău, în 1959 se construiește 
blocul A al școlii incomplete de 
8 ani, iar în 2011 a fost dat în 
exploatare blocul B al Gimnaziului 
Todireşti. Acestea sunt treptele pe 
care le-au urcat zeci, sute și mii de 
săteni, care au scris istoria școlii. 
Astăzi gimnaziul din Todirești 
îşi numără bobocii în fiecare 
toamnă, iar primăvara îi lasă cu 
speranţa ca să revină, din când în 
când, de unde şi-au luat zborul. 
Şcoala acum are aproape 200 de 
elevi, iar procesul educațional 
este asigurat de 13 cadre didacti- 
ce. Echipa managerială alcătuită 
din trei doamne competente și 
interesate să sporească educaţia, 
prof. Zinaida Ciobanu, direc- 


CONCURS! 


toarea gimnaziului, Lidia Braila, 
director adjunct pentru instruire 
şi Olga Dolinschi, director adjunct 
pentru educație, dirijează cât mai 
bine calitatea muncii pedagogice. 
Ca instituția să confirme statutul 
de făclie a satului este şi mesajul 
doamnei directoare, transmis ca 
o binecuvântare oricărui elev care 
învaţă în Gimnaziul Todireşti: 
„Şcoala noastră este o a doua casă, 
o a doua familie, un spirit viu ce 
modelează şi desăvârșeşte ființa 
umană ca personalitate, atât din 
punct de vedere cultural, cât şi 
spiritual. E ca un cufăr ferecat și 
totuși atât de drag tuturor, căci în 
ea se cuprind cele mai frumoase 
amintiri şi experienţe, prietenii 
de-o viață, iubiri care nu se uită 
niciodată. Sunt cei mai frumoși 
ani ai vieții noastre”. 

În această primăvară, şcoala 
online, care s-a mutat în fiecare 
casă, a fost o încercare grea şi pen- 
tru elevii din Todirești. Profesorii 
au ţinut piept mai curând pan- 
demiei impotriva virusului, care 
putea afecta lumina învățăturii. Nu 
a fost uşor, spune tânăra și distinsa 
profesoară de istorie Olga Dolin- 


schi: „Pe o perioadă scurtă, școala 
online are viață. Cred că situația 
creată oferă posibilitate atât profe- 
sorilor, cât şi elevilor să-și dezvolte 
competenţe digitale. În această 
perioadă de carantină, am obser- 
vat că nici profesorii, nici elevii nu 
cunosc prea bine cum se lucrează 
cu platformele digitale. Mulţi au 
înţeles însă că trebuie să acorde 
timp familiei. Alții au redescoperit 
valorile familiale: cititul, desena- 
tul, muzica etc”. Așa se menține o 
şcoală în zona rurală, cu profesori 
care găsesc soluţii la probleme și 
care încurajează elevii să se ridice 
deasupra încercărilor timpului. 
Susținerea profesorilor, oferită 
elevilor în demersul educaţiei, 
sunt meritele lor la olimpiade și 
diferite concursuri: elevul clasei a 
VI-a, Dragoș Gulei, locul I, limba 
engleză, profesoară Natalia Ostap; 
Sandu 'Tulbur, clasa a VI-a, locul 
I la istorie, profesor Olga Dolin- 
schi; echipa de baschet/băieţi, 
locul II, etapa raională; locul III, 
la Campionatul de fotbal Guguţă 
(băieţi, cl. a IV-a). Sunt doar câteva 
performanţe care îi încurajează pe 
elevi să se regăsească în muncă și să 


colege, despre care vorbeşte cu 
admiraţie, coborâtoare din neam 
de pedagogi: profesoara de limba 
engleză Natalia Ostap, este fiica 
prof. de matematică, Lidia Braila; 
profesoara de geografie și istorie, 
Pozdirca-Armasari Tatiana, este 
fiica învățătoarei Armasari Aure- 
lia. Directoarea școlii, Zinaida 
Ciobanu, este sora învăţătoarei 
Aurelia Armasari. 

Şcoala colaborează și cu par- 
teneri educaționali: cu Poliţia 
raionului Anenii Noi, Casa de 
Cultură Anenii Noi și cu ansam- 
blurile folclorice de aici, cu The 
Willink School, Reading, Anglia, 
care le organizează tabără de 
odihnă pe timpul verii. Elevii 
din Todireşti au toate cele nece- 
sare - sală de festivități, teren de 
sport, bibliotecă, cantină - doar ca 
aceştia să înveţe şi să urmeze sfa- 
turile înțelepților antici că şcoala 
înseamnă ordine și chibzuinţă. 

Posibilităţile şi dotarea necesa- 
re sunt piatra de temelie a Gimna- 
ziului Todirești care dau rezistență 
cadrelor didactice ca instituția lor 
să prospere. 

Silvia STRĂTILĂ 


Concursul continuă și suntem la 
runda a 5-a. În total, concursul are 
şase runde, după care vor fi anunţaţi 
câştigătorii şi oferite premii din partea 
redacţiei NATURA (seturi de cărți, 
rechizite, alte bunuri cu logo-ul revistei). 
Aşteptăm răspunsurile la a cincea rundă 
până la data de 10 iulie 2020, la adresa 
poștală (Chișinău, str. S.Lazo, 13, MD 


Dragi cititori, 
2004) sau prin e-mail (naturaEnatura. 
md), cu mențiunea „Concurs, runda 5”. 


1. Ce fel de insectă este Libelula? (1 p.); 

2. Ce fel de animal este un măcăleandru, 
cum îi este numele în latină şi prin ce se 
evidenţiază? (3 p.); 

3. Unde are loc anual bienala și ce fel de 
eveniment este? (2 p.); 


6 A alege momentul înseamnă a câștiga timp. Francis Bacon 


4. Numiţi cel mai puternic animal și denu- 
mirea lui în latină (5 p.); 

5. Cum se numeşte un cuvânt ce are sens 
fiind citit invers? (2 p.); 

6. Care este singurul instrument care 
emite sunete cu ajutorul vântului (3 p.); 

7. Acest animal era considerat regal de vechii 
egipteni. Când l-ați văzut ultima dată? (3 p.). 

Vă urăm mult succes! 


Maxima lunii 


Fericiţi cei săraci 
cu duhul... 


(versetul 3, cap. V (Predica de pe munte) 
din Evanghelia lui Matei. 

După diferite explicaţii, exegeții au ajuns la 
interpretarea că prin „cei săraci cu duhul” nu 
trebuie să se înțeleagă „omul prost, nătâng”, 
ci „omul simplu, neprihănit”. Cuvintele de 
mai sus sunt citate, de obicei, la adresa acelor 
oameni simpli, naivi, care izbutesc totuși să 
culeagă unele avantaje prin felul lor de a fi. 


Un viitor campion 


Studiul e munca prin 
care se definește 


espre Emilia 
Ababii, elevă 
în clasa a IX-a, 


Liceul „Dante Alighi- 
eri” din Chişinău, 
scriu cu mare drag, 
pentru că atitudinea 
şi capacităţile ei de 
învățare sunt atât de 
savuroase, aşa cum . - 
astăzi mai rar le întâlneşti la tineri. Este în fața 
primului (şi important) examen, cel de capacitate, 
pentru care a muncit mult, fiindcă îi pasă ca să 
intre în majorat cu magna cum laude. Citește mult, 
are deja adunate în palmaresul muncii sale câteva 
performanţe: cursuri de pictură și jurnalistică, a 
făcut pianul, îi place matematica și citeşte mult, a 
învăţat să înoate etc. Toate acestea, consideră ea, sunt 
ca o gură de aer proaspăt de care are nevoie în fiecare 
zi. Crede că este o elevă obișnuită, iar pentru con- 
formitate, aflăm mai multe din dialogul ce urmează: 


- Eşti elevă în clasa a IX-a, iar pentru examenul de 
capacitate te-ai pregătit foarte mult. Este pentru tine 
acest examen un eveniment pentru care trebuie să ai 
o atitudine aparte? 


- Examenul de capacitate, pentru mine, este un 
eveniment decisiv, de aici şi se creează o atitudine 
aparte. El este, mai mult sau mai puţin, un bilet spre 
un liceu puternic. Pentru mine este și o şansă ca să-mi 
demonstrez atât mie, cât şi celorlalți că pot, că știu. 
Fiind o persoană responsabilă, nu pot să nu am o 
atitudine aparte față de această perioadă de trecere, de 
la treapta gimnazială spre cea liceală, şi să o primesc 
cu toată seriozitatea. 


- Capacitatea de învăţare pe care o ai ţi-a format 
precocitatea vârstei. De unde vine dragostea de carte, 
de cunoștințe, de școală, toate fiind încadrate într-o 
responsabilitate recunoscută? 

- Cu siguranță influența părinților joacă un rol 
mare în acest caz, la fel cum este şcoala. Părinții mei 
sunt intelectuali, de aceea am fost tot timpul înconju- 
rată de oameni culți și cărturari. Meritul se datorează 
educaţiei pe care mi-au dat-o. În cazul meu, și școala a 
jucat un rol decisiv în formarea mea. După absolvirea 
claselor primare, am schimbat şcoala. Nu eram cea 
mai strălucită elevă, nici pe departe, dar începând cu 
clasa a cincea totul s-a schimbat: profesorii, colegii, 
mediul. M-am adaptat ca o leoaică într-o savană 
străină şi nu am pus stăpânire, ci mi-am câștigat 
locul de drept. 


- Ce loc ocupă lectura în viața ta și ce cărți ai 
recomanda semenilor? 


- Lectura a fost, este și va fi o parte din viața mea. 
Lumea e prea crudă, prea ostilă pentru mine. M-aş 
adânci în lumea cărților cu mult mai mult entuziasm 
decât să plec în cluburi sau la petreceri. Până la vârsta 
de 13-14 ani, până a descoperi romanele „Elevul Dima 
dintr-a şaptea” de Mihail Drumeş, „Frunze de dor” 
de Ion Druţă, „Doc” de Nicolae Esinencu mă opream 
mereu cu alegerea la cărți Fantasy. Şi acum am aceeași 
plăcere, de parcă ele știu ce simt, ce gândesc, ce vreau 
şi singure se lasă găsite de mine. Iată care sunt cele 
10 cărți care mi-au influențat, într-un cuvânt, viața: 
Seria „Harry Potter” de J.K.Rowling, „Al cincilea val” 
de Rick Yancey”, „Arsă de vie” de Suad, „Vândută la 13 
ani” de Patricia McCormick”, „Frunze de dor” de Ion 
Druţă „Un bărbat pe nume Ove” de Frederik Backman, 
„Împăratul Muștelor” de William Golding. 


Nicolae DABIJA 


„„„E dis-de-dimineaţă. Merg prin 
crângul de arțari tătăreşti, trezind roua. 

Dintr-odată soarele explodează pe 
linia orizontului perdeluit de copaci. 
Lumina gâlgâie printre arbori, ca o 
apă la topirea zăpezilor în râpile din 
pădure. 

Dau razele la o parte, ca să-mi fac loc către mijlocul 
pădurii, către locul unde coseşte bunicul... 

De câte ori deschid revista „Natura”, mă umplu de acele 
lumini ale dis-de-dimineţilor din copilărie, pe care nu le-am 
uitat şi care nu m-au uitat, când mă duceam cu bunul în 
pădure și, și în timp ce el cosea fânul, eu răsuceam razele 
de soare în jurul degetelor, sau alergam după fluturii ce 
zburau din floare în floare, jucându-se cu mine de-a v-aţi 
ascunselea, visând că atunci când voi crește mare, mă voi 
face pădurar. 

La distanță de vremi, îmi dau tot mai mult seama că 
am fost fericit cu adevărat doar în fața naturii, în mijlocul 
acesteia, stăpână pe domeniile ei. Şi-apoi ce înseamnă a fi 
fericit: Să vezi şi să ştii lumea și oamenii aşa cum ți le-ai și 
i-ai dori, aşa înseamnă. 

Revista „Natura” îmi reamintește de acele zile, când mai 
locuiam, așa cred, cu părinţii mei, Adam și Eva, în paradis. 

Ea mă învaţă să mă opresc în fața unui fir de rouă, care 
străluceşte proptit într-o rază de soare și să văd întreg uni- 
versul reflectat în oglinda lui. 

Ea îmi spune că ziua noastră de azi este în ziua noastră 
de mâine. 


Ea mă îndeamnă să vă iubesc, arbori şi izvoare, căprioare 
şi așchii de cer, flori şi oameni. 

Amintindu-mi că a uri natura e ură de sine, că din iubi- 
re se poate naște şi ură, pe când din ură nu se poate naște 
nimic; şi să cred că acei primi oameni nu au fost pedepsiți 
de Atotţiitor, care e nesfârșit de bun, ci chiar de păcatele lor; 
care şi-au distrus Paradisul, pe care li l-a dăruit Cel de Sus, 
să facă din acesta un deșert, și să locuiască în continuare pe 
locurile lui, care seamănă cu niște zdrențe de rai. 

Revista „Natura” ne sugerează că un loc pustiu e ca o 
junglă, prin care cu greu îţi poţi face un drum prin ea fără 
să rătăceșşti. 

De treizeci de ani - o deschid ca pe o fereastră spre para- 
disul uitat, o răsfoiesc ca pe o carte de învățătură, menită să 
ne cunoaştem mai bine, o citesc ca pe o psaltire a veşniciei 
noastre și mă bucur că o pot compara cu un manual din 
care să deprindem respectul pentru frumuseţile cele netre- 
cătoare, dragostea pentru Neam şi Ram, și recunoștință 
pentru Măria sa Natura. 


Î fi w A fij Î ili 


e ce spun asta? Deoarece 

e o revistă excepțională ca 

formă, dar și conținut, reali- 
zată cu multă inspiraţie de un colectiv 
de jurnaliști profesioniști, de valoare 
autentică, iubitori de natură, de isto- 
rie, de plaiul nostru atât de frumos, 
dar atât de puţin popularizat în alte 
mijloace mass media. E bine că avem 
deja de 30 de ani o atare revistă care 
ne face cinste în faţa oricui, chiar și 
în fața celor mai exigenți critici. Un 
bravos domnului Alecu Reniţă, căruia 
i-a reușit pe parcursul a trei decenii 
să conducă cu brio această minunată 


publicaţie. 

Să ne amintim, că în RSSM 
„glasnosti”-ul şi „perestroica” gor- 
bacioviste au început cu articolele 
despre natura de la noi, grav poluată 
de pesticide, de plantațiile de tutun, 
de lipsa staţiilor de epurare la uriașele 
complexe zootehnice de producere a 
cărnii, la uzinele mari din Rezina și 
Râbnița etc., etc. Demolarea impe- 
riului comunist au început-o, de fapt, 
cei care au abordat cu mult curaj 
problemele de ecologie. Ulterior, de 
la ecologia naturii s-a trecut, firesc, la 
ecologia spiritului. Să ne amintim de 


aceste articole - „bombă” pentru acele 
timpuri, scrise de Ion Druţă, Gheorghe 
Malarciuc, Serafim Saka, Alecu Reniţă, 
Boris Vieru, Tatiana Burac și alții, scri- 
se și publicate în „Literatura şi arta”, 
„Literaturnaia gazeta”, „Învățământul 
public”, articole pe care, pur și simplu, 
le savuram. Această efervescenţă jur- 
nalistică s-a perpetuat frumos în revis- 
ta „Natura” care şi azi e pe baricade, 
luptând pentru păstrarea splendorilor 
naturii pe această margine românească 
de plai şi e printre cele mai populare 
nu doar în Republica Moldova, ci și 
peste hotarele ei. 

Am citit undeva, nu mai țin minte 


unde, cuvinte de laudă, venite tocmai 
din Germania, de la marele român- 
basarabean și om de cultură Eugen 
Statnic. De la Domnia sa am și preluat 
titlul acestui scurt text de omagiere, 
cu ocazia împlinirii vârstei de 30 de 
ani de existenţă a publicaţiei. Profit și 
eu de această frumoasă aniversare și-i 
urez revistei „Natura” ani mulți îna- 
inte, colectivului redacțional sănătate 
şi inspiraţie şi în continuare, echipă 
condusă cu onoare de domnul Alecu 
Reniţă, şi cât mai mulți cititori. La 
mulți ani, „Natura”! 

Veronica BOLDIȘOR 


La 30 de primăveri 


oi aşteptam sa primim veşti. De la ei. De la ai 
noștri. Să ne mai scrie prin aceeași limbă despre 
„Natura” lor. A oamenilor, a locurilor. Să le 


răsfoim și paginile și trăirile. 


„Din Basarabia ne scriu...dulci fraţi de dincolo de 


Prut...” 


Cam de 30 de ani, får’ de oprire, filă cu filă, rând cu rând, 


articol cu articol, Alecu alături de echipa sa inimoasă ne 
scriu...nouă. Ei știu foarte bine cum este să scrii înconjurat 
de...încercări. Prin darurile lor redacționale, de multe ori 
ne-au făcut să înțelegem, să rezonăm... ne-au tradus cât 
de apăsată a fost şi este Basarabia. Citindu-le articolele din 
publicaţia „Natura”, am văzut cum presaţi de încercări...au 
reuşit să le traducă în reuşite. Acum noi îi citim și reuşim 
să le simțim fiece rând, fiece gând. „Le vom face rând pe 
rând pe toate...” 

În paginile revistei „Natura” am citit cu drag despre 
destinaţii și obiectivele turistice din Basarabia şi nu numai. 
Despre unele locuri am aflat pentru prima dată, pe altele 
le-am redescoperit cu nostalgie. Articolele scrise cu suflet 
sunt veritabile invitaţii de a vizita acele locuri. 

Dorim să felicităm familia „Natura” pentru ceea ce 


realizează. Le vom aprecia în continuare lupta neîncetată 
pentru a promova tot ce este autentic românesc. 

Preţuirea față de natură, de ecologie, tradiţiile, oamenii, 
istoria locurilor de-o parte şi de alta a Prutului...toate ne 
leagă - poduri de suflet între două maluri - „Vacanţe la 
țară” şi „Natura”... 

La mulți ani, iubiţi frați şi surori! 


Echipa revistei „Vacanţe la țară 

O revistă cu aer de dis-de-dimineață | Natura adevărată ca omul 


Mihai OGRINJI 


evista „Natura” face parte și din viața mea. Iar 

a scrie despre această remarcabilă publicaţie, 

cum nu sunt multe în regatul limbii și simțirii 
românești, îmi este neînchipuit de greu. Înseamnă, într- 
| un fel, a mă amesteca poate mai mult decât ar fi cazul. A 
nu sta, ca să spun așa, la locul meu. Și totuși... 


Imediat după 1990, concomitent cu efortul zilnic cheltuit în contul revistei 
„România pitorească”, am scris, cu îndârjire, la puţine ziare. Am colaborat, 
practic, numai acolo unde convingerile pe care le cultivau respectivele 
publicaţii coincideau cu ale mele. Așa s-a întâmplat, bunăoară, cu cotidia- 
nele „România liberă” şi „Dreptatea” (ziarul partidului condus de neuitatul 
domn Corneliu Coposu). În momentul în care unele dintre atitudinile lor 
ieşeau tot mai stânjenitor în decor, m-am retras cu repeziciune. Fără reproş, 


fără suspin... 


Mi-amintesc că în urmă cu circa trei decenii erau mai mulți ziariști decât 
publicaţii. Fără îndoială, așa este şi normal. Între timp, raportul s-a schimbat 
însă dramatic. Şi nu cu folos. S-a ajuns să existe mai multe publicaţii decât 
ziariști... N-ar fi mare pagubă, numai că fenomenul înseamnă o cumplită 
deprofesionalizare. Şi nici măcar o împlinire a adaugiului latin: non multa 
sed multum. Și de s-ar fi întâmplat o asemenea calamitate numai în câmpul 
atât de gingaș și insidios al cuvântului. 

Sunt şi bucuros, şi sunt şi mândru că revista „Natura” a rămas egală cu 
sine. Şi ca cetate în care plăieșii au dovedit, deopotrivă, dârzenie și demni- 
tate, și ca năzuință sacră întru păstrarea neştirbită a identității neamului. 
Faptul că m-am statornicit atâţia ani şi cu cuvântul și cu inima în această 
fabuloasă grădină a idealurilor ființei noastre româneşti este ca și cum, 
parafrazându-l pe poet, mi-am realizat toate profeţiile. Am ales să rămân în 
temeiul ideatic al acestei admirabile reviste fiindcă, printre atâtea minunate 
lucruri, îmi amintește în permanenţă cuvintele lui Eminescu - sub spiritul 
căruia publicaţia și-a întemeiat întreaga existență editorială: „...Cine nu 
minte niciodată e Natura”, 

Şi „Natura” mi-a mai înavuţit sufletul cu o stare, cu o credință netrecă- 
toare. Scria tot marele nostru poet, invocând virtuţi de pe vremurile când 
„Omul era încă adevărat ca natura și natura adevărată ca omul». Într-un chip 
sau altul, revista acele timpuri reînvie, ca pe un veritabil testament, fiecare 
apariţie. Acea Natură sănătoasă, curată, izbăvitoare pentru fiecare în parte 
şi pentru toți laolaltă. 

După vreo patru ani petrecuţi la ziarul din Vaslui - prilej cu care am 
cunoscut și vreo doi jurnaliști de la Leova, cu care eram „înfrățiți” - m-am 
transferat la revista „România pitorească”. Au trecut de atunci 40 de ani... 
40 de ani, dintre care 30 alături de revista „Natura”. Alături, în primul rând, 
de Alecu Reniţă, fondatorul şi creatorul profund inspirat al publicaţiei. Că 
„Natura” înseamnă Alecu Reniţă şi Alecu Reniţă înseamnă „Natura” este 
de prisos să mai spun... Aș vrea doar să invoc, în câteva rânduri, întâlnirea 
de acum trei decenii. Descinzând în redacție, Alecu a adus cu el întreaga 
Basarabie pe care mi-o închipuisem din buna parte a vieţii trăite la Vaslui: 
drumurile pe care le-a tot făcut bunica o vreme la Chişinău, unde fusese 
detaşat cu munca bunicul; zvonul clopotelor catedralei din Chișinău, care se 
auzeau în unele duminici la Vaslui; huietul infernal al bombardamentelor și 
luptelor de la Țiganca, unde, în vara lui 1941, s-a prăpădit fratele bunicului 
meu, Nică, plecat să dezrobească Basarabia; o urătură ce răsuna în noaptea 
de Sfântul Vasile, după ce Armata Regală a României trecuse Nistrul - „În 
Transnistria pe plai/ Ară Regele Mihai,/ Mareșalul în urma lui/Strânge roada 
câmpului..”; povestirile unui soldat basarabean, ospătat de bunica, la un 
popas făcut acasă la noi în drumul armatei ruseşti spre Berlin și câte şi mai 
câte... Ca stare a anilor copilăriei mele, Basarabia era o rudă apropiată pe care 
cu toţii o aşteptam să se întoarcă acasă. Basarabia dramatică, tragică chiar, 
avea să fie conturată, încetul cu încetul, de lecturi, de mișcarea de renaștere 
națională de la sfârșitul anilor “80, urmărită la televizor, de atâtea și atâtea 
evenimente. Odată însă cu apariţia lui Alecu în redacție am trăit teribila 
revelaţie a întoarcerii Basarabiei acasă! 

Iar din acel moment, ca și cum ne cunoșteam de-o viață - cred că într-un fel 
chiar așa şi era - revistele „România pitorească” şi „Natura” au mers mână de 
mână, în aceeași cadență, cu aceeași bătaie de inimă. Cine va avea curiozitatea 
să răsfoiască simultan colecţiile acestor publicaţii va întâlni imaginea unei 
singulare colaborări a două reviste a căror existență s-a învrednicit, atât cât 
le-a stat în putință, în aceeași matcă comună: România. Mă simt extrem de 
onorat de prietenia lui Alecu, de toate realizările isprăvite de-a lungul ani- 
lor împreună, de temeinicia gândirii şi faptelor lui. Pentru cititorii revistei 
„România pitorească”, și nu numai, el este un pilduitor erou. Personal, în 
multe privinţe, Alecu îmi aminteşte de marele poet și patriot Octavian Goga. 
Înălțătoare flacără tricoloră! 


Pentru orice realizare primul pas este curajul. Goethe 

Alecu RENIȚĂ, deputat în primul Parlament al R. Moldova, 
preşedintele Mişcării Ecologiste din Moldova, directorul revistei NATURA: 


Sufletul B biei Al iná ald i id l 


Urmare din pag. 1 


- De fapt, în RSS Moldovenească, 
perestroika lui Gorbaciov, care a fost 
un pas important spre Mişcarea de 
Eliberare Națională, a început cu 
scoaterea în prim-plan a problemelor 
de ocrotire a naturii, probleme care 
reprezentau atunci un adevărat dezas- 
tru ecologic. De ce se trece cu vederea 
primul capitol din procesul de renaşte- 
re la moldovenii sovietici? 


- Au trecut mai mult de trei decenii 
de la acele timpuri de glorie, când mol- 
dovenii reînviau sub ochii speriați ai 
monstrului imperial, dar încă nu avem 
o sinteză a proceselor, care au răscolit 
masele comunizate şi le-au transfor- 
mat în câțiva ani într-un popor viu, 
înfrățit şi unit cu elitele sale intelectu- 
ale, mergând organizat spre dreptate și 
libertate. File întregi din istoria de ieri 
şi mai alaltăieri au fost schimonosite 
sau trecute cu vederea. Am afirmat 
cele de mai sus ca martor, dar și ca 
participant activ la procesele de renaş- 
tere națională. Când după decenii de 
tăcere și aşteptare îndrăznim să aşe- 
zăm lucrurile cât mai exact la locurile 
lor, suntem loviți peste mâini şi ni se 
reproşează că nu suntem specialiști de 
la academie sau experți din națiunea 
civică. E ridicol, dar adevărat. Se trec 
cu vederea, intenționat sau nu, trei 
ani (1985-1988) de mari frământări și 
confruntări dintre „verzi” şi nomen- 
clatura comunistă. Nimeni alții decât 
oamenii de creaţie din secţia ecologie 
- jurnaliştii, scriitorii și cineaștii - au 
îmbrățișat pământul rănit și otrăvit 
al Moldovei Sovietice şi au mers cu 
durerile lui la Chișinău și Moscova, în 
văzul milioanelor de oameni speriați. 
Da, noi am fost primii, care am ieșit 
de sub „ascultare” şi fără voia parti- 
dului i-am întrebat foarte simplu pe 
moldoveni: ce fel de apă beţi, ce fel de 
alimente mâncaţi, care este sănătatea 
voastră și a copiilor voştri? Șocul a fost 
enorm: și sus, şi jos. Puterea comunistă 
intrase în derută și nu știa cum să ne 
potolească, iar populaţia călcată în 
picioare aproape o jumătate de veac, 
nu putea crede că cineva poate vorbi 
liber, fără să fie arestat şi dus în Siberia. 
În acei ani, foarte mulți moldoveni au 
deschis ochii și au început să ceară 
informaţii de la autorităţile comuniste 
despre calitatea mediului înconjurător 
din localităţile lor, îndeosebi despre 
povestea mincinoasă că aplicarea chi- 
micalelor în agricultură nu dăunează 
sănătății şi produselor alimentare. 
Lumea se transforma sub ochii noștri, 
mai ales când la întâlnirile mari luam 
medici patrioți de la Centrul Mamei și 
Copilului. Sate întregi ne aşteptau să 
le spunem adevărul despre natură. La 
nivel de comunitate apăreau lideri și 
grupuri de sprijin. Ei învingeau frica și 
începeau să vorbească tot mai liber în 
spaţiul public. „Verzii”i-au deprins pe 
oameni să se unească, să-şi ceară drep- 
turile la un mediu sănătos, să mobili- 
zeze cât mai multă lume în apărarea 
naturii. Nu poți scrie o istorie obiectivă 
a Mişcării de Eliberare Naţională fără 
să cuprinzi contribuția substanțială 
a ecologiștilor la pregătirea opiniei 
publice și a oamenilor pentru discuţii 
libere şi manifestări de masă, fără să 
pui cartea „Avertisment ecologic 88” 
ca treaptă de început spre urcușul la 
următoarele trepte. În trei ani, 1985- 
1988, lumea a prins curaj și a învățat 
să dezbată subiectele de mediu, să se 
mobilizeze și să se apere împotriva 


abuzurilor autorităților. În mare parte, 
drumul fusese netezit. 

Folosindu-mă de zăpăceala cenzurii, 
beneficiind de ajutorul lui Gheorghe 
Malarciuc şi al unor mari sufletiști de la 
editura „Literatura Artistică”, am reușit, 
printr-o minune, împreună cu priete- 
nul de baricadă Alexandru Sefer, să scot 
o carte-bombă „Avertisment ecologic 
88”, care a dispărut din librării în 2-3 
zile, dar a contribuit mult la accelerarea 
proceselor latente. Nici până astăzi nu 
ştiu dacă o „cumpărase” angro KGB-ul 
sau, pur şi simplu, oamenii s-au repezit 
şi au epuizat tirajul. Cred că în prima 
jumătate a anului 1988 se acumulase 
o masă critică de intelectuali din cele 
mai diverse domenii, care aşteptau un 
semnal de la Uniunea Scriitorilor şi de 
la oamenii de creaţie. Veneau timpuri 
mari. Se putea trece la următoare etapă 
de revendicări - de la cele ecologiste la 
cele naționale. 


- Nu întâmplător v-am dus cu între- 
bările mele în perioada de perestroikă 
sovietică. Am făcut-o ca să arătăm 
implicarea „verzilor” pe prima linie 
de apărare a pământului matern şi 
idealurile din care s-a născut ideea 
publicației NATURA, care, de altfel, 
este singura de acest gen în tot spațiul 
românesc. Apropo, sunteți susținuți, 
colaboraţi cu ecologiștii din dreapta 
Prutului? 


- La omagierea celor trei decenii, 
maestrul Nicolae Dabija evocând 
timpurile de renaștere națională şi 
contribuţia ecologiștilor la deșteptarea 
maselor largi, a spus foarte exact că 
„NATURA a fost plămădită în timpul 
bătăliilor pentru mediu și ființa noas- 
tră românească la „Literatura și Arta” 
şi este sora ei dreaptă”. 

De la primele numere, mi-am dorit 
foarte mult ca publicaţia să treacă Pru- 
tul și să ducă în tot spațiul românesc 
sufletul frumos al Basarabiei, dornice 
să se reîntoarcă Acasă. Încă Uniunea 
Sovietică nu se prăbușise, când am 
discutat la Botoşani, Suceava, Iași, Pia- 
tra Neamţ, Vaslui, Galaţi și Focşani să 
facem împreună prima publicație pan- 
românească, una de apărare a naturii și 
de cunoaștere reciprocă, de promovare 
a patrimoniului natural și cultural de 
pe ambele maluri ale Prutului. Ideea 
avea mulți susținători în rândul silvi- 
cultorilor, ecologiștilor, jurnaliștilor 
şi oamenilor de creaţie. Câţiva ani, 
am expediat gratis o parte de tiraj în 
judeţele din Moldova, fiind cele mai 
apropiate de Chişinău. Silvicultorii de 
la Botoșani, Suceava și Piatra Neamţ ne 
scriau, iar NATURA se transformase 
şi în gazeta lor. Inginerul-silvic de la 
Suceava Cezar Straton, un strălucit 
publicist şi un mare prieten al Basa- 
rabiei, devenise colaboratorul nostru, 


scriindu-ne articole captivante despre 
monumentele și problemele din județ. 
Savantul Taras Gheorghe Seghedin ne 
dădea materiale despre ariile protejate 
şi monumentele naturii din cealaltă 
Moldovă. 

În prima vizită la Bucureşti (mai 
1990), am reușit să leg prietenii cu 
ecologişti, jurnaliștii, scriitorii, oame- 
nii de cultură și parlamentarii din 
capitală, să convin cu Anda Raicu, 
redactorul-şef de la celebra revistă 
„România Pitorească” să înfrățim 
publicaţiile noastre, înțelegere men- 
ținută şi întărită timp de 30 de ani. 
Mai apoi ne-am înfrățit cu revistele 
„Perspective”(1997), „National Geo- 
graphic-România” (2003) „Vacanţe la 
ţară”(2004) şi cel mai prestigios săptă- 
mânal din Ţară, „Formula AS” (2008). 

Indiferent cum au evoluat relaţiile 
politice dintre românofobii de la Chi- 
şinău şi îngăduitorii de la București, 
păstrez cu mult drag legăturile fra- 
terne cu o mulțime de mari sufletiști 
din Ţară. E o avere uriașă. Dacă m-aș 
opri câte o zi în fiecare localitate, în 
care am prieteni, aș lipsi cu lunile din 
redacţie. Interesul meu e altul: particip 
la întâlniri și evenimente unde pot 
promova unitatea națională, idealul 
reîntregirii şi sufletul românesc. În 
timp ce alții au alergat să scoată cât 
mai multe privilegii de la statul român, 
fără să le fie ruşine că promovează în 
familie şi societate moldovenismul 
stalinist, personal m-am străduit, prin 
mass-media din Ţară, să promovez 
imaginea Basarabiei românești, să 
arăt cât de frumoasă şi bogată este 
cealaltă parte, din stânga Prutului. Nu 
ştiu câte zeci de articole mi-au apărut 
dincolo în diferite ziare şi reviste, dar 
cu ajutorul enorm al unor importanți 
directori de opinie ca Sânziana Pop 
de la săptămânalul „Formula AS”, 
Mihai Ogrinji de la revista „România 
Pitorească”, Cristian Lascu de la „Nati- 
onal Geographic-România”, Marilena 
Stoian dela „Vacanţe la ţară” am izbutit 
să schimbăm percepțiile colective ale 
românilor în favoarea Basarabiei, 
să-i convingem că românii din stân- 
ga Prutului nu pot fi identificați cu 
sculele Kremlinului din preşedinţie, 
parlament și guvern, că dodoniștii, 
care întruchipează regimul criminal, 
slugărnicia, corupția şi mentalitatea 
de grotă au misiunea să provoace un 
război rece pe Prut și, evident, ei nu 
ne reprezintă și sunt frâna dezvoltării 
R.Moldova. În timp ce fățarnicii din 
fruntea republicii, cu mâna întinsă 
după ajutoare, se întreceau în a vărsa 
venin peste România, timp, pare-mi- 
se, de 15 ani, am ținut coperta la revista 
„România Pitorească” cu materiale şi 
imagini despre frumuseţile Basarabi- 
ei, iar Mihai Ogrinji o pagină despre 


Trăiești o singură dată, dar dacă faci lucrurile așa cum trebuie, o singură dată este de ajuns. Mae West 


minunăţiile României, în NATURA. 
Atenţie pentru profitorii, care au cetă- 
tenie română, ridică îndemnizații din 
contul impozitelor poporului român 
şi măscăresc România - tot ce scriem 
pozitiv despre Ţara noastră, și cei de la 
Chișinău, şi cei de la Bucureşti, o facem 
din inimă, fără bani şi fără „kulioace”. 

Nu am renunțat ca NATURA să 
devină o revistă a tuturor vorbitorilor 
de limbă română, indiferent de locul 
lor de trai, mai ales că există modalități 
tehnice și informaționale să ajungem 
în format electronic pe orice meridian 
alplanetei. Ca la începuturi, îmi doresc 
foarte mult ca NATURA să aducă 
patrimoniul nostru fabulos și sufletul 
românesc Acasă, în Ţară și Diasporă. 


- Cine sunt cititorii revistei NATU- 
RA şi cum le menţineţi interesul față 
de publicația pe care continuaţi s-o 
diriguiți? 

- Cititorii noștri au chipul frumos 
al primăverii, iar sufletul lor sensibil se 
aseamănă cu locurile pitorești înlăn- 
tuite maiestuos pe tot întinsul Basa- 
rabiei şi a întregului spaţiu românesc. 
Timp de trei decenii NATURA intră 
în fiecare localitate şi caută oamenii 
sensibili la tot ce înseamnă vatra lor 
strămoșească, la tot ce reprezintă 
baștina lor cu ape şi păduri, dealuri 
şi văi, izvoare şi fântâni, la tot ce e 
legat de istoria satului sau orașului, 
de monumentele culturale și naturale, 
de personalitățile și evenimentele, 
care au marcat destinul comunită- 
ţii. Ştiu că oamenii cu dragoste de 
NATURĂ se întâlnesc inevitabil cu 
revista NATURA și leagă o prietenie 
pe viață. Am publicat unele scrisori- 
mărturii de la cititori, care te mișcă 
până la lacrimi şi sunt o confirmare 
că zbaterile jurnaliștilor din redacție 
de a aduna viața în articole e răsplătită 
pe deplin. Cuvintele de mulțumire și 
recunoștință sunt desprinse din inima 
abonaților, care ne emoționează și ne 
determină să aducem lumină în cât 
mai multe case şi suflete. Deţinem la 
redacţie lista cu numărul de abonați 
din fiecare localitate din R.Moldova 
şi ne copleşeşte devotamentul unor 
mari sufletişti, care ajung să aibă 
în şcoală, liceu sau comunitate câte 
50-100-150 de abonați. Nu există nici 
o localitate din R.Moldova în care să 
nu avem abonaţi. Până și la Comrat ne 
citesc 22 de abonaţi. Dacă se întâmplă 
ca „Poşta Moldovei” să „piardă” pe 
drum vreun exemplar, suntem sunați 
de la Nord până la Sud să le expediem 
revista. Suntem surprinși la întâlniri 
de căldura și bucuria cititorilor, iar 
invitaţiile de a vizita un colectiv, o 
şcoală, o localitate sau alta se află 
mereu în agenda redacțională. Încă 
de la începuturi visam să formăm din 


cei mai buni și frumoși oameni din 
republică o mare familie și visul nostru 
se împlinește de la an la an - avem o 
numeroasă familie unită, entuziastă 
şi responsabilă a revistei NATURA. 


- Revista NATURA are foarte 
mulți susținători - oameni de cultu- 
ră, ştiinţă, artă, jurnalişti, scriitori, 
intelectuali de primă mărime. Cum 
reușiți să-i aveți în preajmă devenind 
colegi, colaboratori, autori și cititori? 
Ce urmează după 30? 


- Succesul unei redacții importante 
îl garantează colectivul de jurnaliști, 
grupul de colaboratori şi, evident, 
cititorii. Am fost onorat să lucrez de-a 
lungul anilor cu foarte buni jurnaliști, 
eseişti, publiciști, scriitori, cărturari, 
oameni de cultură. Din cele 340 de 
numere se aude vocea celor mai mari 
personalități ale spiritualităţii, culturii 
şi ecologiei din R. Moldova - de la 
Grigore Vieru și Gheorghe Malarciuc 
la Nicolae Dabija şi Mihai Cimpoi, de 
la Spiridon Vangheli și Ion Ungurea- 
nu la Alexandru Moșanu și Aurelian 
Silvestru, de la Leonida Lari și Lidia 
Istrate la Ion Vatamanu și Andrei Var- 
tic, de la Ion Negrei și Eugen Statnic 
la Ion Hadârcă şi Valeriu Matei, de la 
Vladimir Beșleagă şi Gheorghe Ghidi- 
rim la Mihail Garaz şi Vasile Iovu, de 
la Dumitru Matcovschi și Haralambie 
Moraru la Axentie Blanovschi şi Ghe- 
orghe Vodă, de la Vera Nemţeanu și 
Alexandru Sefer la Arcadie Capcelea și 
Valentin Bobeică, de la Sergiu Fandofan 
şi Pavel Gusac la Alexandru Cibotaru 
şi Vlad Haraba, de la Valentina Jamba 
şi Tatiana Marin la Alexei Pălănceanu 
şi Ion Mija, de la Valeriu Țarigradschi 
şi Corneliu Mârza la Nicolae Odagiu 
şi Maia Zlotea, de la Hristina Min- 
ciună şi Serafima Roşcovan la Irina 
Ciorba-Halupa și Lilia Rotaru, de la 
Pavel Bălan și Mihai Potârniche la 
Petru 'Tarhon şi Varvara Buzilă, de la 
Aurel Lozan și Victor Strătilă la Adrian 
Musteaţă și Iuliana Cantaragiu. Puţine 
personalități ale culturii și ecologiei 
basarabene au rămas în afara paginilor 
revistei noastre, dar și acelea din motive 
obiective sau de sănătate. Un cuvânt de 
adâncă recunoștință pentru colegii care 
au luat subit drumul veşniciei - redac- 
torul-şef, talentatul publicist Boris 
Vieru şi distinsul cărturar Vlad Pohilă. 

Ar fi de neiertat pentru mine să nu 
spun câteva cuvinte de mândrie despre 
„albinuţele” redacționale, care au adu- 
nat polenul de pe cele mai frumoase 
flori ale limbii române și ale naturii 
moldoveneşti. Jurnaliștii cu penița de 
aur - Lilia Curchi, Silvia Ursul, Ionel 
Căpiţă, Parascovia Mămăligă, Sore- 
nela Reniţă - legaţi direct de sarcinile 
redacționale și în tandem cu extraor- 
dinarii colaboratori Gheorghe Budea- 
nu, Anatol Eremia, Mihai Ogrinji, 
Aurelian Silvestru, Maria Cosniceanu, 
Silvia Strătilă, Ştefan Teriș, Ludmila 
Hârjău, Lucian Reniţă, Lilia Cazacu, 
Dinu Rusu, Elena Scobioală, Claudia 
Partole, Ion Bradu, Doina Dabija, 
Ioana Bobână, Alex Nistiriuc, Angela 
Rusu, Petru Pascaru, Lucia Tăut, Iurie 
Colesnic şi Oxana Greadcenco - ei toți, 
din dulcea și frumoasa limbă română, 
cu multă dragoste plămădesc şi coc 
pâinea cea din toată luna care este 
adusă în casele a zeci de mii de cititori. 

Ce urmează după 30? Sunt sigur 
că vine 40, 50, 100, fiindcă NATURA 
e veşnică! 

Gheorghe BUDEANU 

TREIZECI DE ANI... CA O CLIPĂ 


Iurie COLESNIC, 

| scriitor, 

| Maestru al 
Literaturii 


în fizică. Dacă în fizică el se măsoa- 

ră în miimi și milionimi de secun- 
dă, apoi în Istorie măsura lui e cu 
durată de secole și de milenii. 

Și timpul nostru are o măsură 
secretă. O măsură nebănuită. 

Zilele acestea revista ecologică 
„Natura” a împlinit 30 de ani. Parcă 
mai ieri ţineam în mână primul 
număr şi mă minunam de curajul 
unor oameni, care riscau să scoată o 
publicaţie ecologică, într-o epocă în 
care lumea se gândea mai mult la haine 
şi alimente, decât la necesitatea de a 
deschide un ziar. 


Î: Istorie timpul curge altfel decât 


gin EEG 


Dar n-am avut dreptate. De la o 
revistă ecologică s-a ajuns la Ecologia 
Spiritului, la Ecologia Culturii și asta 
graţie echipei, care a muncit și care 
de-a lungul anilor a suferit schimbări, 
dar n-a pierdut ritmul, n-a pierdut 
orientarea datorită unui navigator 
priceput, cunoscător fin al stâncilor 
subacvatice, pe care nu le pot ocoli 


majoritatea publicaţiilor de la noi. 
Acest navigator hărăzit este publicistul 
şi ecologistul Alecu Reniţă, pe care-l 
felicit cu prilejul acestei frumoase 
aniversări, şi în persoana lui - toată 
echipa redacțională. 

Treizeci e cifră frumoasă, dar nu 
suficientă pentru viaţa unei publicaţii. 

La mai mult şi la mai mare! 


O PUBLICAŢIE DE ÎNVĂȚĂTURĂ 


Acad. Mihai CIMPOI 


Mutând lucrurile în planul referinţei binecuvântării 


criu această urare de bine şi de noi 
împliniri într-un timp convulsio- 
nat de prăpădul la scară mondială 


noastre, putem spune că „Natura”, publicaţie care cores- 


punde întru totul denumirii sale și care e redactată de 


Y YA 


străluciți jurnaliști-ecologiști, ne ajută să înțelegem valoarea 
supremă, cea care ne asigură pâinea cea de toate zilele (întru 
ființă, se mai zice într-o variantă a „Tatălui Nostru”) şi aerul 


pe care-l face CORONAVIRUS, mic ca 
dimensiune (a milioana parte dintr-un 
| milimetru) și deosebit de mare ca năs- 
cător de primejdie şi de spaimă, și chiar 


necesar existenţei, dându-ne și ceea ce marele Grigore Vieru, 
copil al firii, denumea reazem. 
Să nu uităm că limba română, singura în lume, are 


în ziua în care e sărbătorită știința (12 iunie), fapt care ne 
aduce aminte de ceea ce spune Michel de Montaigne, eseistul 
numărul unu: „În orice lucru, dacă natura nu ajută puţin, e 
greu ca știința și silința să facă vreun progres”. 


noțiunea de fire, care semnifică unitatea omului și a Natu- 
rii, frăția lui cu codrul, despre care vorbeşte Eminescu în 
memorabilul vers: „Codrul, frate cu românul...” 

La mulți ani şi la noi realizări! 


TRIBUNĂ DE CULTIVARE A IDENTITĂȚII NAȚIONALE 


Ion NEGREI, 
istoric 


Dn iunie 1990, 
I atunci când 

Mişcarea de 
Renaștere şi Eli- 
berare Naţională 
atinsese cote 
maxime - mărturie în acest sens fiind 
proclamarea suveranități RSS Moldova 
(23 iunie 1990), iar Basarabia profund 
traumatizată făcea primii pași de des- 
prindere de URSS, de fapt de Gulagul 
sovietic, în care fuseseră încarcerată 
mai bine de cinci decenii - la Chişinău 
apărea revista NATURA, o publicaţie, 
ce, iată, că zilele acestea împlineşte 
30 de ani de activitate. Fireşte că în 
această perioadă colectivului redacției 
i-a fost dat să treacă prin multe cum- 
pene, să facă faţă unor provocări, să 
depăşească unele obstacole, dar, spre 
cinstea și onoarea echipei manageriale, 
colectivul de jurnaliști de la această 
publicaţie a ştiut să facă față lucruri- 
lor, astăzi prezentându-se ca o echipă 
profesionistă, bine închegată, avându-l 
în frunte pe energicul şi talentatul 
publicist Alecu Reniţă. 

Echipa redacțională a cucerit citi- 
torul prin modul profesionist de abor- 
dare a problemelor de actualitate, prin 
adevărul istoric despre noi ca națiune, 


subiecte care se regăsesc mereu în 
paginile revistei. În opinia noastră, 
redacția s-a remarcat prin abordarea 
a două mari probleme de importanță 
vitală pentru societatea moldove- 
nească în perioada postsovietică şi 
posttotalitată - ecologia mediului și 
ecologia sufletului. De fapt, aceste 
două domenii, aflându-se într-o 
legătură, constituie esența existenței 
noastre ca popor. 

Integritatea personală şi modul 
sănătos de viață pot fi asigurate nu 
doar prin creşterea productivităţii 
solului, prin îmbunătățirea calității 
apei, prin păstrarea purității aerului, 
ci şi prin cunoașterea istoriei şi culturii 
naționale. 

În peisajul publicisticii basarabene, 
revista NATURA este publicaţia cu cea 
mai articulată concepție de cultivare a 
identităţii naționale românești. Acesta 


4. Radi- Cons 

Cale pot capta? taze [pu tener pda” 
Vlahia, vé adiere un geneen snellu- 
mite pen lee lot ee Partea? d Jenda 
sfatucnete Hecejane. ; pentze nolam - 
? i , 
we aleplà m cui dag ji beeceerie eee 
mumar lu muli wspret: l 


somează , Jara Ceholari , leltiolecar 
moxa? z. 
Scrisorile au umplut de bucurie, 


biok 


vista „Nanura” 
mele și al disci 
m 


Aflând despre campania de abonar 
mai muli elevi din liceu så zboneze „Nat 
Evident ne dorim să câștigă unul din premiile mari pentru cabine 
ESA au indiferent de faptul „dacă câștiga sau mu, revista „Natur 
ntinvare prietenul spiritual al elevilor și revista famile mals 


OLOCO. 
de-a lungul anilor, echipa revistei NATURA 


din urmă, dar și componenta ecologică 
a revistei, sunt realizate de jurnaliști 
şi autori profesioniști de pe ambele 
maluri ale Prutului. Prin conținutul ei, 
revista NATURA este perfect integrată 
în publicistica și cultura românească. 

Cu prilejul acestui moment ani- 
versar, adresez urări de sănătate și 
mult succes echipei redacționale: în 
continuare să spargeți întunericul, 
să aduceți cât mai multă Lumină în 
casele cititorilor revistei NATURA, să 
dezavuaţi minciuna şi falsul, să veniți 
în fața lumii cu Sfântul Adevăr. De 
fiecare dată, când vă așezați la masa 
de scris, să fiți cu gândul și la acei care, 
lecturând cele publicate, să-și recapete 
Identitatea Naţională și Demnitatea 
înaintaşilor noștri, strivită de călăii 
străini și cei din partea locului. 

La mulți Ani, Natura! La mulți Ani, 
Neam și Țară! 


unind astfel 1 


2 
ra” va rămâne tea fot 

To our 
käre, 
0 
Cu respect. Rotaru Lilin, profesor de biologie "ee „dle lera 


în LT „Mihai Eminescu” din oragu) Hincesti 


NATURA - 30 ANI 


REVISTA PENTRU TOȚI 


Dr. Maria COSNICIANU 


evista „Natura” este unica publicaţie care timp de 

trei decenii reflectă, evidențiază şi promovează 

bogăţia și frumuseţea plaiului nostru, educă 
dragostea şi grija pentru mediul înconjurător, este un 
manual de învățătură, carte de căpătâi în domeniul eco- 
logiei pentru oamenii de toate vârstele si toate ocupațiile 
referitoare la Natura-Mamă. 

Concomitent cu tematica de bază, revista publică materiale de cultură 
generală: sociologie, istorie, literatură, lingvistică, folclor, turism etc., etc., 
ceea ce face să fie foarte interesantă şi foarte utilă pentru toți membrii 
societății. 

Cu prilejul sărbătoririi a 30 de ani de la fondarea acestei publicaţii de 
oblojire a sufletului și tămăduire a plaiului, exprim calde, sincere felicitări 
bravului colectiv al redacţiei în frunte cu distinsul ecologist, hărăzit publicist 
şi eseist, adevărat patriot al acestui Pământ și Neam - Alecu Reniţă, care ţine 
pe umerii săi apariţia acestei publicaţii - tribună a demnităţii și neîngenun- 
cherii Neamului. Sănătate multă, inspiraţie și noi realizări! 


ra ENEE k 


Claudia PARTOLE 


v 
D RAGA... 


i-e tare dragă NATURA și tot ce este al Ei, înce- 
pând cu firul de iarbă și terminând cu mine, 
eu fiind unul dintre copiii Ei! Mă bucur de 
frumuseţea prin care ni se dăruie, dar mă doare sufletul 
| când o văd pângărită... 
Îmi sunt apropiaţi acei oameni care ţin la Natura- 
Mamă şi o apără de nesăbuinţa și nepăsarea multora... 

Mi-i dragă și revista „Natura” cu echipa ei de ziariști receptivi la toate 
semnalele și apelurile întru salvarea averii inestimabile, care ne-a fost trans- 
misă prin străbuni de la Bunul Dumnezeu - moștenire, de care însă, vorba 
cântecului, „În fiecare zi ne batem joc..” 

Datorită intervenţiei revistei „Natura” a fost salvat, de hoţi, şi izvorul din 
satul meu, Cotova, raionul Drochia. S-a întâmplat acum circa 10 ani. 

Azi, când acest minunat colectiv sărbătoreşte trei decenii de activitate, 
dacă am aduna toate izvoarele (şi râul Nistru, şi pădurile, şi pământul acestui 
meleag!), întru apărarea cărora a intervenit în repetate rânduri, prin forța 
Cuvântului scris, revista „Natura”, ne-am da seama câte le-am fi pierdut și 
cu cât mai săraci am fi rămas... 

Pentru eternitate 30 de ani nu e atât de mult, dar pentru Natură fiecare 
clipă, arbore, izvor, fiecare dintre noi, oamenii, - contează foarte mult. 

Felicitări, dragi colegi! Un codru de ani înainte, tot atât de inspirați și 
frumoși revistei și Vouă, acelora care sunteți devotați Naturii! 


SUNTEM ÎMPREUNĂ DE TREI DECENII 


Dr. prof. Anatol EREMIA 


atura” este una dintre prestigioasele noastre 

reviste, un îndrumar, o bogată sursă de 
99 informare în diversele domenii ale vieții 

publice. Prin valoarea științifică şi carac- 
terul ei aplicativ-practic publicația prezintă interes atât 
pentru specialiști, cât şi pentru cititorii de rând, dornici 
de a-şi îmbogăţi bagajul de cunoștințe. 

Deosebit de interesante sunt articolele despre însăşi natura meleagurilor 
noastre. Lucruri noi și noi aflăm despre ariile naturale, despre codrii noștri 
seculari, despre râurile noastre mari și mici, despre grădinile și parcurile 
de altădată. Captivante sunt relatările despre animale, păsări, arbori, flori 
şi plante decorative. 

Importante sunt studiile despre istoria ținuturilor româneşti, despre eve- 
nimentele istorice și faptele de glorie ale străbunilor noștri. Profunde și de 
mare pondere informaţională sunt articolele redacționale. Denotă dragoste 
de neam și ţară scrierile literare, articolele de cultură și artă naţională. 

Studenții și elevii găsesc în paginile revistei multe dintre cele necesa- 
re pentru însuşirea temelor prevăzute de programele școlare. Utile sunt 
recomandările și sfaturile pentru gospodarii de la ţară, pentru harnicele 
gospodine de casă. 

Evidentă este dorința echipei de creaţie ca revista să devină o sursă eficientă 
de cunoaștere şi înțelegere a fenomenelor și faptelor din natură şi societate. 

Sincere mulțumiri dlui Alecu Reniţă, fondatorul acestei publicații, redac- 
torilor şi autorilor, felicitări cititorilor cu prilejul celor 30 de ani ai revistei 
noastre Natura”, 


Un vis nu devine realitate prin magie; este nevoie de sudoare, determinare și munca grea. Colin Powell 

CASA ŞI FAMILIA TA 


Ciorbă de rață cu varză 


Ingrediente: carne de rață (spa- 
tele, aripile, labele), 1/2 varză proas- 
pătă tocată, 1 ceapă mare tocată, 
1 morcov tocat, 2 tulpini de țelină 
tocate, 1/2 cană roșii tocate (din con- p 
servă), 1 cană varză acră, 1 mână dn 
de fidea sau paste, 2 linguri de ulei, i i 
1 foaie de dafin, mărar şi pătrunjel a 
tocat, piper și sare după gust. b 

Mod de preparare: Se încinge N 
uleiul într-o oală și se călește ceapa 4 ATN TT | Li 
până când devine transparentă. Se IN ANTEA 
adaugă morcovul, telina și treptat Ti 
varza și se stinge cu o cană de apă. 

Când începe să fiarbă, se adaugă carnea, foaia de dafin și se acoperă bine cu 
apă (se adaugă puţină sare și piper). Se lasă să fiarbă la foc mediu cu capa- 
cul pus pe o parte (30-40 minute), se ia spuma dacă este nevoie, se adaugă 
zeama de varză și se lasă să mai fiarbă vreo 10 minute, apoi se pun roşiile. Se 
lasă să fiarbă până când carnea se desprinde de pe os (dacă este prea multă 
grăsime la suprafață, o puteți scoate cu o lingură). Se pun pastele și se lasă 
5-10 minute, se gustă de sare și piper, se opreşte focul şi se adaugă verdeaţa. 


| ASPIsĂGINIT E 


E i 


die 


Fasole verde cu usturoi şi roşii 


Ingrediente: 1 kg fasole verde, 1 kg roșii, 3 căţei de usturoi, 2 cepe, 100 
ml ulei (de floarea-soarelui ori măsline), 2 linguri pătrunjel uscat sau 
proaspăt, sare după gust. 

Mod de preparare: În primul rând fasolea verde se curăță și se rupe 
bucățele medii, se lasă și mai lungă, dacă vă place. Se spală bine sub getul 
de apă și se pune la scurs. 

Fiind sezon, se aleg roşiile cât mai coapte și se spală (pentru culoare 
puteți pune și roşii galbene). 

Se taie bucăţi medii (curățate de cotoare) şi se trec printr-un blender. 
Nu se fac piure foarte fin, se lasă aşa mai grunjoase. Dacă nu aveţi blender 
se pot toca mărunt la cuţit sau se dau prin răzătoare. 

Într-o tigaie mare și adâncă se toarnă jumătate din ulei (de floarea- 
soarelui ori de măsline), se încălzeşte bine și se pune la călit ceapa tocată 
mărunt. Când începe să se rumenească, se adaugă și usturoiul tocat 
mărunt, se amestecă și căleşte încă vreo 2 minute. 

Se toarnă acum roşiile pasate, se amestecă bine şi se lasă să fiarbă 10 
minute la foc mediu. Apoi în tigaie se pune fasolea verde pregătită la pasul 
1 şi se toarnă restul din ulei. 

Apă se adaugă cât să acopere exact fasolea din tigaie, nu mai mult! 
Când totul începe să fiarbă, se face focul mai mic, se acoperă tigaia cu 
capac şi se lasă aşa 30 de minute. 

După acest timp se scoate capacul și se lasă să mai fiarbă încă 30 de 
minute. 

Ideea este că după tot timpul de fierbere, apa şi zeama în plus din 
tigaie se evaporă și sosul de roșii se face ceva mai dens. În caz că acest 
lucru nu se întâmplă, se mărește focul sub tigaie și se lasă mâncarea să 
fiarbă mai intens. 

Când se ajunge la consistenţa dorită a sosului de roșii, dacă și fasolea 
este fiartă, se potriveşte de sare, se adaugă pătrunjelul, se amestecă uşor 
şi se închide focul. 

Se lasă măcar 15 minute să se pătrundă înainte de servire. 

Este foarte bună caldă, dar și mai delicioasă rece, pentru că se pătrunde 
şi mai bine, fasolea este mai fermă şi se potriveşte perfect cu sosul de roşii 
acrişor. O serviţi cu orice vă place - carne, peşte, orez, etc. 


Salată de legume pentru vară 


Ingrediente: 3 cartofi, 1 morcov, câteva bucheţele de broccoli, 1/2 sfeclă 
roşie fiartă, 1/2 dovlecel zucchini (de culoare verde închis), ulei de măsline 
(dacă nu aveți, puteți pune și ulei de floarea-soarelui, dar nu are gustul la 
fel), zeama de la o lămâie, piper, sare. 

Mod de preparare: Cartofii se pun la fiert în coajă într-o cratiţă cu 
apă şi sare. 

Separat se pun la fiert dovlecelul zucchini în coajă, morcovul curățat 
de coajă și buchețelele de broccoli lăsate întregi. 

Cartofii se răcesc, se curăţă de coajă și se taie cuburi. 

Dovlecelul zucchini se taie în jumătate, apoi în feliuțe potrivite, mor- 
covul - în rondele, iar broccoli - se desface în bucheţele mai mici. 

La sfârsit se pune sfecla roşie tăiată cuburi, se condimentează cu sare 
şi piper, se asezonează cu ulei de măsline şi zeamă de lămâie. 

Prăjitură simplă cu vişine 

Ingrediente: 1 kg de vișine, 8 ouă, 200 gr zahăr, 250 gr făină, 50 ml ulei, 
un plic Zahăr vanilat, coaja de la o lămâie, un praf de sare. 

Mod de preparare: Se spală vișinele, se curăță de sâmburi și se lasă la 
scurs. Se bat bine albușurile spumă, se adaugă apoi zahărul și se bate în 
continuare până ce se obține o spumă tare, densă și lucioasă (dacă întorci 
castronul deasupra capului să nu-ţi curgă spuma în cap). Se adaugă trep- 
tat gălbenușurile, zahărul vanilat, sarea și coaja de lămâie. Apoi se pune 
mixerul pe turație mai mică și se adaugă treptat jumătate din făină, uleiul 
şi apoi cealaltă jumătate de făină. 

Într-o tavă tapetată cu hârtie de copt se întinde aluatul. Tava cea mai 
potrivită ar fi de dimensiunile 42x30 cm. 

Vişinele care s-au scurs se adaugă peste aluat bucată cu bucată. Unele 
se „aruncă” mai de sus, pentru a ajunge mai adânc în aluat şi altele mai 
de jos, pentru a rămâne la suprafață. Astfel vom avea vișine în toată 
grosimea prăjiturii. 

Prăjitura se coace 25 minute la 180*C (treapta medie la cuptoarele pe 
gaz). Cum s-a scos din cuptor se presară cu zahăr tos, zahăr vanilat sau 
zahăr pudră. 

Notă: În loc de vişine puteţi folosi caise, piersice, pere, prune, cireşe 
sau strugurei de grădină. 


1 Mă îndoiesc, deci cuget. Cuget, așadar exist. Descartes 


ÎN GRĂDINA CU FLORI — 


Weigela, arbustul 
potrivit pentru grădina ta 


zigela este unul dintre cei mai populari și 
robuști arbuști de grădină. Odată plantat, 
se va dezvolta frumos chiar dacă îi acordați 
puţină atenţie. Arbust de talie mijlocie, Weigela va 
ajunge până la 2 metri înălțime și 2,5 metri în diametru. 


Conditii de plantare 


Creşte bine pe orice tip de 
sol, cu condiţia să fie bine dre- 
nat. Cel mai bine se simte însă 
în solul reavăn. Înflorește fie că 
este plantată în plin soare, fie la 
semiumbră. Dacă aveți soiuri cu 
frunze panașate, atunci ar trebui 
să le plantați la soare, pentru un 
colorit frumos. 

Florile roz, mari, apar în 


Pentru a înflori abundent, 
planta trebuie tăiată anual, 
ocazie cu care se îndepărtează 
lemnul bătrân şi se stimulează 
producția de tulpini noi. Tulpi- 
nile pe care au crescut flori se 
taie la jumătate vara, după ce 
perioada de înflorire a trecut. 
Ele se scurtează deasupra unui 
mugure sau a unui lăstar bine 
plasat. 


mai-iunie şi sunt grupate în 
inflorescențe de până la 4 pe 
tulpini. Specia Weigela florida 
are numeroase cultivaruri cu 
flori albe, roz şi roşu în diferite 
nuanțe, bicolore, precum și 
frunziş purpuriu sau variegat. 


Înmulțirea 


Se înmulțește prin butași 
lignificaţi sau semilignificați. 
Se pot folosi lăstarii îndepărtați 
la tundere. Pentru ameliorarea 
speciilor, specialiștii practică și 
înmulţirea prin seminţe. Însă- 
mânțarea se face toamna, după 
ce seminţele sunt coapte. 

Se plantează izolat sau în 
grupuri de arbuști. Adeseori 
e plantată lângă Forsythia, 
Weigela înflorind imediat 
după ea. 


Ingrijirea florilor 

Weigela este o plantă rezis- 
tentă la ger, dar suportă bine și 
seceta. Se udă regulat, cu apă 
în cantități moderate. Vara este 
bine să creştem cantitatea de apă 
pentru udare. 


= Sfaturi utile — PD 
Lucrări de întreţinere 
corectă a culturii de morcov 


Principalele lucrări de întreținere la cultura de morcov, care 
trebuie efectuate după semănat, sunt următoarele: 


prăşila oarbă - în cazul în care apar buruieni sau se formează 
crustă la suprafaţa solului. Pot fi efectuate trei prăşile mecanice sau 
1-2 prășile manuale; 

rărirea - trebuie făcută atunci când apar primele 4-5 frunze. Tre- 
buie să asiguri o distanță de 4-5 centimetri între plante pe rând. În 
cazul suprafeţelor mai mari, precum cultura de morcovi din câmp, 
nu este necesară rărirea, deoarece densitatea per hectar este optimă 
prin semănarea mecanică și folosirea seminţelor drajate. 

irigarea - trebuie făcută după semănat și repetată la 2-3 zile, ca să 
asiguri umiditatea necesară pentru răsărirea plantelor, cu o cantitate 
de 80-100 metri cubi/hectar. În perioada îngroșării rădăcinilor, iri- 
garea trebuie făcută de cinci sau șase ori, cu o cantitate de 300-400 
metri cubi/hectar. În zonele în care precipitaţiile sunt abundente, 
2-3 udări sunt suficiente. 

fertilizarea - fertilizarea culturii de morcov se face în două etape 
şi este recomandată cu precădere pentru solurile sărace. Fertilizarea 
de bază se face atunci când au apărut cel puţin trei sau patru frun- 
ze, după rărit. A doua fertilizare trebuie făcută atunci când începe 
îngroșarea rădăcinilor. Fertilizarea trebuie repetată la un interval 
de 25-30 de zile și este recomandat un îngrășământ pe bază de azot, 
fosfor și potasiu. 


Expresii înaripate 


(folosite zi de zi) 


- A pierde nădejdea în cineva = a) a nu mai avea 
încredere în cineva; b) a fi dezamăgit. 

- A duce (sau a purta, a târî, a ține pe cineva) de 
nas = a) a domina, a stăpâni, a conduce (pe cineva), 
determinându-l să facă ceva (care nu este în intere- 
sul său); a amăgi, a înșela (pe cineva). 

- A fi mai mult mort decât viu = a) a fi cuprins 
de o frică puternică; b) a fi peste măsură de obosit, 
de istovit. 

- A-i veni (cuiva) moș Ene pe la gene = a i se face 
somn, a începe să moțăie. 

- A duce (pe cineva) la mormânt [sau a băga 
(pe cineva) (de viu)in mormânt] = a) a pricinui 
moartea cuiva; b) (p.ext.) a necăji, a chinui foarte 
mult (pe cineva). 

- A face (praf și) chiseliță = a snopi (pe cineva) 
în bătăi, a bate măr (pe cineva). 

- A se face dunăre (turbată) (sau a se face dunăre 
de mânie ori a fi mânios dunăre) = a se mânia, a se 

supăra foarte tare. 


Regulile de aur ale bunicii 


(despre curățarea obiectelor din inox) 


Cuptorul cu microunde 


Petele de grăsime acumulate pe cuptorul tău cu 
microunde din inox pot fi eliminate cu pastă de 
dinți. Aplică un strat de pastă de dinți obișnuită 
peste zonele afectate, lasă să acționeze câteva minu- 
te după care șterge cu un burete. Pasta de dinți este 
uşor abrazivă, dar are agenți de curățare moderați 
ca putere pentru a nu produce zgârieturi. 


Oalele şi cratițele 


Bicarbonatul de sodiu este aliatul perfect împo- 
triva grăsimilor vechi și întărite de pe cratițele din 
inox din bucătărie. Prepară o soluţie din apă caldă, 
bicarbonat de sodiu și câteva picături de deter- 
gent de vase şi lasă cratițele la înmuiat două-trei 
ore. Cu un burete de vase spală în mod obişnuit 
cratițele. Acestea vor arăta impecabil şi eviți astfel 
zgârierea lor. 


Chiuvetele 


Calcarul din apă se depune foarte ușor pe chiu- 
veta din bucătărie, iar petele albe care apar în timp 
sunt extrem de inestetice. Există însă, o mulțime de 
soluţii de îndepărtare a lor, atât în comerț, cât și în 
propria casă. Dacă speli frecvent chiuveta din inox 
cu oțet sau apă de gură vei ţine la distanță petele 
şi o vei dezinfecta. Pentru a îndepărta urmele de 
apă, care rămân de obicei după clătire, poți lustrui 
chiuveta cu puțin ulei de măsline. La final, şterge-o 
într-o singură direcție cu o lavetă de bumbac sau 
elimină surplusul cu prosoape de hârtie. 


Robinetele şi bateriile 


Dacă vrei să eviţi folosirea unor soluţii puternice 
şi toxice pentru curățarea robinetelor și bateriilor 
din baie, oţetul alb îţi va fi de mare ajutor. Depune- 
rile de piatră şi rugină se vor curăța după o perioadă 
de câteva minute de la aplicarea oţetului. Şterge cu 
un burete aspru și clătește cu apă din abundență. 


Tacâmurile 


Tacâmurile din inox pot fi lustruite cu mare ușu- 
rință dacă în chiuveta din bucătărie se pune folie de 
aluminiu şi apă din abundență cât să acopere toate 
tacâmurile. Se presară sare de masă și sucul de la 
două-trei lămâi și se lasă să acţioneze 10-15 minute. 


Ce este boala Lyme 


ţioasă cauzată de bacteriile Borrelia burgdorferi. 

Această bacterie se transmite oamenilor printr-o 
mușcătură de căpușă infectată. Căpușa se infectează după 
ce se hrănește din cerbi, păsări sau șoareci infectați. 


C: este boala Lyme? Boala Lyme este o boală infec- 


Pentru a transmite boala o căpușă trebuie să stea pe piele 
cel puţin 36 de ore. Multe persoane cu boala Lyme nu știu că 
au fost mușcate de o căpușă. Boala Lyme a fost recunoscută 
pentru prima dată în orașul Old Lyme, Connecticut, în anul 
1975. Este cea mai frecventă boală de căpuşă din Europa și 
Statele Unite ale Americii. 

Persoanele care trăiesc sau petrec timp în zone împă- 
durite au șanse mai mari să se aleagă cu o asemenea boală. 
De asemenea, oamenii care au animale domestice și merg 
în zone împădurite riscă să se aleagă cu această bacterie 
numită Borrelia burgdorferi. 


Simptomele bolii Lyme 


Persoanele cu boala Lyme pot reacționa diferit, iar simp- 
tomele pot varia ca şi gravitate. Deşi boala Lyme este împăr- 
țită în general în trei etape, simptomele se pot suprapune. 

Cele trei stadii ale bolii Lyme sunt: 

Stadiul 1: Eritemul cronic migrator (ECM) - începe 
de obicei cu o leziune tegumentară caracteristică, eritem 
cronic migrator. 

Stadiul 2: Infecţie diseminată - după mai multe zile până 
la săptămâni, spirochetele se pot răspândi prin sânge spre 
alte organe din corp. 

Stadiul 3: Infecţie persistentă - luni până la ani mai târziu 
pot apărea semnele unor complicații grave. 

Chiar și aşa boala Lyme are o serie de simptome printre 
care: 

- o erupție plată, circulară, care arată ca oval; 

- dureri articulare și umflături; 

- dureri musculare; 

- dureri de cap; 

- febră; 

- noduli limfatici umflaţi; 

- tulburări de somn; 

- dificultate de concentrare. 

Dacă vă găsiți în situaţiile de mai sus este bine să vă 
adresaţi medicului imediat. Aceste simptome pot apărea 
imediat după infectare sau chiar la luni sau ani distanță. 


Tratamentul bolii Lyme 


Boala Lyme este tratată cel mai bine în stadiile incipi- 
ente. În cazul acesta nu este nevoie decât de 10-14 zile de 
antibiotice orale pentru a elimina infecția. 


feriis pe verii este un 


Agrişele 
prilej perfect de a ne 
bucura de fructe şi legu- 

me proaspete crescute în 

țara noastră. E bine să le 
mâncăm la scurt timp după 
ce le-am procurat şi să nu 


le păstrăm prea mult în 


Cele mai nutritive fructe şi legume autohtone din luna iunie 


Agrişele conţin vita- 
mina C, fibre, minerale 
şi potasiu care sunt bune 
pentru întregul orga- 
nism. Deși sunt destul 
de acre, nutriționiștii ne 
recomandă să le consu- 
măm fără adaos de zahăr, 


r 


Medicamentele utilizate pentru a trata boala Lyme 
includ: 

- doxiciclina, amoxicilina sau cefuroximul, pentru adulți 
şi copii; 

- cefuroxim și amoxicilina, sunt utilizate pentru a trata 
femeile care alăptează sau îngrijesc un copil. 

Antibioticele intravenoase (IV) sunt utilizate pentru 
unele forme mai grave de boală Lyme şi pentru persoanele 
care au probleme cu inima sau cu sistemul nervos central. 

După terminarea tratamentului, persoana infectată 
trebuie să urmeze un regim alimentar care poate să dureze 
între 14 şi 28 de zile. 

Artrita Lyme, un simptom în stadiul tardiv al bolii Lyme, 
care poate fi prezentă la unele persoane, este tratată cu 
antibiotice orale timp de 28 de zile. 

După terminarea tratamentului, persoanele infectate cu 
boala Lyme pot, încă, avea simptome ca și cum ar fi infecta- 
te. Simptomele sindromului bolii post-Lyme sunt similare 
cu cele care apar în stadiile incipiente. Sindromul bolii 
post-Lyme poate afecta mobilitatea și abilităţile cognitive. 
Tratamentul este axat în principiu pe calmarea durerii şi a 
disconfortului. Majoritatea oamenilor se recuperează, dar 
poate dura luni sau ani. 

Nu există dovezi că boala Lyme este contagioasă între 
oameni. De asemenea, în conformitate cu Centrul pentru 
Controlul și Prevenirea Bolilor (CDC), femeile însărcinate 
nu pot transmite boala fetusului prin laptele matern. 

Printre celebrităţile lumii care au fost afectate de boala 
Lyme se numără următoarele persoane: Justin Bieber, Avril 
Lavigne, Ben Stiller, Shania Twain, Kelly Osbourne, Ally 
Hilfiger, Debbie Gibson, Alec Baldwin, Daryl Hall, Thalia 
Mottola, Kris Kristofferson, Bella Hadid. 


Claudiu PETRIŞOR 


frigider. pentru a ne bucura de 
, beneficiile acestor fructe 
Cireşele fără calorii suplimentare. 
j- Ceapa 
Aceste fructe proaspete au propri Zmeura p 


etăți antioxidante și puține calorii. 


Fitocompușii activi din ceapă 


Fructele oferă o serie de beneficii 
pentru sănătate, cum ar fi recupera- 
rea organismului după efort, ajută la 
somn şi protejează inima. Unul dintre 
compușii forte conținut de cireşe 
este licopenul, un compus pe care îl 
găsim și în roșii. Cireşele mai conțin 
antociani, compuși care ameliorează 
în mod natural durerea și au efect 
antiinflamator, putând reduce riscul 
îmbolnăvirii cu mai multe tipuri de 
cancere. Cireșele sunt una dintre cele 
mai bune surse naturale de melato- 
nină, hormonul responsabil de un 
somn lung și odihnitor. O porție de 
cireşe este o sursă bună de fibre şi 
vitamina C. 


Castravetele 


Compus din 96% apă, este unul 
dintre alimentele cu putere mai mare 
de hidratare. Castravetele este bogat 
în vitaminele A, C și K, precum mag- 
neziu şi potasiu. În afară de salate și 
sandwich-uri, încercați să utilizați felii 
de castravete pe garnituri. 


Compuşii din zmeură au abilitatea 
de a preveni dezvoltarea excesivă a 
bacteriilor și a unor tipuri de ciuperci 
care pot afecta organismul. Pe cât de 
puţine calorii are, pe atât este zmeura 
de bogată în antioxidanți care combat 
îmbătrânirea și reduc riscul unor afec- 
țiuni asociate vârstei a treia. 


Morcovii 

Deşi sunt disponibili pe piaţă pe 
întreaga durată a anului, morcovii au 
cel mai bun gust la începutul verii. 
Dulci, parfumaţi și plini de sevă, 
morcovii timpurii sunt bogaţi în 
beta-caroten, un antioxidant puternic 
care protejează pielea şi revitalizează 
sângele. 


Cartofii noi 


Cartofii noi şi dulci sunt una din- 
tre cele mai populare legume de la 
începutul verii. Plini de carbohidrați, 
proteine, calciu, fibre şi nu în ultimul 
rând, vitamina C, cartofii reduc infla- 
maţiile, cresc activitatea cerebrală și 
previn bolile cardiovasculare. 


îmbunătățesc imunitatea organismu- 
lui, reglează nivelul de zahăr din sânge 
şi sunt responsabili de producerea 
colesterolului HDL „colesterolul bun”, 
care menţine inima sănătoasă. 


Usturoiul 


Pentru a beneficia de toate nutri- 
mentele sale, usturoiul trebuie consu- 
mat crud. Cel mai important efect al 
său este cel de antibiotic natural, care 
poate ajuta organismul în lupta cu 
infecțiile. Usturoiul este un aliat bun 
datorită conţinutului de magneziu, 
calciu, vitamina B, fosfor şi potasiu. 


Boabele de mazăre 


Înainte de toate mazărea este o 
sursă bogată de fibre vegetale, vitami- 
na A, vitamina C, vitamina B9, carbo- 
hidraţi, calciu, fier, fosfor, potasiu și 
alte minerale. Specialiștii susțin că din- 
tre toate vegetalele, acestea sunt cele 
mai potrivite pentru a furniza tiamină 
(vitamina B1). Mazărea poate substitui 
cu succes carnea pentru o vreme, fiind 
extrem de bogată în proteine. 


12 motive pentru care nu trebuie 
să-ți lipseasca din casă 


e lângă faptul că poate dezinfecta diverse răni, apa oxigenată poate 
p: folosită şi pentru curățarea locuințelor. Apa oxigenată este un 

germicid fenomenal, considerat a fi unul din cei mai eficienți și 
siguri dezinfectanţi dis- 
ponibili pe piață. Acest 
produs are abilitatea de 
a ucide microorganisme 
prin oxidare - cu alte 
cuvinte, apa oxigenată 
poate realiza un fel de 
ardere controlată. 


Ceea ce poate nu știai este că proprietăţile tocmai enumerate ale apei 
oxigenate o fac să fie un produs ideal pentru curățarea locuințelor. Mai mult, 
această substanță este ieftină și, spre deosebire de numeroasele produse 
pe bază de chimicale disponibile în magazine, nu provoacă niciun efect 
secundar nedorit. 

Înainte de a-ţi enumera toate modalitățile interesante în care poți folosi 
acest produs în casă, dorim să-ți amintim că majoritatea soluţiilor de apă 
oxigenată pe care le poţi achiziționa au o concentraţie de 3%. Ţinând seama 
de acest fapt, pregăteşte-te să descoperi 12 motive pentru care apa oxigenată 
nu ar trebui să-ți lipsească din casă! 


12 moduri surprinzătoare în care poți folosi apa oxigenată: 


1. Dezinfectarea meselor și a tocătoarelor de lemn 

Mesele și tocătoarele de lemn sunt un mediu ideal pentru proliferarea 
microbilor prezenți în carnea crudă, cum ar fi Salmonella. Pentru a dezin- 
fecta aceste suprafețe, nu trebuie decât să le pulverizezi cu apă oxigenată. 

2. Curăţarea fructelor și a legumelor 

În zilele noastre, fructele şi legumele pe care le achiziționăm din piață 
sunt acoperite cu tot felul de microbi și chimicale nocive care ne pot afecta 
sănătatea. 

Pentru a curăța aceste alimente, pur şi simplu amestecă o jumătate de 
cană de apă oxigenată cu un castron de apă normală. Foloseşte amestecul 
obținut pentru a clăti fructele și legumele achiziționate. 

3. Dezinfectarea frigiderelor și a chiuvetelor 

Frigiderul este locul unde depozităm alimentele pe care le consumăm, 
iar în chiuvetă spălăm aceste alimente înainte de a le găti, precum și diferite 
ustensile folosite pentru gătit. 

Deoarece frigiderul şi chiuveta pot găzdui mii și milioane de microbi, 
este indicat să foloseşti puţină apă oxigenată pentru a curăța periodic 
interiorul acestor două spaţii. Lasă substanța să acționeze timp de câteva 
minute, apoi îndepărteaz-o cu o cârpă umedă. 

4. Curăţarea bureţilor 

Din cauza faptului că sunt utilizați pentru a îndepărta resturile alimen- 
tare de pe farfurii și ustensile, bureții de bucătărie sunt îmbibaţi cu tot felul 
de bacterii potențial nocive. Pentru a-i dezinfecta, prepară un amestec din 
cantități egale de apă oxigenată și apă normală, apoi pur și simplu înmoaie- 
ți bureţii în aceasta. 

5. Albirea rufelor 

Această substanță poate îndepărta petele de pe rufele albe, dar și petele 
de sânge de pe covoare și țesături. Data viitoare când vrei să speli albituri, 
nu porni maşina de spălat înainte să introduci o cană de apă oxigenată 
în aceasta. În cazul petelor de sânge, aplică această substanță direct pe 
suprafețele pătate. 

6. O baie detoxifiantă care te întinereşte 

Dacă vrei să-ţi întinereşti, reîimprospătezi şi detoxifiezi trupul, toarnă doi 
litri de apă oxigenată (concentraţie 3%) într-o cadă plină cu apă fierbinte şi 
scufundă-te în acest amestec pentru cel puţin o jumătate de oră. 

7. Uciderea ciupercii piciorului 

Apa oxigenată este un remediu eficient împotriva ciupercii piciorului. 
Prepară o soluţie din cantități egale de apă oxigenată şi apă normală, apoi 
înmoaie-ţi picioarele în aceasta pentru o jumătate de oră, în fiecare seară. 

8. Tratarea infecțiilor 

Apa oxigenată este utilă pentru a trata infecțiile cutanate, inclusiv cele 
de natură fungică. Te sfătuim să aplici această substanță direct pe regiunea 
afectată de mai multe ori pe zi. 

9. Uciderea acarienilor 

Acarienii se pot aduna exact acolo unde te aştepţi cel mai puţin și sunt 
foarte greu de observat cu ochiul liber. Lăsaţi de capul lor, acești dăunători 
îți pot afecta starea generală de sănătate. 

Pentru a-ţi curăța casa de acarieni, prepară un amestec din cantități egale 
de apă oxigenată și apă normală, apoi folosește o sticlă cu pulverizator pen- 
tru a-l aplica în toate locurile unde bănuiești că acarienii și-au făcut culcușul. 

10. Dezinfectarea periuţelor de dinți 

Periuţele de dinți adăpostesc tot felul de microbi care, pe termen lung, ne 
pot afecta sănătatea. Pentru a curăța aceste instrumente de igienă dentară 
atât de importante, nu trebuie decât să le scufundăm în puțină apă oxigenată. 

11. Ameliorarea durerilor de dinți 

Deşi apa oxigenată nu este un analgezic, această substanță are proprietăți 
antivirale, antibiotice și antifungice, motiv pentru care o poți folosi pentru 
a lupta împotriva infecțiilor bucale. 

12. Deschiderea la culoare a părului 

Dacă vrei să-ţi deschizi părul la culoare, amestecă apă oxigenată (con- 
centrație 3%) cu o cantitate egală de apă normală. După ce ţi-ai făcut duș, 
pulverizează-ţi amestecul obținut pe păr. Schimbarea nu este radicală, dar 
toată lumea va avea impresia că părul ți s-a deschis la culoare în mod natural. 


Sursa: retetepractice.com 


Fiecare lucru are frumuseţea lui, dar nu oricine o vede. Confucius 11 


FRUMUSEȚE 


Clubul dietelor de slăbit 


7 
+ Zi 
să 
A >... 
grăsimile 
În dieta de o săptămână vei 
avea nevoie în jur de două-trei 
kilograme de vișine. Regimul 
trebuie să fie asociat cu multe 
legume, carne de pui și de peşte, 


cât mai sărac în grăsimi şi car- 
bohidrați. 

Mic dejun: un ou fiert, două 
linguri de brânză de vaci, o cafea 
cu lapte. 

Prânz: supă de pui, o felie de 
pâine, sote de fasole verde, 200 
grame de vişine. 

Cină: orez cu ciuperci, salată 
de sfeclă, un pahar de 250 ml suc 
de vişine. 

Ziua 2 

Mic dejun: trei linguri de 
brânză de vaci, o felie de pâine 
prăjită, cafea. 

Prânz: supă de legume, carne 
de peşte la grătar, piure de cartofi 
(150 gr), usturoi, 250 gr vişine. 

Cină: ghiveci de legume cu 
salată verde, o felie de pâine, o 
prăjitură cu vişine confiate. 

Ziua 3 

Mic dejun: 300 gr vişine. 

Prânz: supă de legume, salată 
din ciuperci, ardei, măsline, cas- 
traveți, roşii, 250 ml suc proaspăt 
de vişine. 

Cină: friptură de pui (150 gr), 
salată verde, 200 gr vișine. 

Ziua 4 

Mic dejun: cereale integrale cu 
lapte, 100 gr vişine. 

Prânz: supă de pui cu legume/ 
supă de pui cu tăiței, friptură de 
vită (100 gr) cu cartofi natur (150 
gr), 250 gr vişine. 

Cină: piure de cartofi (150 gr) 
cu friptură de pui la cuptor (150 
gr), salată de roșii cu castraveți, o 
prăjitură cu vişine. 

Ziua 5 

Mic dejun: iaurt degresat cu 
fulgi de porumb, 100 gr vișine. 

Prânz: supă de legume, peşte 
slab la grătar cu lămâie, un pahar 
de 250 ml suc de vişine. 

Cină: supă de pui, friptură 
înăbușită de pui cu garnitură de 
fasole verde, 200 gr vişine. 

Ziua 6 

Mic dejun: ou fiert, două lin- 
guri brânză de vaci, cafea cu lapte. 

Prânz: supă de curcan, pui la 
grătar cu garnitură de crudități 
(morcovi, ţelină, lămâie, etc.), 
prajitură de vişine sau 150 gr 
vişine. 

Cină: supă de curcan, 200 gr 
vişine. 

Ziua 7 

Mic dejun: iaurt degresat, o 
felie de pâine prăjită şi 100 gr 
vişine. 

Prânz: supă de legume, friptu- 
ră de pui cu salată verde, 250 ml 
suc de vișine. 

Cină: peşte la grătar cu legume 
la cuptor, salată de fructe (100 gr 
vişine, iar restul fructelor, după 


oșu aprins, roz sau o nuanţă naturală - ce 

culoare preferi să aibă rujul pe care îl porți pe 

buze? Orice alegere ai face, asta spune multe 
despre personalitatea ta. 


1. Roșu aprins - eşti o persoană cu multă încredere de 
sine, dar şi foarte pasională. Îți place să fii admirată de cei 
din jur și nu te deranjează absolut deloc dacă alții îți văd 
latura senzuală. 

2. Mov - îţi place să deții controlul, chiar dacă nu faci asta 
în mod vădit. Nu ești neapărat o persoană care să se laude 
cu capacitățile sale, dar ştii exact ce faci. Eşti organizată și 
răbdătoare. Preferi să plănuieşti totul cu atenţie înainte de 
a lua decizii. 

3. Roşu deschis - dacă preferi un ruj roşu, dar mai 
„subtil, eşti genul de persoană căreia îi place mai degrabă 
discreţia. Această alegere mai spune despre tine că eşti 
destul de individualistă, dar nu înseamnă că ești plictisi- 
toare. De asemenea, pui accent mare pe viața personală și 
pe respectarea acesteia. 

4. Culoarea piersicii - ești o persoană bună, blândă și 
generoasă. Îţi preţuieşti foarte mult familia și prietenii şi 
întotdeauna le eşti alături atunci când au nevoie de sprijin. 
Îţi place să-ți pui timpul și energia la dispoziţia altora. 

5. Roz aprins - îţi place să îi conduci pe cei din jurul 
tău şi să ai parte de multă aventură. Nu te temi să le arăţi 
tuturor latura ta „sălbatică”, Cuvântul tău favorit este „da”, 
ca răspuns afirmativ oricărei provocări: noi aventuri, noi 


prieteni, noi mâncăruri, noi experiențe. Sunt prea puţine 
lucruri care să te poată speria cu adevărat! 

6. Culoarea vinului - „seducție” este cuvântul care te 
descrie cel mai bine. Nu te grăbeşti să obţii ceea ce vrei, 
preferând, în schimb, să faci totul pas cu pas. Te bucuri 
de toate aspectele vieții şi trăieşti din plin fiecare clipă. 
Când vine vorba de dragoste, îţi place mai degrabă emoția 
unei”vânători” adevărate, decât o cucerire uşoară. 

7. Roz pal / „baby pink” - vrei ca cei din jur să te consi- 
dere „adorabilă” Îți plac în general lucrurile drăgălașe, cele 
care au un aspect foarte frumos și îngrijit. Ai o slăbiciune 
pentru copii şi animale, care te cuceresc pe loc. 

8. Culori „neobişnuite”: albastru, verde, galben - dacă 
nu te temi să-ți dai pe buze cu o astfel de culoare, atunci, 
cu siguranță, eşti o fire extrem de creativă, cu o imaginație 
foarte bogată. Arta joacă un rol important în viața ta și îți 
place să gândești liber, fără a pune „etichete”, 

9. Negru - nu înseamnă neapărat că ești o persoană 
negativă sau rea, dar arată că ai o latură mai întunecată. Ai 
un umor mai „macabru” și nu e ușor să găsești ceva care să 
te amuze cu adevărat. Îți plac filmele de nișă și cărțile scrise 
de autori mai nonconformiști. 

10. Grej / „taupe” - eşti o persoană foarte conectată 
cu natura, animalele și lumea din jurul tău. Nu îţi place 
superficialitatea sau relaţiile de complezență. Îți place să 
găsești semnificația oricărui obiect sau experienţe trăite. 


Sursă: Realitatea.net 


Vara purtăm haine din stofe naturale 


tunci când vine vara hai- 

nele devin o prioritate 

nu în materie de modă, 
ci pentru a ne proteja de soarele 
puternic și de temperaturile 
ridicate. Chiar dacă tindem să 
ne cumpărăm hainele în funcţie 
de culori, design, accesibilitate ca 
preţ, specialiștii ne recomandă să 
punem înainte de toate calitatea 
materialului din care sunt făcute. 
Pe timpul verii, cea mai bună 
alegere confirmată de specialiști 
sunt hainele de bumbac, in sau 
cănepă. Alte materiale pe care le 
putem alege de-a lungul anului 
sunt lâna, cașmirul sau mătasea. 


Fibrele naturale ne apără 
sănătatea 


proprietăţile benefice ale unei fibre 
naturale. 

Specialiștii ne sfătuiesc să alegem 
vara pe lângă hainele de bumbac pe 
cele de in pentru a ne proteja de tem- 
peraturile ridicate. 


Hainele de cânepă ne 

apără de ultraviolete 

Hainele de cânepă sunt recoman- 
date pe timpul verii deoarece pot opri 
pătrunderea ultravioletelor. De aseme- 
nea, specialiștii consideră că fibrele de 
cânepă au proprietăţi antibacteriene. 

Cum deosebim hainele 

din fibre naturale de cele 

sintetice 


Hainele de bumbac pot fi confun- 
date cu cele de vâscoză, datorită tex- 


Hainele de bumbac sunt reco- 
mandate pe timpul verii datorită 
puterii de absorbţie a transpiraţiei. 
Vara, transpirăm mai mult ca urmare 
a temperaturilor ridicate. Absorbţia 
apei ne ajută să nu simțim căldura atât 
de puternic, oferindu-ne o senzaţie de 
răcoare. 

Fiind un produs natural, ne apără 
de eventualele alergii la materialele 
sintetice. 

Mai mult, hainele de bumbac sunt 
confortabile și lejere, dându-ne o stare 
de bine în condiţiile în care disconfor- 
tul termic poate duce la alterarea stării 
de sănătate. 

Bumbacul este considerat hipoaler- 
gic, ținând praful la distanță. Hainele 


frecventă 


Hainele din bumbac 
organic, o opțiune tot mai 


Bumbacul organic este produs 
folosind metode și materiale care nu 
pun în pericol mediul înconjurător. 
Un astfel de bumbac este considerat a 
fi crescut fără pesticide sau fertilizatori 
sintetici. Fibrele de bumbac organic ne 
apără de eventualele iritaţii ale pielii 
cauzate de produsele chimice cu care 
au fost tratate plantele. 

Îmbrăcămintea organică este con- 
siderată o alegere foarte bună pentru 
copii şi bebeluși, deoarece lasă pielea 
să respire și îi apără de iritaţii și alergii. 


Hainele din fibre de in 


turii moi a acestora, așa cum hainele 
de lână pot fi uşor confundate cu cele 
făcute din fibre de acril. Cele din urmă 
pot fi ușor recunoscute deoarece nu 
lasă pielea să respire, ne încălzim ușor 
în ele și se electrizează. 

Hainele din fibre sintetice sunt 
un adevărat pericol pentru sănătate, 
având în vedere că sunt tratate cu sub- 
stanțe chimice pentru a fi moi, uşor de 
spălat şi mai ales colorate. 

Între fibrele sintetice pe care trebu- 
ie să le evităm atunci când ne achiziți- 
onăm haine, se află acrilul, poliesterul, 
vâscoza, acetatul de celuloză. 

Orice material care ne este reco- 
mandat în magazine ca fiind antistatic, 
ca produs care nu necesită călcare sau 
care nu are etichetă pentru a preciza 

Traista cu bancuri 


Bancuri pentru şi despre copii 
Un băieţel intră la ceasornicar 
cu un cățeluș în braţe. 
- Bună ziua. Am venit pentru 
câine. 
- Pentru câine? Aici se repară 
ceasuri. Ce pot eu să-i fac? Ce are? 
- Se opreşte din zece în zece 
minute... 
xxx 
Învățătorul a scris în carnetul 
elevei: 
- „Liliana vorbeşte prea mult”. 
Tatăl, semnând observaţia de 
luare la cunoștință, adaugă: 
- „Dacă i-aţi cunoaşte mama!” 
xxx 


O fetiță stătea lângă mama ei 
şi o studia. La un moment dat, a 
observat cât de multe fire de păr 
alb are pe cap și a întrebat-o de ce. 

Mama i-a răspuns: “De câte ori 
mă superi, sau faci un lucru rău 
şi eu sunt nefericită, îmi iese câte 
un fir alb”. 

După câteva momente de gân- 
dire profundă, fetița i-a răspuns: 
“Deci aşa a ajuns bunica să aibă 
tot părul alb...” 

++ 

- Doamnă învățătoare, să știți 
că fiul meu nu poate veni azi la 
şcoală!!! 

- Dar cu cine vorbesc ? 

- Cu tatăl meu! 

++ 


O fetiță abia a terminat prima 
săptămână de clasa întâi și a venit 
supărată acasă: 

- Îmi pierd vremea cu școala, - 
îi spune mamei. - Nu ştiu să citesc, 
nu știu să scriu și nici să vorbesc 
nu mă lasă! 

xxx 


- Doamna învăţătoare, poate 
fi pedepsit cineva pentru un lucru 
pe care nu l-a făcut? 

- Nu! 

- Atunci nu o să mă pedepsiţi 
pentru că nu mi-am făcut tema! 

xxx 


Mama intră în dormitorul 
lui Răducu să-l trezească pentru 
a pleca la școală, dar îl găsește 
plângând. 

- Fiule, de ce plângi? îl întrea- 
bă. 

- Am visat că școala luase foc. 

Mama încearcă să-l consoleze: 

- Nu mai plânge, scumpul 
meu, era doar un vis. 

- Tocmai de-asta plâng! 

xxx 

- Gigel, spune-mi cel mai lung 
cuvânt care îţi vine în minte. 

- Gumă. 

- Cum aşa? Are doar două 
silabe. 

- Da, dar o putem lungi cât 
vrem! 


Pagini organizate după „Formula AS”, 
„Asul Verde”, ziare.com şi alte surse de 
Paraschiva MAMALIGA 


Chiar dacă hainele de in sunt mai 
rigide, ele sunt recomandate pentru 
gradul de absorbţie a apei şi pentru 


de bumbac sunt recomandate persoa- 
nelor care suferă de astm, alergii sau 
care sunt predispuţi la iritaţii ale pielii. 


tipul de fibre din care este făcut nu 
ar trebui să facă parte din garderoba 
noastră. 


preferință). 
Autor: redactia ele.ro 


12 Când marea este liniștită, oricine poate fi cârmaci. Syrus 


NATURA - lunie 2020 
Şarpele care, posibil, nici n-a existat 


upă ce regina egipteană și iubitul ei, generalul roman 

Marcus Antonius, şi-au văzut forțele decimate în 

bătălia de la Actium, în 31 î.e.n., cei doi s-au retras 
în Alexandria. Câteva luni mai târziu, s-au trezit cu armata 
lui Octavianus la porţile orașului. Marc Antoniu, disperat, se 
sinucide, căzând răpus de propria-i sabie. În faţa perspecti- 
vei de a-și pierde regatul, Cleopatra se „lasă” mușcată de un 
şarpe veninos, alături de cele două servitoare ale sale. 


Totuşi, chiar așa să se fi derulat 
lucrurile? Dovezile referitoare la 
moartea legendarei regine, la fel ca 
cele privind o mare parte din bio- 
grafia acesteia, sunt foarte fragile 
(potrivit History.com). Autorii celor 
mai cuprinzătoare relatări cu privire 
la viaţa ei, în special Plutarh, au trăit 
la câteva generaţii după Cleopatra. 
Poeţii şi dramaturgii de mai târziu 
s-au bazat pe aceste surse, trans- 
formând-o, practic, într-o figură 
aproape mitologică. 


Ce știm despre moartea 
Cleopatrei 


Potrivit Enciclopediei Britanni- 
ca, după cum este menționat mai 
sus, Antoniu și Cleopatra s-au retras 
în Alexandria. De aici, au privit 
neputincioşi cum foştii lor aliați și 
susținători treceau, unul câte unul, 
la inamic. Luând în considerare 
circumstanţele, regina a cerut să-i 
fie ridicat la palat un mausoleu, 
lângă un templu dedicat zeiței 
Isis, în care se va refugia la finele 
lunii iulie a anului 30 î.e.n., când 
trupele lui Octavian vor intra în 
oraș. Auzind că dragostea lui s-ar fi 
sinucis (adevărul era, însă, altul la 
acel moment), Marc Antoniu alege 


să-şi ia şi el viaţa. Aflând, ulterior, că 
informaţia era eronată, a fost trans- 
portat imediat la regina Egiptului, 
în braţele căreia a murit. 

Potrivit lui Plutarh, un membru 
al gărzilor lui Octavianus a aver- 
tizat-o în secret pe Cleopatra pe 9 
august că generalul urma, în scurt 
timp, să plece la Roma, intenționând 
s-o ia şi pe ea, şi pe copiii săi. A 
doua zi, regina s-a închis în mau- 
soleu alături de două servitoare, 
Iras și Charmion, transmițându-i 
o notă lui Octavian. După deschi- 
derea scrisorii, în care cerea să fie 
înmormântată alături de Marcus 
Antonius, liderul roman și-a trimis 
oamenii la mausoleu. Spărgând 
porţile construcției, au găsit-o pe 
Cleopatra zăcând fără suflare pe un 
pat de aur, cu cele două slujitoare 
alături, de asemenea, fără respiraţie. 
Avea 39 de ani şi condusese Egiptul 
mai bine de 20 dintre ei. 


Teoria mușcăturii 

șarpelui 

Conform celei mai vehiculate 
teorii cu privire la moartea Cleopa- 
trei, aceasta s-a stins din cauza unei 
mușcături de viperă sau de cobră. 
Dacă este vorba, într-adevăr, de o 


y» 


sinucidere, a fost una „poetică” - 
vipera era un simbol al regalității 
egiptenilor, în timp ce cobra era 
asociată cu Isis, zeița preferată a 
Cleopatrei. Potrivit cercetătorilor, 
această ipoteză ridică o serie de 
probleme. De exemplu, cobrele 
aveau, de obicei, 1.5-2.2 mlungime, 
adică erau mult prea mari pentru a 
fi introduse în mausoleu într-un coş 
de smochine, așa cum spune poves- 
tea. În plus, nu toate mușcăturile 
de şarpe sunt mortale, iar cele care 
sunt, omoară victimele încet și cu 
durere. Este greu de crezut că o ast- 
fel de creatură ar fi putut s-o ucidă 
pe regină şi pe servitoarele sale în 
scurtul interval de timp necesar ca 
Octavian să-şi primească nota şi să 
trimită gărzile. 

Dacă Cleopatra s-a otrăvit, este 
mai probabil că a băut un amestec 
letal din plante (opiu, de exemplu) 
sau că și-a aplicat un unguent toxic, 
aşa cum a sugerat un istoric antic. 


A fost sinucidere? 


O mare parte din ceea ce știm azi 
provine de la Octavian, un personaj pe 
care unii l-au considerat suspect prin- 
cipal, nu martor. Regina charismatică 
reprezenta o potenţială amenințare 
pentru dominaţia sa în Egipt. Indife- 
rent dacă a ordonat sau nu uciderea 
ei, el a cerut gărzilor sale să-l omoare 
pe Cezarion, copilul pe care Cleopatra 
l-a avut cu Cezar, ca să elimine orice 
posibilitate ca băiatul să devină suc- 
cesorul mamei sale la tron. Apoi, a 
făcut din Egipt o provincie romană, cu 
el însuși la rang de împărat. Ulterior, 
şi-a schimbat numele în Augustus. În 
memoriile lui, acesta s-a asigurat că 
varianta sa despre Cleopatra și sinu- 
ciderea ei - mușcătură de șarpe - va 
dăinui peste veacuri. 

Cât despre ceea ce s-a întâm- 
plat cu adevărat în acel mausoleu, 
Plutarh a concluzionat: „Nimeni 
nu cunoaște adevărul cu privire la 
această chestiune”, 


Poezii de Ion VATAMANU: 


Cântec 
Ce-i firul cel de iarbă, că-i aşa de verde? 


E un cântec, draga mea, ce se cântă repede. 
Ce-i în râul, care curge, val cu val adună? 


E o viață, draga mea, şi un cer cu lună. 
Ce-i în pomul de stejar, în a lui tulpină? 
Mi s-arată, draga mea, lemn şi o lumină. 


Dar ce-i dorul cine-l are de părinți şi țară? 


O pădure fără capăt și o căprioară. 


Artă și destin 
Juca poetul văzduhul și focul, 
Juca poetul apa şi ninsoarea, 
Juca și viaţa lui, juca în ea norocul, 
Cum joacă printre ceruri înserarea. 


Juca poetul sufletul fierbinte, 

Juca poetul munții şi tăcerea, 

Copil - poetul, poetul un părinte, 
Când unu-n altu-și cată mângâierea. 


Juca poetul rana lui deschisă, 
Juca poetul drama și iubirea, 
Juca în ochi privirea necuprinsă, 
Sfârșitul ei, nemărginirea. 


Juca poetul ca zeii zburători, 

Juca poetul ca mugurii pe ram, 

Juca cum joacă cei nemuritori, 

C-o mână peste soare, cu alta peste neam. 


A 


Fapt...„divers” | 


Papagalul Dracula, un „vampir extrem de rar 
— devoreaza smochine şi bea nectar 


Pasărea Dracula, o creatură care ar 
putea trece drept o încrucișare dintre un 
vultur, un corb și un papagal, trăieşte doar 
în pădurile tropicale din Noua Guinee și 
este una dintre cele mai neobișnuite îna- 
ripate de pe Pământ. 

Psittrichas fulgidus, numit, pe baza 
înfățișării sale, şi papagalul Dracula, are 
abdomenul învelit cu pene stacojii, iar 
spatele împreună cu gâtul îi sunt acoperite 
de pene negre, cu irizații gri, care arată ca 
o pelerină. Are ciocul în formă de „cârlig”, 
asemănător cu cel al vulturilor, iar capul 
- mic şi golaș. 


Se hrănește cu fructe și 
nectar 


Această pasăre deosebită constituie 
singurul membru al genului său. În ciuda 
aspectului şi a denumirii, papagalul nu 
este deloc „însetat” de sânge. În schimb, 
este interesat aproape în exclusivitate de 
un soi rar de smochine, ceea ce reprezin- 
tă, o problemă. Din cauza acestei rarități, 
supraviețuirea sa este pusă în pericol. Când 
nu mănâncă gustoasele fructe, Dracula se 
mai hrăneşte cu nectar și anumite tipuri 
de flori. 

Papagalii respectivi sunt destul de mari 
- au lungimea de 18 centimetri și cântăresc 
între 680 şi 790 de grame. Există foarte 
puţine diferenţe estetice între masculi și 
femele. Singura deosebire notabilă este 


faptul că masculii au o pată roşie pe cap, 
în apropierea ochilor. 


Exemplare vulnerabile 


Păsările în cauză par a fi sociabile. De 
obicei, sunt observate în perechi sau, une- 
ori, în grupuri mai mari, de până la 20 de 
exemplare. Spre deosebire de alți papagali, 
Dracula nu umblă, ci sare pe ramurile 
copacilor pentru a se deplasa. Sunetele 
pe care le emite au fost descrise ca fiind 
sinistre și discordante, putând fi auzite 
de la distanţe mari. Din păcate, aripile 
sale sunt foarte căutate pe anumite pieţe 
din zona Oceaniei, iar puii lor se vând la 
prețuri foarte mari. Acest lucru, dublat de 
micșorarea habitatului din cauza exploa- 
tării forestiere masive, a făcut ca pasărea 
să fie clasificată drept specie vulnerabilă 
de către Uniunea Internaţională pentru 
Conservarea Naturii. 

Dacă papagalul Dracula, cu dieta sa 
frugivoră, îi „dezamăgește” pe cei care se 
așteptau la un specimen avid de sânge, 
canarul-vampir își merită denumirea cu 
vârf şi îndesat. Geospiza difficilis septen- 
trionalis sau, popular, „canarul-vampir”, 
trăieşte doar pe insulele Wolf și Darwin 
din Arhipelagul Galápagos, hrănindu-se 
cu sângele altor păsări. Acesta ciugulește la 
baza penelor, până când ţâșnește lichidul 
roşu. Curios este că una dintre victimele 
sale predilecte - corbul de mare cu picioare 
albastre - nu opune niciun fel de rezistență 
atunci când este ciupit. 


Pasărea-croitor îşi foloseşte 
ciocul ca ac de cusut 


Orthotomus suto- 
rius — pasărea-cro- 
itor comună - este 
o micuță zburătoa- 
re cântătoare care 
trăieşte în Asia tropi- 
cală, dar nu trilurile 
sale sunt ieşite din 
comun, ci abilităţile 
de construire a cuibului. De obicei, ea coase 
laolaltă două sau trei frunze pentru a-și 
crea un fel de „ceaşcă”, pe care o foloseşte 
atât ca adăpost confortabil, cât şi pentru a 
se camufla în fața prădătorilor. Pasărea- 
croitor femelă își foloseşte ciocul ascuţit ca 
un ac pentru a străpunge mai întâi frunzele, 
apoi ia pânză de păianjen sau fibre vegetale 
şi le trece prin găuri. Nu se ştie cum au acest 
talent, dar este probabil să fie transmis 
genetic. 

Procesul de construire a cuibului începe 
cu descoperirea frunzelor potrivite (trebuie 
să fie suficient de solide pentru a susține 
greutatea familiei). Apoi, „căsuţa” trebuie 
să fie amplasată la o anumită înălțime. 
Pasărea va încerca mai întâi să se înfășoare 
în interiorul unei frunze. Dacă aceasta este 
suficient de mare, procesul de cusut poate 
începe. Dacă nu, va trebui să folosească 
„foi” verzi suplimentare din apropiere sau 
să găsească un loc mai bun. 

Pasărea-croitor își va utiliza piciorușele 
pentru a ţine apropiate marginile frunzei, 
pe care le perforează cu ciocul. Introduce cu 
grijă fibrele vegetale sau pânza de păianjen 
prin găuri, de zeci, chiar de sute de ori. Cui- 
bul nu se destramă, în mare parte, datorită 
grosimii materialului de cusut utilizat, dar 
şi datorită modelelor complexe (150-200) 
de cusături. Odată ce adăpostul este gata, îl 


vor căptuși cu pene și cu material vegetal. 


Peștii se prind cu undiţa, iar oamenii cu vorba. W. Shakespeare 


Artistul cofetar și incredibilele 
sale iluzii create din prăjituri 


en Cullen, un fost tatuator de 29 de ani, transformat în 
B artist culinar, a stârnit senzaţie în mass-media grație ilu- 

ziilor sale create din prăjituri, care variază de la deserturi 
„deghizate” în fructe şi legume până la torturi (foarte fidele 
realităţii) sub formă de mâini de om. Uitându-te la prăjiturile 
incredibile ale lui Ben, ai crede că artistul coace de o viață. De 
fapt, a debutat în acest domeniu cinci ani în urmă, când un 
client pe care îl tatuase i-a arătat nişte modele de decorațiuni 
pe care le făcuse pentru produse de patiserie. Cullen le-a găsit 
fascinante. Prin urmare, a decis să încerce și el să creeze dulciuri 
în același mod. După primele rezultate, era deja „dependent”. 

Fiind pasionat de artă aproape 
toată viaţa, fostului tatuator, nu 
i-a fost foarte greu să își foloseas- 
că experiența la confecționarea 
prăjiturilor şi să ducă acest talent 
la un cu totul alt nivel. Şi-a folosit 
cunoştinţele de desen pentru a 
le conferi deserturilor un aspect 
ultrarealist: „Îmi place să creez 
aceste iluzii cel mai mult pentru că 
atrag atenţia oamenilor care, altfel, 
nu ar fi interesați de confecționarea 
prăjiturilor. Sper ca tinerii să fie 
atrași de acest stil de artă şi să 
încerce şi ei ceva similar”, a spus 
Ben. 

Deşi produsul final al muncii 
sale este, de cele mai multe ori, 
impresionant, Ben Cullen mărturisește că i-ar plăcea ca, într-o 
bunăzi, să aibă propria emisiune de televiziune în care ceilalți să 
poată vedea „care sunt suișurile şi coborâșurile fiecărei creații, 
documentarea și toate procesele”. Cullen începe, de obicei, prin 
planificarea design-ului (nu desenează, însă, nimic pe hârtie). 
Apoi, coace blatul, stivuind straturile cu cremă de ciocolată, 
pe care o preferă untului. După aceea, sculptează prăjiturile 
în formele dorite, acoperindu-le cu un strat de zahăr topit. La 
final, le pictează cu diferiți coloranți alimentari pentru impact 
vizual, retușând detaliile cu o mică pensulă. 

»Mă pasionează aerografia (pictatul cu ajutorul unui jet de 
aer). Îmi vine ca o mănușă, probabil, datorită experienței mele 
cu tatuajele”, afirmă Ben. 


Selecţie de Tudorita ALBU după: 
www.incredibilia.ro; www.archive.org; bbc.com; 
smithsonianmag.com; www.flowmagazine.com 

Diaspora 


Ajutorul de şomaj pentru 
cetățenii migranti 


Dorin DUȘCIAC 


( i ele câteva luni de pan- 
demie de COVID- 
19 nu vor trece fără 

urmări importante și efecte 
neașteptate în foarte multe 
domenii ale vieții curen- 
te. Acest lucru se referă, 
bineînţeles, și la fenomenul 
migraţiei. Am evocat acest 
subiect și în articolele pre- 
cedente, atunci când ne-am 
referit la faptul că autoritățile 

Republicii Moldova vor fi nevoite în lunile următoare să gestio- 

neze problema migrației într-un mod cu totul inedit, neobişnuit 

față de tot ce s-a întâmplat până în prezent. 

Conform unor estimări oficiale sau mai puţin oficiale, numărul 
migranților moldoveni care s-au reîntors în perioada pandemiei în 
Republica Moldova este de ordinul câtorva sute de mii de persoane. 
De exemplu, misiunea de la Chişinău a Organizaţiei Internaţionale 
pentru Migraţie (OIM) a vehiculat cifra de aproximativ 150 de mii 
de persoane reîntoarse în Republica Moldova în ultimele trei luni, în 
contextul pandemiei de COVID-19. O bună parte dintre cei reveniţi 
în ţara de origine sunt persoane active, încadrate în mod obișnuit în 
câmpul muncii, care odată cu plecarea din țara de destinaţie şi-au 
pierdut locul de muncă și odată cu el - cea mai importantă sursă a 
veniturilor de care dispuneau înainte de începerea pandemiei. Deși 
nu dispunem de date statistice în acest sens, este lesne de presupus 
că majoritatea migranţilor reveniți sunt persoane care se aflau 
în străinătate în baza pașaportului moldovenesc biometric, care 
îndeplineau munci precare și care nu dețin cetățenia vreunui stat 
membru al Uniunii Europene. Deşi s-au vehiculat anumite date (1 
septembrie 2020, 31 decembrie 2020, etc.) de către anumiţi respon- 
sabili la nivel european, nimeni nu poate să ştie exact în ce moment 
vor fi ridicate restricțiile de circulaţie pentru persoanele care nu 
dețin cetățenia unei țări europene. Astfel, ceea ce inițial părea a fi 
o soluţie mai degrabă potrivită pentru basarabenii cu pașapoarte 
biometrice care au decis să aștepte „să treacă furtuna” la ei acasă 
- s-ar putea să se transforme într-o capcană, aceşti oameni fiind 
în imposibilitatea de a se reîntoarce la muncă în afară în decursul 
următoarelor luni. 

Cum sunt întâmpinați aceşti oameni acasă, în Republica 
Moldova, adică în ţara pe care au fost nevoiți să o părăsească 
în căutarea unui trai decent? Trecem cu vederea în acest articol 
aspectul legat de obligativitatea procurării poliței de asigurare 
medicală - subiectul respectiv a fost discutat și în alte rânduri, 
şi ne vom referi la el şi cu alte ocazii. Vom vorbi aici în schimb 
la o altă problemă care este tot atât de neașteptată, dar cu efecte 
probabil şi mai dureroase asupra migranților reveniți. Vorba e, 
că mulți dintre migranții reveniți nu vor putea obține în urma 
unui simplu demers statutul de şomer și prin urmare nu vor putea 
primi alocaţiile şi celelalte beneficii aferente. Astfel, conform unei 
explicaţii date de către Ministerul Sănătăţii, Muncii şi Protecţiei 
Sociale al Republicii Moldova (nr. 10/827 din 08.02.2019): „per- 
soanele care desfășoară o activitate de antreprenoriat (persoane 
înregistrate în calitate de asociat sau administrator) nu pot fi 
înregistrate cu statut de șomer, deoarece activitatea pe care o 
practică este asimilată activității desfășurate în cadrul unui loc 
de muncă”. Aceste prevederi se referă şi la persoanele care şi-au 
deschis o întreprindere individuală. Mai mult, respectiva circulară 
din februarie 2019 se aplică în mod nedisociat asupra tuturor 
persoanelor care au mai păstrat deschise pe numele lor societăți 
comerciale, chiar dacă aceste societăți nu desfășoară nicio activita- 
te şi chiar dacă acestea prezintă declaraţii de activitate cu zerouri la 
fiecare dintre rubricile venitului comercial, rulajului etc. Așadar, 
dacă aţi mai păstrat pe numele Dvs. vreo întreprindere individuală 
sau vreun SRL care nu mai are nicio activitate și niciun venit de 
ani buni de zile - atunci nu veți putea fi înregistrat în calitate de 
şomer în Republica Moldova. 

Acest lucru explică, probabil, „performanțele” Republicii Mol- 
dova la capitolul unui număr relativ scăzut al şomerilor oficial 
înregistrați. Acum devine mai clar faptul, că în foarte multe cazuri 
cetăţenilor le este refuzat pur și simplu accesul la statutul de șomer 
şi la ajutorul de șomaj, pe motivul statutului de antreprenor. O 
contradicţie în termeni, dificilă de argumentat: de ce oare un 
antreprenor ar fi lipsit de dreptul la alocaţii și ajutor de stat în 
perioada în care întreprinderea sa nu desfășoară nicio activitate 
economică? Este cu atât mai straniu ca lucrurile să funcționeze 
anume în acest mod, în condiţiile în care în ultimii ani Republica 
Moldova transpune în mod oficial acqui-ul comunitar, în virtutea 
implementării Acordului de Asociere cu Uniunea Europeană. Ei 
bine, în statele membre ale UE antreprenorii nu sunt în niciun 
caz lipsiţi de alocaţii în caz de pierdere a veniturilor. În Franța, 
de exemplu, Agenţia pentru Ocuparea Forţei de Muncă (Pole 
Emploi - fr.) oferă persoanelor cu statut de auto-antreprenor 
(echivalentul întreprinderilor individuale de la noi) un supliment 
de venituri în primii ani de activitate, atunci când afacerea încă 
nu aduce venituri suficiente pentru un nivel de trai decent. O 
optică diametral opusă acelei pe care o aplică autorităţile noastre! 

Paris, Franța 


14 Minunea este copilul cel mai drag al credinţei. Goethe 


Mircea MITROFAN 


a Munteniei, aproape de granița 

judeţelor Prahova și Buzău, veţi 
descoperi un Ţinut al Pietrei. Este o 
zonă cu numeroase bijuterii istorice și 
peisaje, cu un deosebit relief stâncos. 
Ţinutul Pietrei se află la o distanţă de 95 de kilometri de 
București, între Vârf şi Fântânele, două localităţi care fac 
parte din comuna Năeni din judeţul Buzău. 


A 
I n sudul României, în partea nordică 


În centrul satului Vârf vedem primul indicator care ne anunța 
că până la Chilia lui Ambrozie sunt 2,5 kilometri. Am mers prin 
sat, apoi pe drumuri de țară, am admirat peisaje superbe. La 
picioarele noastre au apărut pâlcuri de mentă sălbatică, salvie, 
stejărel, alior, coada-calului și bălușcă, numită și steaua de grădină 
a Bethleemului. După ce am traversat o zonă plină cu arbuști de 
merişor, am ajuns în faţa unei stânci impresionante, aflată pe 
Dealul Piatra Șoimului. Înainte de a ne apropia de uriașa stâncă, 
am dat peste o cruce albă care avea următorul mesaj: „În amin- 
tirea pustnicului Ambrozie”. Această stâncă mi-a adus aminte de 
Mănăstirea Basarabov din Bulgaria și de Mănăstirea rupestră de 
la Orheiul Vechi din Moldova. Stânca în care este săpată Chilia 
lui Ambrozie este situată în apropiere de Dealul Istriţa (750 metri 
altitudine). Am înaintat cu dificultate pe poteca îngustă până 
am ajuns la baza stâncii. Am urcat pe o scară de fier unul după 
altul până am ajuns în micuța chilie a lui Ambrozie, având două 
încăperi ş şi o mică terasă cu vederi spectaculoase. În cele două 
începeri erau multe icoane, câteva candele, cruciulițe, cărți de 
rugăciuni și un tablou cu momentul răstignirii lui Isus. Pereții 
chiliei erau scrijeliţi, cu tot felul de însemnări lăsate de vizitatori. 
Am ieșit din chilie și ne-am așezat pe treptele de piatră, admirând 
superba panoramă. 

În imensa poiană din faţa stâncii am făcut picnicul. Toată 
lumea s-a aşezat pe pătură şi am savurat un prânz tradițional, 
cu slană, brânză, ceapă, ouă poșate şi pâine de casă. Ulterior, 
am făcut cale-ntoarsă, tot pe același traseu, spre satul Vârf. 
Ne-am întâlnit cu câțiva căluți care păşteau în voie, apoi ne-am 
oprit cu toții la prima casă. La poartă a ieșit un bătrân, cu un 
toiag într-o mână și cu un ceaun în cealaltă mână. Ne-a anunţat 
că azi noapte vaca i-a fătat un vițel. Cu spatele gârbovit şi cu 


mersul greoi, moșul ne-a adunat grămăjoară în mijlocul străzii 
şi a început să ne povestească despre pustnicul Ambrozie, dar 
şi despre greutăţile vieții de la ţară: „Toată lumea se ducea, toți 
copiii se duceau la Ambrozie și stăteau de vorbă. El venea și în sat 
să vorbească cu lumea. Venea şi la poarta mea, stăteam de vorbă. 
Vă doresc sănătate și doamne ajută. Să ajungeţi bătrâni ca mine, 
măi băieți. Dacă erați mai aproape și stăteaţi o săptămână, am şase 
sape”. Am izbucnit cu toții în râs și ne-am continuat plimbarea 
prin sat cu zâmbetul pe buze. 

După ce ne-am tras sufletul, am continuat drumeţia spre 
dealul cel mai înalt din sat, numit Dealul Colarea (600 metri 
altitudine), acolo unde se afla Biserica dintr-o piatră. Purtând 
hramul Duminica Floriilor, Biserica dintr-o piatră a fost con- 
struită în întregime din calcar cochilifer extras din cariera din 
apropiere, inclusiv catapeteasma este sculptată în piatră, strana 
e făcută din piatră și gardul ce înconjoară lăcașul. Lângă biserică 
se afla capela şi câteva puncte de belvedere spre Bărăgan și spre 
crestele munților. 

La doi paşi de Biserica dintr-o piatră se află Necropola Tracică 
Năeni, câteva morminte sculptate în piatră în urmă cu 2600 de 
ani (500-600 î.e.n.), fiind înhumați tracii care locuiau în zonă. În 
urma cercetărilor din anul 1980, arheologii Muzeului Naţional 
de Istorie şi Muzeului Judeţean Buzău au descoperit: în morminte 
câteva obiecte: vase din lut, sabie achinaches persană și oseminte. 
În vasele de lut s-au găsit melci, acesta fiind un obicei al tracilor 
din zonă folosit la înhumare. Numărul melcilor indică rangul 
în societate a celui decedat. În mormântul de mici dimensiuni 
a fost descoperit un vas cu cenușă rezultată în urma incinerării 
unui trac. Plăcile din piatră aflate pe aceste morminte tracice 
au fost duse la Muzeul Judeţean de Istorie Buzău, precum și 
celelalte obiecte. 

După aproximativ un kilometru de mers pe jos de la Biserica 
dintr-o piatră, am ajuns la Tabăra de sculptură Năeni, situată pe 
Dealul Tigorea. Sculpturile din această tabără au fost realizate 
începând cu anul 1986 de copii din Slobozia, Buzău și Chişinău 
sub îndrumarea profesorului sculptor Manole Gabriel. În anul 
1997 lucrările au fost întrerupte şi sunt continuate abia în 2009 
de elevii de la Liceul de Artă din Buzău. Fiecare sculptură spune o 
poveste, reprezintă un simbol sau înfățișează o pagină de istorie: 
lupul dacic, capul lui Burebista, stema Moldovei, ciobănașul cu 
fluierul, o clopotniță și multe altele. 

Lângă Tabăra de Sculptură Năeni se află Satul Dacic, iar locu- 
itorii acestuia trăiesc ca pe vremea lui Burebista. 


Povestea vinului 


VINUL FESTIV - 0 PROBLEMĂ CU MAI MULTE SOLUȚII 


Somelier 


În general, ocaziile festive sunt ușor 


Vinurile liniștite, felicitări 


Ștefan TERIŞ 


ând vine vorba 
despre ocaziile 
festive, preo- 


cupările pentru a crea 
întregul ambient cât 
mai perfect devin, adesea, de-a dreptul 
stresante. Şi cum, în cele mai multe 
situații, ocaziile festive sunt marcate de 
câte o masă, problema alegerii unui cadou 
potrivit este suplimentată de cea a alegerii 
meniului, cu preparatele și cu băuturile 
care să fie în armonie cu evenimentul. 
Aici intervine vinul, nu doar în calitatea 
sa de cea mai nobilă băutură, ci și în cea 
de cel mai elegant mijloc de comunicare. 


În primul rând, trebuie să defi- 
nim ce înseamnă ocazia festivă. Prin 
această sintagmă înțelegem orice prilej 
prin care dorim să marcăm în memo- 
ria participanților un anumit moment 
important din viața noastră sau a cuiva 
apropiat. O naștere, o cununie, o admitere 
la facultate, o pensionare, înființarea unei 
companii, o aniversare, lansarea unui 
produs - iată numai câteva exemple de 
ocazii festive. Sau, așa cum va fi acum, în 
Noaptea de Sânziene, din 23/24 iunie, o 
mare sărbătoare din vechime. 


de identificat, ele fiind prin definiţie, 
prilejuri de bucurie intensă. Problema 
este ce vin alegem pentru a le întipări 
cât mai bine în memoria celor cu care le 
împărtășim. 


Spumantele, explozia 
de bucurie 


Dintre toate tipurile de vin, spumante- 
le au cea mai mare vocaţie de a-și susține 
titlul de vin festiv. La debuşonarea sticlei, 
spumantul iese năvalnic și continuă să își 
etaleze caracterul impetuos și în flută, 
unde jucăușele bule perlează într-un 
inefabil spectacol al bucuriei. Aceleași 
note sprintene se mențin și în gustul 
sprinţar, uşor acidulat. Indiferent că sunt 
champagne, cremant, cava, sau pur și 
simplu spumante, aceste nobile băuturi 
şi-au construit o carieră de vin festiv. 
Sparte de prova navelor lansate la apă, 
sabrate de somelieri în momente unice, 
sau servite pur și simplu la o masă elegant 
concepută, alături de preparate rare cum 
sunt caviarul, scoicile Saint Jaques, sau 
foie gras, spumantele sunt cu siguranță 
vinurile care nu pot fi uitate. Mai ales 
dacă, în anumite situaţii, sunt folosite 
acele spumante cu foiţă de aur alimentar 
care joacă în flută, răscolită de perlajul 
specific, spre bucuria ochiului. 


cu rafinament 


Vinurile liniștite, deși nu au exuberanța 
spumantelor, au în schimb o mult mai 
complexă capacitate de a purta un mesaj 
anume. Desigur, când sunt alese cores- 
punzător. Fie că sunt albe, rose, sau roșii, 
fie că au, sau nu, o etichetă personalizată, 
ele reprezintă cel mai elegant vehicul de 
comunicare. De exemplu, la lansarea unui 
brand care sugerează forţa, vom alege un 
vin puternic, cât mai corpolent şi mai com- 
plex, cum sunt cupajele de tip bordolez. 
La un eveniment prin excelență feminin, 
cum ar fi o prezentare de modă, vom apela 
la Chardonnay. Unui eveniment din viața 
unui tânăr, îi vom asocia un rose, vioi şi 
plin de prospeţime. La celebrarea unui 
jubileu, vom alege un vin cu o vârstă, pe 
cât posibil, egală cu cea a subiectului sărbă- 
torii. Dacă dorim să subliniem un caracter 
diafan, delicat, alegem un Pinot Noir. 


Vinuri speciale, pentru ocazii 

speciale 

Nu în ultimul rând, în ocaziile festive 
pot fi folosite vinurile speciale, cum sunt 
cele licoroase, de tip oxidativ, fortifiate. 
Un vin vechi de Porto, cele maderizate, sau 
un ice-wine, pot fi savurate, întregind un 
moment unic, reprezentând încoronarea 
cu succes a unei suite de activități. 


N ATURA " lunie 2020 NATURA LA DISPOZIȚIA DUMNEAVOASTRĂ 


» 


Dr. conf. univ. 
Lidia KULIKOVSKI 


cosistemul 
nostru natural 
se află într-un 


echilibru foarte fin, 
deci foarte fragil. Fie- 
care ființă are nișa ei, 
funcțiunea ei, care contribuie la binele 
tuturor. 

Cam în acest fel poate fi descrisă şi 
revista NATURA, facem acum această 
comparaţie, pentru că de 30 de ani e 
pentru binele tuturor... în lumea natu- 
rală fiecare specie (dar și umană) vrea 
să supravieţuiască și ia de la celelalte ce 
are nevoie, în acest proces nimeni nu 
ţine cont de celălalt, colapsul major este 
împiedicat de mecanismele de protecţie. 
O ultimă frână o pune propria genetică. 

Care sunt mecanismele de protecţie a 
revistei NATURA? Totuși a supraviețuit 
30 de ani glorioşi... Care este genetica 
revistei NATURA? 

A supravieţuit pentru că are un cole- 
giu de redacţie de excepţie. 


„ Scrisoarea lunii 


Subiecte interesante de viaţă, de supra- 
viețuire, concursuri, campanii, premiile 
Naturii, Revista presei, rubrici: „Ca la 
carte”, „Pastila amară” (Ionel Căpiţă), 
„Vetre strămoşeşti” (Anatol Eremia), 
„Medicina naturistă”, „Casa și familia” 
(Paraschiva Reniţă), „Antologia Naturii”, 
„Deocamdată enigme” (Tudoriţa Albu), 
„Ce nume purtăm” (Maria Cosniceanu); 
jocuri educative, mobilizare tineri, păsări, 
râuri, păduri, ape, lucruri curioase. 
Subiecte diverse: Fortificarea educaţiei 
ecologice, Natură și cultură, istorie, sfa- 
turi practice... 

Editorialele lui Alecu Reniţă, care 
hrănește oarecum genele echipei, dar şi 
suscită interesul cititorului asupra con- 
ținutului revistei — toate foarte umane și 
copleșitoare: nevoia de speranţă, învie- 
rea iubirii, bunătăţii şi căldurii umane, 
Fereastra prin care se vede viitorul, 
Dăruiește, Basarabia mea... 

Bucăţile literare ale lui Aurelian Sil- 
vestru, Claudia Partole, Ionel Căpiţă..., 
articolele lui Eugen Statnic, Silviei Stră- 
tilă, Liliei Curchi. 

E o revistă cu oameni profesioniști și, 
ce-mi place, sunt buni documentariști 


W Revista Natura, pâinea noastră cu maia 


şi dacă scriu despre un fenomen, ani- 
versare, subiect se pregătesc foarte res- 
ponsabil. Revista NATURA e mai mult 
decât o revistă, e o entitate vie, care-şi 
menţine un ritm vivant, prin conţinutul 
educaţional. E mai mult decât o şcoală! 
E o platformă informaţională care trece 
de funcţia de a informa, revista implică, 
implicând experimentează, apoi împu- 
ternicește şi, într-un final, conectează 
oamenii în jurul Naturii, dar şi le educă 
dragostea față de mediul sănătos. Cu 
îndemnul apropiaţi-vă de natura-mamă. 

Această publicaţie constituie un 
punct nodal, poate cel mai subtil de 
educaţie pentru cultură, tradiţii, patrio- 
tism şi a dragostei de trecutul şi viitorul 
nostru, cu îndemnul „Moldova are azi 
chipul și asemănarea noastră”. 

Când iei în mâini Revista NATURA, 
ştii din start că are o magazie burdușită 
cu de toate — de la probleme ecologie la 
lucruri necesare zi de zi: sfaturi, lecţii, 
recomandări, exemple, orientare, cultu- 
ră, bancuri, poezie, atenţionare, ştiinţă 
pe înţelesul tuturor. 

Natura e pâinea noastră cu Maia, 
adică, cea de toate zilele! 


De Ziua Mediului, oamenii au oferit naturii timp şi spatiu 


din diferite colțuri ale Moldovei au mers virtual la țară 

să vadă cum se ţes covoraşele tradiţionale și se cultivă 
produse eco, au participat la ateliere tematice şi au învăţat să 
confecţioneze obiecte din plastic reciclat, să coacă pâine din făină 
integrală, au interacționat cu experţi în protecţia mediului, au 
participat la un iarmaroc al producătorilor locali, la concursuri, 
concerte şi dezbateri pe teme ecologice. De toate astea şi multe 
alte activităţi inedite au avut parte participanţii la cea de-a cincea 
ediție a Festivalului Ziua Mediului, organizat în acest an exclusiv 
în mediul online. 

„E timpul pentru biodiversitate! E timpul pentru Natură!” 
Este sloganul prin care organizatorii Festivalului şi-au propus 
în acest an să sărbătorească natura și să informeze participanţii 
despre necesitatea și metodele de protecţie a mediului. Este și 
sloganul spotului lansat de Ministerul Agriculturii, Dezvoltării 
Regionale și Mediului, cu asistența PNUD în contextul Zilei 
Mediului, marcată anual pe data de 5 iunie. Spotul vine cu 
îndemnul de a prețui şi proteja biodiversitatea pământului și de 
a conviețui în bună înţelegere, cu natura, până nu-i prea târziu. 

Chiar dacă în acest an toate manifestările publice au trecut pe 
online din cauza pandemiei, Festivalul Ziua Mediului s-a bucurat 
de aceeași popularitate ca şi în anii precedenţi și a fost urmărit de 
sute de persoane pe pagina de Facebooka evenimentului. Orga- 
nizat pentru toate vârstele, Festivalul a fost deschis de muzica 
tobelor şi a instrumentelor tradiționale de la Art Lab. În ritmul 
muzicii, participanţii au fost „teleportaţi” în câteva localități 
rurale, unde au avut posibilitatea să cunoască meșteri populari, 
agricultori prietenoși cu mediul, oameni care folosesc energia 
solară acasă şi care au remediu pentru terenurile degradate. 

De asemenea, evenimentul a găzduit un şir de ateliere, în 
cadrul cărora toţi cei interesaţi au putut vedea cum se coace 
pâinea din făină integrală și fără drojdii, cum se confecționează 
jucăriile în spiritul Waldorf, cum se amenajează un popas în 
mod ecologic şi cum se fac cumpărături cu utilizarea minimă 
a plasticului. 

Utilul îmbinat cu plăcutul, aşa au caracterizat unii participanți 
Festivalul din acest an. Și asta pentru că au avut posibilitate să 
interacționeze cu mai mulți specialiști și să afle din prima sursă 
despre iniţiativele ecologice din Moldova, de unde pot fi cum- 
părate cele mai bune şi sănătoase semințe din Moldova, unde 


Te de două zile, pe 5 și 6 iunie 2020, sute de oameni 

găsesc un deshidrator de fructe și cum îl pot valorifica, cum 
putem ajuta albinele să supravieţuiască chiar dacă locuim la 
bloc. Lecţiile publice desfăşurate pe parcursul evenimentului 
le-au oferit informaţii şi despre ceea ce trebuie să facem când 
vedem vegetația incendiată, cum putem proteja scutul pămân- 
tului, adică stratul de ozon și ce trebuie să ştim despre o mașină 
electrică în condiţiile Moldovei. 

Participanţii au mai mers în laborator ca să verifice calitatea 
apei din Izvorul Tamarei din Chişinău şi s-au documentat cu pri- 
vire la calitatea aerului și cât de mult s-a redus poluarea mediului 
odată cu declanșarea pandemiei, au aflat prin ce sunt deosebite 
insectele și cum putem avea grijă de puii căzuţi din cuib. De succes 
s-a bucurat şi iarmarocul, la care și-au vândut marfa producătorii 
recomandaţi de comunitatea ecologică din Moldova. 

Muzica și voia bună au fost prezente pe tot parcursul eveni- 
mentului, care a culminat cu un recital de muzică clasică susținut 
de Marcel Lazăr şi un concert live cu participarea lui DJ Gonzo, 
cunoscut de publicul de la Chișinău de la ediţiile precedente ale 
Festivalului. 

Ziua Mediului se desfăşoară la Chișinău din anul 2016, 
de comunitatea ecologică, la iniţiativa PNUD. Asociaţia 
Jurnaliștilor de Mediu și Turism Ecologic a organizat Ziua 
Mediului, cu sprijinul Programului Naţiunilor Unite pentru 
Dezvoltare, al Organizaţiei Mondiale a Sănătăţii, Programu- 
lui de Granturi Mici PNUD-GEE, Green City Lab, Platformei 
Naţionale a Forumului Societăţii Civile din Parteneriatul Estic, 
al partenerilor guvernamentali și neguvernamentali. 


Delia MORARU 


Dr. Maria COSNICEANU 


BIVOL 


Numele Bivol provine dintr-o poreclă ce are la 
bază numele animalului bivol, vită cornută asemă- 
nătoare cu boul, cu păr negru sau cenușiu întunecat, 
cu greabănul înalt și lung, cu coarne mari, inelate, 
întoarse spre spate. Au existat mai multe specii de 
bivoli. Unele din ele au fost domesticite și se cresc 
în sudul Europei, nordul Africii, sud-estul Asiei și 
la Caucaz, unde bivolii sunt folosiţi ca animale de 
muncă și de lapte. Probabil că au existat și în unele 
regiuni ale României, de vreme ce în lexiconul 
românesc există nu numai cuvintele bivol şi bivoliță, 
ci şi bivolar, în pronunție populară biholar „păzitor 
al unei cirezi de bivoli. 

Atestările documentare, foarte puţine, denotă 
faptul că numele Bivol a apărut în Moldova, în 
secolul al XVIII-lea. La 1724 este atestat Ştefan 
Bivol din Pojorăni, ţin. Lăpușna. La 1732 este atestat 
Ştefan Bivol, răzeş de Suruceni (SDL, 161, 170). La 
1774, în ţin. Cârligătura este atestat Ionaș biholar 
(RM, I,. 476), iar în ţin. Orhei-Lăpuşna un Ioniță 
Bivol în satul Cojuşna (RM, II, 431). La 1807 este 
atestat documentar Constantin Bivol, postelnicel 
(SDO, 433). 

Printre deputaţii din Sfatul Ţării au fost Con- 
stantin Bivol din comuna Costeşti, jud. Chișinău și 
Nicolae Bivol din Ialoveni. 

Azi, în republică, numele Bivol este purtat de 
4469 de persoane, majoritatea fiind din fostul ținut, 
apoi județul Lăpușna. 


COREŢCHI 


Numele Coreţchi provine de la numele unei zeițe 
din mitologia greacă, numită Kore, care are la bază 
cuvântul comun grecesc kore cu sensul „fată, fecioa- 
ră”. Amplificat cu sufixul slav -schi, -țchi, ce indică 
descendența, dar şi originea locală, specific în primul 
rând pentru limba polonă, a apărut numele Coreschi, 
Coreţchi cu sensul feciorul Korei. Coreţchi este un 
nume polonez, menţionat în documentele moldo- 
venești între anii 1617-1621 şi de Miron Costin, în 
care se spune că Samoil Coreschi (Coreţchi), cneaz, 
ginerele lui Eremia Movilă și cumnat lui Alexandru 
Movilă, vine cu oaste leșească în Moldova. 

Numele Coreţchi a pătruns în onomasticul mol- 
dovenesc, pe parcursul anilor fiind frecvent atestat 
în documentele Orheiului. 

Azi, în republică, cu numele Coreţchi sunt înscri- 
se 777 de persoane, cu formele incorecte Coreţchii 
- 109 persoane și Coriţchi - 12 persoane. 


RĂILEANU 


Numele Raileanu, cu varianta Răileanu, are la 
bază cuvântul turcesc raya (pluralul mai vechi fiind 
raiele, iar mai nou - raiale), cu sensul „supus”. Raia 
se numea cetatea, împreună cu ținutul din jurul ei, 
de pe teritoriul țărilor românești, ocupată și admi- 
nistrată de autorităţile militare turceşti. Raielele 
erau puncte strategice și centre comerciale. În Țara 
Românească erau: Brăila, Giurgiu și Turnul Măgu- 
rele; în Moldova: Cetatea Albă, Ismailul, Chilia, 
Reni, Tighina, Soroca şi Hotinul (Scriban). Persoa- 
nele care locuiau sau proveneau din aceste raiele se 
numeau raieleni, pronunţat şi raileni, răileni. Forma 
de singular railean şi răilean a devenit nume de 
familie - Raileanu, Răileanu. În documentele mol- 
dovenești și cele basarabene numele nu este atestat. 

Azi, în republică, este înregistrat cu o frecvență 
foarte mare: Raileanu purtat de 1659 de persoane, 
Răileanu - 2200 de persoane, Railean - 6217 per- 
soane și Răilean - 278 de persoane. 

Dacă timpul pentru alții înseamnă bani, pentru noi are un preţ incalculabil. Goce Delcev 


Text şi foto: Sorenela RENITĂ 


nele zile sunt demne de 

„Alice în Ţara Minunilor”. 

Când povestea se-ncheie, 
însă, nu știu voi ce faceți, dar eu mă 
bucur seara de o plimbare lungă pe 
jos, ca să-mi mai „aerisesc” gându- 
rile. Astăzi e una din acele zile. Prin 
urmare, înainte de a ieşi, fiindcă s-a 
încălzit destul de mult afară, mă 
afund în debara, în căutarea unor 
sandale cu talpă joasă. Pe furiș, 
examinez și „colecţia” de pantofi pe 
toc. Deşi îmi plac, în ultimii ani îi 
port tot mai rar și mai rar. Îmi dau 
seama că iar s-a așezat praful pe ei, 
aşa că-i scot repede la o întâlnire cu 
peria de curăţare și alți amici de-ai 
ei. Nu prea mă ataşez de obiecte 
vestimentare sau de încălțăminte 
decât dacă au o vreo întâmplare în 
spate. Din una în alta, mă trezesc, 
până la urmă, încălțând o... veche 
amintire - o pereche de pantofi 
înalţi de un albastru pătrunzător, 
care îmi poartă pașii înapoi în 
spaţiu şi timp. 

...mai exact, pe strada pietonală 
Nicolae Bălcescu, unde are loc, în 
2012, într-o vacanţă, cu câteva luni 
înaintea absolvirii de liceu, ceva ce 
aşteptam demult - primul meu ren- 
dez-vous veritabil cu Sibiul. Fără 
tocuri. Pe acelea avea să le găsesc, 
accidental, în una dintre vitrinele 
magazinelor de aici, dar n-avea să 
le cumpăr de la bun început, ci să 
revin la câteva ore mai târziu. De 
aceea, mi s-a întipărit în memorie 
drept unica dată în care m-am 
întors după un lucru. Istoria cu 
încălțările a continuat, într-un fel, 
şi-n Marea Britanie. La bal, mi-a 
sărit încheietoarea principală de la 
rochie, aşa că am tras o fugă până 
la cămin, pentru a o coase repede. 
Şi, fiindcă bătea miezul nopții 
când am terminat procedura, ca 
o Cenușăreasă, doar că-n direcție 
inversă, alergam cu pantofii într-o 
mână şi cu trena de satin în cealal- 
tă, înapoi, la festivitate. Nici nu mai 
zic că şi picura afară. 

Să nu ne abatem, totuși, de la 
subiectul central, căci simt aţintite 
asupra noastră privirile intense și 
profund întrebătoare ale căsuțelor- 
detectiv... Pe străzile „jucăuşe” ale 
Sibiului, n-o să rămâi niciodată 
singur. Chiar dacă ai fi doar tu și 
nimeni altcineva în jur, tot se vor 
găsi niște ochi (lucarne lenticulare) 
care să te (supra)vegheze. Numai 


câți sunt în Piaţa Mare! E și firesc, 
de fapt, atunci când ai atâtea minu- 
nate clădiri-prietene de „păzit”, 
printre care și cele ale Palatului 
Brukenthal (considerat cel mai 
vechi muzeu din România şi un 
deosebit monument arhitectural 
în stil baroc), primăriei, bisericii 
romano-catolice „Sfânta Treime”, 
Casei Albastre, Casei Haller, Casei 
Hecht ș.a. Dar câți sunt în Piaţa 
Mică! E şi firesc, de fapt, atunci 
când ai de „străjuit” legendarul 
şi frumosul Pod al Minciunilor 
(„podul culcat”, primul de fontă din 
Ţară). El e „auzul” orașului și ar fi 
recomandabil să nu-i încerci răb- 
darea, că nu tolerează braşoavele. 
Conform uneia dintre legendele 
ce-l înconjoară, dacă-l provoci, 
totuși, cu un neadevăr, se va zgudui 
din toate încheieturile, apoi, se 
va „prăbuși”, aducând personajul 
„vinovat” cu picioarele pe pământ, 
la propriu. Mai mult în glumă decât 
în serios, la norocul meu, cred mi 
s-ar rupe tocurile acolo chiar și 
tăcând. Așadar, această cândva 
(2007) capitală europeană a culturii 
e şi ochi, dar și...urechi. Poartă, 
apropo, cercei cu flori. 

M-am luat un pic cu vorba, 
fiindcă îmi place să discut cu voi, 
dar să nu credeţi c-am uitat de 


Turnul Sfatului (face legătura 
dintre Piaţa Mare și cea Mică 
printr-un gang), acest martor 
al ...secolelor. Atenţie la 
scara în spirală de pe traseu, 
să nu vă ia o uşoară amețeală 
până sus! Dacă aţi trecut, 
totuși, de acest hop, și fasci- 
nantul mecanism al ceasului 
nu v-a prins în acele sale prea 
mult timp, panorama ce se 
deschide la destinaţie s-ar 
putea să vă modifice ritmul 
cardiac. Într-un sens bun, 
să sperăm. Înainte de a te 
apropia de geamuri și dato- 
rită contrastului de lumini 
interior-exterior, ai impresia 
că cele patru ferestre (deși 
cam încețoșate) înrămează, într-un 
fel, orașul. 

Turnul bisericii evanghelice 
(peste 70 de metri) sare în prim- 
plan. Încet-încet, începi să vezi 
dincolo de el, privind Sibiul ochi în 
ochi şi descoperindu-i adevăratul 
colorit. Cel mai adesea (conform și 
principiilor opticii), distanțându- 
ne, reuşim să percepem tabloul 
mai bine şi, posibil, dintr-o altă 
perspectivă. În situaţia noastră, 
locul în care suntem, de asemenea, 
ne ajută. Piesele de puzzle adunate 
pe parcursul promenadei se unesc. 


Ni se confirmă cât de fain e struc- 


turat orașul. De aici, observăm 
cum caldarâmul parcă ar curge 
ca nişte „pâraie”, „râuri” sau, din 
când în când, formează chiar și 
„lacuri”. Cum căsuţele zâmbesc, 
din toate nuanțele, arcadele, porţile 
şi obloanele lor, căci au reușit să 
treacă nedespărţite prin greutăţile 
şi bucuriile vremurilor, rămânând, 
în continuare, împreună. S-au for- 
tificat. Cum, din punctul în care 
facem fotografiile (fereastra sudică 
şi cea estică), ţiglele ceramice ale 
acoperișurilor parcă ne-ar întinde 


o invitaţie tentantă către noi altitu- 
dini. Ele „ţes” un covor cărămiziu 
înspre mândrii munţi Făgăraș. 
Mă-ntreb cum, oare, să ţes şi eu un 
articol care să se ridice, măcar un 
pic, la înălțimea celor admirate și 
trăite? Îmi întâlnesc ochii în refle- 
xia din geam. Imaginea Sibiului se 
„pierde” pe fundal(ul anilor), dar 
se oglindește, mai departe, în ei. 
Poate că acolo e răspunsul... 


P.S. Niciun adevăr (sau picior) 
n-a avut de suferit în urma acestui 
articol. 

